
1. Tuutiniai mūsu sąjūdžiai ir nacionalizmas 


Prieš leidžiantis į lietuviškojo nacionalizmo 


tiniais sąjūdžiais. Šį vadinimąsi visuomenė pri- 
ima kaip faktą, nors ir negalvoja, jog nacionaliz- 
mas išsemtų tautinių sąjūdžių visumą. Argi tau- 
tiniai mūsų sąjūdžiai nėra ankstyvesni, savąja 
paskirtimi tikslingesni, o apimtimi net įvairesni, 
negu mMūsasis nacionalistinis sąjūdis, tiksliau — 
sąjūdžiai? 

Žiūrint istoriškai, tautiniai mūsų sąjūdžiai 
yra daugiariopi. Bene pirmasis yra kalbinis są- 
jūdis, prasidėjęs 16 amžiuje ir ypatingu būdu 
įprasmintas kan. Mikalojaus Daukšos jo Posti- 
lės prakalboje. Jis turėjo ne tik tautinį, bet ir 
religinį-sielovadinį pagrindą. Šio sąjūdžio įkan- 
din ėjo kultūrinis, — pažadintas krikščionybės 
stiprėjimo ir vienuolynų, jų mokyklų bei spaus- 
tuvių steigimosi. Šio sąjūdžio ženkle praėjo 17 
ir 18 amžius — iki valstybės žlugimo. 19 am- 
žiaus pradžioje iškilo literatūrinis sąjūdis, paska- 
tintas Vilniaus universiteto ir gyvai pasigautas 
žemaičių, besitelkiančių aplink vysk. Juozapą 
Arnulfą Giedraitį. Tai buvo šviečiamojo europi- 
nio laikotarpio įtakų padarinys. Socialinis-ūki- 
nis sąjūdis, susietas su sukilimais, pasireiškęs 
baudžiavos naikinimu ir valstiečių būklės geri- 
nimu, buvo prancūzų revoliucijos šūkių vaisius. 
Savitas, tautiškai krikščioniškas tų šūkių pritai- 
kymas buvo Valančiaus sąjūdis — liaudies švie- 
timas parapijinėmis mokyklomis, vėliau slapto- 
mis kaimo ir motinos mokyklomis, knygnešyba, 
krašto blaivinimu ir pasipriešinimu pravoslavi- 
nimui bei rusifikacijai. "Tautiškai romantinis 


problemas, verta išsiaiškinti vienas skirtumas. 


Nacionalistinės mūsų grupės mėgsta vadintis tau- (“Aušros"') ir realinis (“Apžvalgos" ir “ Varpo") 

sąjūdžiai buvo tęsinys Valančiaus sąjūdžio, pa- 
pildyti kitų tautų kovos už nepriklausomybę 
įtakomis: vienas pasirinkęs daugiau teigiamąją 
kryptį — žadinti tautos didybės bei vertybės 
pergyvenimą, antrasis daugiau neigiamąją — ko- 
voti prieš rusifikaciją ir kitas tautos pagrindų 
naikinimo apraiškas. 

Politiniai mūsų sąjūdžiai, prasidėję 19 a. 
pabaigoj ir išsikristalizavę 20 a. pradžioj, kurį 
laiką neišvengė svyravimų, galutinai atsirėmė į 
aiškų tautinį pagrindą. Visos pagrindinės grupės 
įglaudino tautiškumą į savąsias idėjas ar beidė- 
jiškas pažiūras. Ta prasme jos ir nūnai laikyti- 
nos tautiniais politiniais sąjūdžiais. Panašiai ir 
visuomeninės bei kultūrinės mūsų organizacijos, 
savo veikloje stipriai pabrėžiančios tautinius rei- 
kalus, yra vertos vadintis tautinio sąjūdžio vie- 
netais. 

Visi šie sąjūdžiai, nors ir per partes (dali- 
mis) siekia tautybei duoti tam tikrą pagrindą. ją 
plėtoti kuriuo nors požiūriu arba ją apginti nuo 
naikinamųjų išorinių bei išvidinių veiksnių Teu- 
tiniai sąjūdžiai siekia tautybę apipavidalinti ar- 
ba bent pagrįsti kitomis vertybėmis, tuo būdu 
duodami jai, kaip formai, tam tikrą turinį. 

Visai kitu keliu eina nacionalistiniai sąjū- 
džiai. Kaip toliau matysime, jie supranta tauty- 
bę kaip turinį, iškelia ją netgi visų idėjų vir- 
šūnėn, jos vardu atsisako kitų vertybių arba 
bando jas prilenkti šiai vienai vienintelei. Tau- 
tybė jiems neatskiriama nuo valstybės, netgi nuo 
pačių nacionalistinių sąjūdžių. 

Tautiniai sąjūdžiai kyla natūraliai ir savai- 
mingai, žiūrint tautos uždavinių bei reikalų. Jų 
paskirtis tautybei yra esmiškesnė ir apimtis žy- 


miai platesnė.  Nacionalistiniai sąjūdžiai yra 
dirbtinesni, pertempti ir jų paskirtis išimtinai 
politinė — sueinanti į valstybinį — režiminį in- 


teresą. Tas interesas tačiau turi aiškų pasineši- 
mą būti išplėtotas į visas tautinio gyvenimo sri- 
tis. Tuo būdu tautybei jis neša susiaurinimą ir 
sumonopolinimą. 


Šia presme nacionalizmas nebėra naujas 
reiškinys nei mūsų visuomenėje, nei politikoje. 
Savu laiku jis jautėsi vienintelis savo erdvėje ir 
negalėjo prileisti, kad šalia jo galėtų būti kitas 
koks nacionalinis sąjūdis. “Lietuviškasis n-ciora- 
lizmas, — Vyt. Alanto žodžiais, — kaipo ener- 
gingos ir pasinešusios tautos vaisius, negali, be 
abejo, sutikti su tuo faktu, kad šalia jo atsirastų 
kitas nacionalizmas, kuris nesiderintų su bex- 
dromis Lietuvos valstybės bei lietuvių tautos 
politinėmis, kultūrinėmis bei tautinėmis aspira- 
cijomis, o gal dar joms ir priešintųsi. Naciona- 
lizmas nemėgsta savo ribose svetimų tautinių 
oazių, kurios kenkia jo vieningumui“ (Lietuviš- 

ko nacionalizmo erdvė: “Vairas 1939, nr. 44, p. 
862). 

Nacionalizmas tada siekė būti vieningas ir 
net vienas savo erdvėje, ir ta erdvė jam buvo vi- 
sa sava tauta ir valstybė su visomis jos aspi- 
racijomis. Dėl to jis negalėjo mėgti šalia savęs 
ne tik tautinių mažumų, bet ir savos genties na- 
cionalistinių sąjūdžių. Tautininkiškasis naciona- 
lizmas nemėgo voldemarinio, lygiai kaip ir šis 
nepripažino pirmojo. Turbūt, ir dabar pirmasis 
neatsisako tautinės visumos, kaip to neatsisako 
ir antrasis, nūn pasivadinęs Lietuvos Atgimimo 
Sąjūdžiu (LAS). “LAS yra tautinė lietuvių orga- 
nizacija, kuri apima visas tautos jėgas ir pavie- 
nias asmenybes, vieningam Lietuvos laisvinimo 
darbui... LAS nori atsiekti vispusiškos gerovės 
lietuvių Tautai, neatsižvelgiant nei religijos, nei 
politinių pažiūrų skirtumo“ (m. p. Y.) (K. Vaba- 
laitis, “Organizuojasi lietuviai naciai": L. Lietuva 
1955, nr. 13-14). 

Dabar, tremtyje ir emigracijoje, mūsų na- 
cionalizmas išsiskleidė į ketvertą šakų ir, reikia 
manyti, jos nelabai viena kitos mėgsta, nes kiek- 
viena eina savu keliu. Pastaruoju laiku pasiekta 
dalinė santarvė, atrodo, nepakeičia esamų skirty- 
bių. Kodėl? Ar dėl to, kad kiekviena siekia 
tos pačios — visos ir vispusiškos — erdvės ir tų 
pačių aspiracijų? 

Jei net lietuviškasis nacionalizmas neturi 
vieno kelio, ar vienumas būtinas kitiems tauti- 
niams sąjūdžiams? Ar tautinis formalinis ir pri- 
gimtinis vienumas nėra pagaliau visiems ben- 
dras, dėl to daugiau siektinas moralinis vienin- 
gumas, atremtas į bendrus galvojimo ir gyveni- 
mo pradus? Ar siekiamasis nacionalistinis vie- 
numas neskaldo ir nepažeidžia tikrojo tautinių 
sąjūdžių vieningumo? 

Kuo gi mūsų lietuviškasis nacionalizmas re- 
miasi, koks jo pagrindas: saviti, lietuviški rei- 
kalai, ar svetima įtaiga bei įtaka, perkelta į sa- 
vų reikalų plotmę? Ar jis tikrai “nepasidavęs 
internacionalams, tarnauja tik Lietuvai“, o gal, 
kopijuodamas kitas nacionalizmo formas, prisi- 
meta Lietuvai, kaip svetimas jos prigimčiai? 

Koks jo idėjinis turinys: esminis ar grynai 
tormalinis? Kokia jo dvasinė giminystė su kla- 
sinėmis nacionalizmo formomis — fašizmu ir na- 
cizmu? Kokios jis laikosi politinio tvarkymosi 
sistemos, bent teorijoj: demokratinės, kaip nū- 
nai reiktų laukti, ar priešdemokratinės, kaip tai 
būtų jam būdinga? Koks jo santykis su krikš- 
čionybe ir su liberalizmu: opozicinis ar pozici- 
nis? 

Domėtis šiais klausimais būtų, rodos, natū- 
ralų ir tikslinga. Atsakymą turėtų padėti mums 
susirast pačios šios krypties atstovai ir jų spau- 
da. Mūsų uždavinys būtų teisingai juos suprasti 


ir pasidaryti teisingas išvadas bei sprendimus. 
Tai galėtų būti svarbu ypač šiuo metu, kai tau- 
tos problemos yra visiems jautrios. 


2. Posūkis fašizmo kryptimi 


Pirmoji artima nacionalizmui srovė pas mus 
buvo viltininkai — pažangininkai — tautininkai. 
Ligi 1926 metų ji neišsiskyrė ryškiomis, tipiškai 
nacionalistinėmis savybėmis: tautiniu formaliz- 
mu, valstybininku autoritetizmu, politiniu prieš- 
demokratiškumu. Visa tai iškilo tuomet, kai ši 
srovė atsidūrė valstybės vadovavimo padėtyje. 
Tada ir prasidėjo mūsų nacionalizmo pasireiški- 
mas, ir jo mokytojas buvo ne kas kita, kaip ita- 
lų fašizmas. “Nepaslaptis, — kalbėjo A. Smeto- 
na, — kad Tautininkų Sąjungai patinka dabar- 
tinė Italijos tvarka... Fašizmas yra juk tautiš- 
kas dalykas. Principai, kuriais vadovaujasi fa- 
šizmas, gali tikti ir kitam kraštui, bet jų išplė- 
tojimas pareina iš tautos struktūros ir tautinių 
ypatybių... Fašizmo pagrindas yra tautišku- 
mas; taigi, norint fašistiškai tvarkytis, visų pir- 
ma tenka savo tautos savybėmis vadovautis, sa- 
vo krašto sąlygose ugdyti kitur pasireiškusią 
idėją" (Pasakyta parašyta, Kaunas 1935, p. 314, 
215: 326). 


Tautininkų kūrėjo ir vado dėmesys fašizmui 
galimas suprasti dviem atžvilgiais. Viena, kad 
su fašizmu pasaulio politikos ratas atrodė pasi- 
sukęs “visuotinės parlamentarizmo ir demokra- 
tizmo krizės“ kryptimi (p. 321), kad “naciona- 
lizmas praneša internacoinalizmą“ (p. 311), pa- 
galiau, kad stipriai įsigali “fašistiškos srovės vi- 
same pasaulyje“ (p. 326). Antra, pati tautinin- 
kiškoji lietuvių kryptis ligi tol nebuvo turėjusi 
aiškesnių pagrindų, dėl to reikėjo kuo nors sek- 
ti ir iš ko nors mokytis. A. Smetonos žodžiais, 
“tautininkams trūksta aiškiai išdėstytos ideolo- 
gijos, dėl to Sąjunga tebėra linkmė, tik su kai- 
kuriomis gairėmis, su tuščiais protarpiais, su ne- 
mažomis spragomis. Tautininkai skelbiasi siekią 
tautos idealų... O kas gi yra tauta?“ (op. cit., 
p. 305). Atsakymą jis randa fašizme. 


Kaip fašizmui valstybė buvo tautos forma, 
o tauta jos turinys, taip ir A. Smetonai atrodė, 
ksd “valstybiškumo sąvoka yra tautai aukščiau- 
sia... Italija pirma suprato šią tiesą, pirma kri- 
tiškai įvertino parlamento ir jo komponentų 
(partijų) skurdą ... Partijose, esą, atsimušą vi- 
sumos siekimai, vadinasi, partijos esančios su- 
dėtinės dalys šiokiai ar tokiai tautos valdžiai, 
taigi už partijas nieko augščiau nesą... Visuo- 
tinės moralės nebesą, o esanti tik partinė, bet 
visumos, šalies ar, tautos vardu skelbiama ... 
Mussolini įžiūrėjo, kad nė viena visumos dalis 
negali apseiti be valstybinės paramos, kad vals- 


tybė nėra partijose, o viršum jų (m. D )1> 
Valstybės reikalas nėra partijų sumos ar bent 
Jų dogmos reikalas... Valstybės valdžia, suda- 
ryta visuomenės dalių solidarumo dėsniu, bus 
tautiška valdžia. Krašto atstovybė tuo būdu yra 
ne daugumos, o visumos reiškėja. Nebėra par- 
tijų, 0 yra organizuotos visuomenės dalių vado- 
vai (opi cit p. 30723122313). 

; "Taip tauta, valstybės forma aprėpta, ri- 
kiuojasi į vieningą vadovybę ... Galiausiai vie- 
nas asmuo, stovįs vadovybės viršūnėje, turi iš- 
lyginti daugumos ir mažumos skirtumus. Juk 
tik vieno žmogaus valia tegali būti vieninga" 
(A. Smetona, op. cit. p. 323). 

Taip A. Smetonos žodžiais, “norima naudo- 
tis fašizmo patyrimu“ (p. 326). Fašizmas jam 
atrodė priimtiniausias iš visų kitų bandymų, iš- 
augusių iš visuotinio nusivylimo politiniu libe- 
ralizmu. “Priešingas liberalizmui sąjūdis pasi- 
rodė, kaip galima pastebėti, trepojas: socialistiš- 
kai komunistiškas, fašistiškas ir autoritetiškas, 
dar neišryškėjęs jokia ypatinga doktrina" (p. 
322). Komunizmą jis vadina “suakmenėjusia 
doktrina", kuri “panaikino kapitalizmą ir jo 
pareigas sau pasiėmė". Fašizmą ir nacionalsocia- 
lizmą jis laiko tik suvaržančius kapitalizmą, ta- 
čiau “abu (šių srovių vadai, Y) kovoje su komu- 


nizmu buvo remiami didžiojo kapitalo — pra- 
monės ir prekybos". 
Kalbėdamas apie nacionalsocializmą, A. 


Smetona pastebi, kad jo “tautiškumas daug opes- 
nis už fašizmą ... Nacionalsocializmo skelbiama 
moralė yra siaurai tautiška santykyje su kitomis 
tautomis: vokiečių reikalui saugoti ir ginti visos 
priemonės leistos. Nereikia paisioti nei mokslo, 
nei meno, nei religijos" (p. 324, 325). 

A. Smetona buvo įsitikinęs, kad tik “fašiz- 
mas siekia universalizmo". Tačiau jis nedrįso 
pranašauti, “ar fašizmas yra nusistovėjusi poli- 
tikos santvarka''? Jam “tik aiškų, kad nėra am- 
žinų politikos sistemų" — jos tol laikosi, kol 
atitinka savo laiką. Žiūrint laiko, “kodėl negali 
įsivyrauti daug kur kas panašu į fašizmą?" 

Tuo metu dar nebuvo stipriai įsivyravęs 
nacionalsocializmas, kuris vėliau, kaip dar ra- 
dikalesnis bandymas, ėmė žadinti ir mūsų jau- 
nųjų tautininkų, ypač voldemarininkų sąmones. 
Smetonos nuosaikumas mokytis naujais pavyz- 
džiais būtų sunkiai apvaldęs jaunųjų radikalu- 
mą, jeisu tarptautiniai įvykiai nebūtų sustabdę 
pasireiškusios raidos. Bet tas radikalumas, kaip 
toliau matysime, išsilieja nūnai kita forma. 

A. Smetonai rūpėjo derinti tautiškumą su 
universalumu. Jis ir tautos auklėjimą norėjo 
pagrįsti, visuotinėmis „idėjomis, dorine prigimti- 
ne ir religine tvarka. „Dėl to jis bandė pateisin- 
ti ir tautininkų atsiribojimą nuo nacionalsocia- 

listinio rasizmo ir nuo liberalinio demokratizmo. 
“Kai rasizmo teorija neišlaiko kritikos šviesoje, 
tai gal demokratizmas tiktų tautiškam auklėji- 
mui? Bet jis tik forma be turinio, dėl to, siek- 
damas lygybės, jis dažniausiai pasiekia nelygy- 
bės. Demokratizmo lygybė mechaniška, dyka- 
vidurė. Demokratizmas nėra dorovės dėsnis... 
Argi ne demokratiškai rinktas Atėnų teismas 
balsų dauguma pasmerkė mirti nekaltą Sokra- 
tą? Mes norime juk teisingos lygybės dėsnio ... 
Jo turime jieškoti ne ten, kur kas yra, o ten, kur 
kas turi būti. ... Kaip logika, taip ir teisingumo 
nuovoka yra juk mums įgimta... Teisingumas 
eina... sąžinės įsakymu" (p. 336-37). “Teisin- 
gumo dėsnis visuotiniškas, tinkąs auklėti visoms 
tautoms ir visuose kraštuose ... Teisingumas ne- 
ra pasenęs krikščionių moralės dėsnis“ (p. 338- 
39). “Teisingumo lygybė skiriasi nuo demokra- 
tinės lygybės tuo, kad ji yra esmė, ne vien for- 
ma*t(pit337). 

Kalbėdamas apie religiją, A. Smetona teigė, 
kad ji yra “visose tautose auklėjimo pagrindas 
(ir) yra sau tikslas. Tai didžiausia žmogaus tei- 
se; ji įgimta jam, kaip tiesos siekimas ir menas. 
Bet kaip pasitaiko žmonių, klausos nustojusių ar 
spalvų nebeatskiriančių, taip netrūksta ir tokių, 
kurie praranda religijos jausmą. Kaip supranta- 
me ir nebaudžiame vienų, taip nenuosaku būtų 
bausti ar varžyti ir tie. Vadinasi, pripažįstame 
laisvę tikėti ir netikėti, nors negalime abiejų 1y- 
giomis statyti visuomenės auklėjime. Taigi re- 
ligija — dėsnis, o areligija išskirtis" (p. 328). 
“Auklėjimo pagrindai — religinės tradicijos, ku- 
riomis gyvena tauta, ir tautinės tradicijos“ (p. 
314). 


3. Įsižeidimas liberalizmu 


A. Smetona galvojo, kad “reakcija libera- 
lizmui dar tebeina, dar nėra išsireiškusi galuti- 
nė pastovi forma", tačiau jau laikas ir Lietuvai 
atsisakyti “pasenusio liberalizmo“. Jo žodžiais, 
“įsižeidusi liberalizmu, Lietuva turi jieškoti nau- 
jo kelio politikos tvarkai ... Reikia ir lietuviams 
perauklėti savo visuomenę, kad atsikratytų pa- 
senusių liberalizmo tradicijų ir atsistotų ant sa- 
vo pagrindo" (op. cit. 315). Tačiau, kaip matyti, 
tas “įsižeidimas" reiškiasi daugiau liberaliniu 
parlamentarizmu ir demokratizmu, atseit — to- 
mis politinėmis formomis, kurios vartotos pas 
mus iki 1926 metų. Tai yra tik dalinis atsiribo- 
jimas nuo liberalizmo. Faktiškai ir Ant. Smeto- 
na pripažįsta, kad 'ir fašizmas yra liberalizmo 
vaikas, nors ir nebepaklusnus" (p. 325). 

Fašizmas pakeitė tik kai kuriuos liberaliz- 
mo objektus. Konkrečiai, jis iškėlė tautinį vie- 
nalytiškumą prieš individualistinį daugialypišku- 
mą, kurį kaip dogmą išpažista klasinis liberaliz- 

mas. Antra, fašizmas palaužė demokratinį (par- 
tijų) išcentriškumą savuoju monopartiniu ir au- 
toritetiniu įcentriškumu. Tuo atžvilgiu ir mūsų 
nacionalizmas nebuvo nei naujas, nei originalus, 
jis tik sekė “kitur pasireiškusią idėją". Tiesiogiai 
sekė itališkuoju fašizmu, tačiau, Iz Tamošaičio 
žodžiais, ir “Rusija, Italija, Ispanija, Lenkija yra 
diškiausi pavyzdžiai, kurie matyti norintiems pa- 
kankamai aiškiai rodo, kad socialinis ir politi- 
nis reliativizmas mūsų laikų žmogaus jau nebe- 
patenkina ... Mūsų laikų žmogus tiek yra pasi- 
nešęs nuo socialinio ir politinio reliativizmo, 
kad jam geresnis atrodo socialinis ir politinis ab- 
soliutizmas, šiandien diktatūroje pasireiškęs, ne- 
gu politinis reliativizmas, pasireiškęs demokra- 
tizme ir parlamentarizme“' (m. p. Y.) (Kuria link- 
me: “Vairas" 1929, nr. 1, p. 15-16). 


Mūsų nacionalizmo atstovų kalbos apie “'or- 
ganizuotą visuomenę“ ir apie “tautos visumą“ 
buvo taip pat skolintos iš kitų svetimų naciona- 
lizmo leksikonų. Jos reiškė ne organiškai suvok- 
tą ir ne natūraliai derinamą, o tik valstybės or- 
ganizacijai palenktą visumą. “Mat, juo daugiau 
yra krašte organizacijų ir juo jos stipresnės, — 
pasak D. Cesevičiaus, — juo daugiau krašte yra 
organizuotų kovos frontų. Savaime aišku, kad 
tą organizuotą kovą gali tvarkyti tik stipri, ak- 
tyvi, vadinas, daugiau ar mažiau totalinė valsty- 
bė. Taigi, šiaip ar taip, patenkame į valstybės 
reples, į etatizmą (m. p. Y). Nors labai dėl to 
gaila, bet kol nepasikeis visuomenės pasaulėžiū- 
ra, tol visi kilnūs ir gražūs mėginimai atsimuš 
į etatistinę tikrovę" (Romuviečių organinė vals- 
tybė: “Vairas 1936, nr. 5, p. 490). 

Mūsų nacionalizmas nei galvojo, nei bandė 
derinti išcentrinius ir įcentrinius tautos elemen- 
tus. Jo “vieningos linkmės kelias, — pasak B. 
T. Dirmeikio, — negali būti sudarytas iš įvairių 
visokiomis kryptimis išmėtytų takų ir takelių“ 
(Pagrindinės priežastys: “Vairas? 1939, nr. 45, 
p. 881). Vietoj organiškos ir suderintos visumos 
jis siekė tik valstybiškai uniforminio vienumo. 
Vyt. Alanto žodžiais, ir dabar “reiktų skatinti 
ne išcentrinių jėgų palaidumą, bet skiepyti 
centrinių jėgų supratimą ir meilę... Demokra- 
tija nėra inkubatorius politinėms partijoms pe- 
rėti. Nežinau, ar jie (demokratai? —Y) pagalvo- 
ja, kad skelbdami išcentrinių jėgų nekontroliuo- 
jamą išbujojimą, jie skelbia, iš tikrųjų, visuome- 
nės 'sudulkinimą", kitaip sakant, tokį politinį ba- 
laganą, kur visi šaukia apie viešuosius reikalus 
bet niekas nesistengia jų tvarkyti" (Iš diferenci- 
Jacijos i politinį balaganą: "Mūsų Kelias“ 1948 
nr. 120). 

Nacionalizmas tad nebuvo ir nūnai nėra vi- 
durio sprendimas. Išaugęs iš opozicijos demo- 
kratinizm - partiniam daugelypiškumui, jis ir to- 

liau liko tik toje pačioje opozicijoje. Jis susitel- 
kė į vieną režiminį liberalizmo punktą ir bandė 
ji pakeisti kitu — priešingu. “Autoritetinė val- 
džia įveikia opoziciją, norinčią atlaikyti libera- 
lišką režimą, ir ši galiausiai išnyksta ar bent pa- 
sislepia, tarytum būtų dingusi" (A. Smetona, 
“Vairas" 1936, nr. 1, p. 3). Kaip tik dėl to “ne 
kartą buvo padaryta priekaištų, kad tautininkų 
politinis galvojimas yra perdaug formalinis" (B. 
T. Dirmeikis, t. p.). Kaip toliau matysime, tas 
pats formalinis-režiminis opozicingumas tebely- 
di ir dabartinį mūsų nacionalizmą. 


Toks ir tėra skirtumas tarp “nepaklusnaus 
vaiko" nacionalizmo ir jo tėvo — liberalizmo. 
Kitais atžvilgiais, ką išpažįsta pastarasis, tai pri- 
siima ir pirmasis, nors ir būtų pridengta kitais 
vardais. Atsiribojimas nuo tų liberalizmo ele- 
mentų, kurie neigia prigimtinę ir religinę tvar- 
ką, randamas A. Smetonos raštuose ir bandytas 
vykdyti praktikoj, laikytinas tik jo asmeniškas 
autoritetyvus žygis, radęs atgarsį ir kituose se- 
nesniuose tautininkuose. Tai buvo žygis apvaly- 
ti nacionalizmo prigimtį nuo gimtosios liberali- 
nės kaltės. Netekęs savo vado, mūsų pirminis 
nacionalizmas visu savo svoriu krinta atgal į 
beidėjinę ir bereliginę liberalizmo prarają ir tai 
sukuria jame dramatišką blaškymąsi. Iš vienos 
pusės norima pagreitintu ir persistengiančiu bū- 
du, bent psichologiškai, atsipalaiduoti ir nuo bu- 
vusios diktatūrinės formos ir nuo A. Smetonos 
idėjų visuotinumo. Iš antros pusės nepajėgiama 
surasti nieko nauja, bent valdymo formos at- 
žvilgiu. “Neabejotina, — pasak Br. Railos, — 
kad tautininkai, jų atžalos ir satelitai yra šiuo 
metu dar pats 'kontraversiškiausias' elementas 
liberalinėje santarvėje... (Bet) kaip parlamen- 
tarizmo ir demokratijos neofitų, liberalų santar- 
vės siekimai iš jų (tautininkų) pusės yra bene 
nuoširdžiausi? (m. p. Y) (Pastabos apie liberalų 
santarvę: “Nemunas" 1951, nr. 5, p. 6). 


Iš šių žodžių atrodytų, kad mūsų naciona- 
lizmas iš buvusios kraštutinės savo opozicijos 
formaliniam liberalizmui vėl atkrinta į poziciją. 
Bet tai nėra teisinga. Mes dar turėsime progos 
įsitikinti, jog tai reiškia tik dvasinę - kilminę ir 
vidinę giminystę. Nesugebėjimas išskirti šių 
dviejų dalykų labai daug ką klaidina. Net klaci- 
nio mūsų liberalizmo atstovai, nesusivaikydami, 
iš vienos pusės giriasi pagimdę nacionalinius są- 
jūdžius, iš antros — purtosi jų giminystės. “Ar 
būtų galėję kilti tautiniai sąjūdžiai, tautų kovos 
už laisvę ir jų laimėjimai be liberalinės ideolo- 
gijos"? — klausia Kazys Barys (Liberalai: “San- 
tarvė" 1955, nr. 2, p. 60). “Revoliucinis libera- 
lizmas buvo juo labiau patrauklus, — pastebi ir 
Dr. J. Pajaujis, — kad liberalinės idėjos žmonės 
visuose kraštuose siekė laisvės ne tik savo tau- 

toms, bet stojo ir už mažų pavergtųjų tautų 
išlaisvinimą. ... Tautinei kovai — kaip ir vė- 
liau valstybinei kūrybai — būtinai reikėjo žmo- 
nių, kurie turėtų 'liuosybę mintyjimo' " (Dėl 
tautos laisvės: “Varpas" 1953, nr. 1, p. 6 ir 9). 
Tačiau, H. Blazo žodžiais, “ką bendro Benito 
Mussolini ir Adolfas Hitleris turi su liberaliz- 
mu? Tvirtinti, kad nacionalsocializmas yra ki- 
lęs iš vidurio liberalizmo, arba, kad vidurio li- 
beralizmas yra nacionalsocializmas ir rasizmas, 
yra tas pat, kaip tvirtinti, kad pamišimas kilo 
iš protingo arba, kad protingumas yra pamiši- 
mas'' (Pasaulėžiūra ir ideologija politikoje: “ Var- 
pas" 1953, nr. 1, p. 88-89). 

Ar liberalizmas pažadino nacionalistinius 
sąjūdžius, ar jiems perdavė tik savo dvasią ir 
dabar ją stiprina, gal mums bent iš dalies pa- 
aiškins ir mūsų nacionalizmo — 


4. Kilmė ir ryšiai su liberalizmu 


Lietuviškasis nacionalizmas faktiškai išaugo 
iš tų pačių liberalinių šaknų. Pažangiečiai (tauti- 
ninkai) subrendo Demokratų (liaudininkų) par- 
tijos prieglobstyje. Didesnių skirtybių, bent pra- 
džioje, tarp jų taip pat nebuvo, jei neskaityt 
demokratų graižymosi į socializmą ir tam tikro 
nepsjėgumo išsivaduoti iš socialistinių įtakų. 
“Tai, kas tik vėliau buvo pavadinta tautininkais, 
— pasak Br. Railos, — yra tas pats kudirkinis 
liberalizmas. Tautininkų kilmė neabejotinai li- 
beralinė (m. p. Y), tokiais jų dauguma visuomct 
ir pasiliko. Jų aršiausi vadai buvo liberalai ūki- 
nėse ir kultūrinėse srityse. Jie tik sustiprino 
tautinio, nacionalinio prado pabrėžimą mūsų li- 
beralizme, kas jam nebuvo kenksminga, greičiau 
naudinga, jei nesakyti būtina" (Pastabos apie li- 
beralų santarvę, t. p.). 

Ilgainiui vieni ir antri rėmėsi beveik tais 
pačiais buržuaziniais elementais: pirmieji laisvų- 
jų profesijų atstovais ir turtingesniaisiais bei 
pažangesniais ūkininkais, antrieji, ypač vėliau, 
— stambesniais žemės savininkais, valdininkais, 
karininkais ir iš dalies mokytojais. Vieni ir 
antri išpažino tada madoje buvusį pažangumą, 
daugiau ar mažiau atsigręžusį prieš religinį bei 
krikščioniškąji 


"atžagareiviškumą": | pirm'eji 
daugiau faktu, antrieji — bent iš vardo. Demo- 
kratai — liaudininkai pirmajame nepriklauso- 


mybės tarpsnyje skaldė ne kieno kito, o tauti- 
ninkų eiles. Tuo tarpu tautininkai autoritetinio 
savo valdymo metu tirpdė daugiausiai liaudi- 
ninkiškosios krypties gretas. Abi naujos liaudi- 
ninkų atšakos — Santara ir Ūkininkų Partija — 
artimai bendradarbiavo tautininkų veldymo sis- 
'emoje. 

Tas bendradarbiavimas ir pažiūrų giminys- 
te pastaruoju laiku suvedė tautininkų ir liaudi- 


ninkų buvusius atstovus į naujus junginius, kaip 
Rezistencinė Lietuvių Santarvė, iš dalies Lais- 
vės Kovotojų Sąjunga ir studentiškuosius sam- 
būrius — “Šviesą" ir “Santarą"". 

| Praktinėje politinėje veikloje, ypač vlikinėje, 
vienos ir antros krypties vienetai ilgą laiką su- 
darė bendrą vadinamą "laicistų" arba liberalų 
bloką, kuriame dalyvavo ir socialdemokratai. 

Amerikos lietuvių gyvenime pirmieji įsikū- 
rė (1914) tautininkai “Sandaros" vardu. Tada 
J. O. Širvydas “Vienybėj Lietuvninkų“ (1914, 
nr. 44) rašė, kad tautininkai buvę priversti su- 
organizuoti Lietuvių Tautišką Partiją... Ji bū- 
sianti politinė ir kultūrinė organizacija. Kuo- 
plačiausiomis demokratijos pažiūromis atsirem- 
dama, Lietuvos politikoje ji artimiausiai stovės 
Lietuvos Demokratų partijai (Kudirkos Varpi- 
ninkams) (m. p. Y). Po metų jau paaiškėjo, ko- 
kios kryptys šioje partijoje reiškiasi. Alb. Rim- 
ka “Jaunojoje Lietuvoje“ (1915, nr. 1) tada ra- 
šė, kad tautininkuose “aiškiai pastebima trys 
srovės: tautininkai-nacionalistai (dešinysis spar- 
nas), tautininkai-liberalai (nelabai aiškiais, bet 
liberališkai demokratiniais palinkimais), ir tau- 
tininkai iš vardo, bet tikra žodžio prasme demo- 
kratai, su mažesniu ar didesniu palinkimu socia- 
lizmui (m. p. Y), kaip ateities idealui". 

Po 12 metų, liaudininkams esant valdžioje 
(1926), tautininkų “Sandaros"' atstovų nutarimu, 
buvo priimta Lietuvos liaudininkų programa. 
Dėl to “Sandara" suskilo. “Vėliau, kaip rašo 
“Dirva" (1955, nr. 20, p. 8), pagal aplinkybes 
ir laiko reikalavimus, susidarė trys aiškiai tau- 
tinės srovės organizacijos: Amerikos Lietuvių 
Misija su centru Chicagoje, Lietuvai Vaduoti 
Sąjunga su centru Clevelande ir Am. Lietuvių 
Tautininkų Centras New Yorke. Šios trys orga- 
nizacijos... 1949. 5. 21 New Yorke vieningai 
nutarė visas savo pajamas, fondus ir archyvus 
perduoti naujai steigiamai Am. Liet. Tautinei 
Sąjungai, o taip pat įstoti į ją su visais savo sky- 
riais ir nariais“. Taip apsijungė tautininkai, o 
buvusi tautininkiškoji “Sandara", nuo ano ski- 
limo liko liaudininkiška. Amerikos lietuvių li- 
beralizmą atstovauja tad dvi šakos su dviem or- 
ganais — liaudininkiškąja "Sandara" ir tauti- 
ninkiškąja “Dirva". Daug kur toliau ir dabar 
tebeveikia bendri abiejų klubai, kaip bendros 
kilmės liudininkai. Didelių skirtumų nesą ir tarp 
abiejų šių srovių; bent taip galvoja : Sandaros 
vadas M. Vadyla: “esame visi tų pačių Minčių 
žmonės, tik menki nesusipratimai mus skiria" 
(cit. iš K. S. Karpiaus “Tautininkai ir Sandarie- 
čiai?': “Dirva" 1954, nr. 27-28). 

Taip atrodo liberalinė mūsų Lietuvos ir 
Amerikos lietuvių tautininkų-nacionalistų srovių 
giminystė su kudirkinio liberalizmo srovėmis. 


Kokia gi jų giminystė su tarptautiniais liberalų 
internacionalais? Kol buvome Lietuvoje, šis 
klausimas mums nekilo. Tada vargiai ir patys 
liberalų internacionalai būtų sutikę įsileisti į sa- 
vo tarpą totalizmą atstovaujančias mūsų nacio- 
nalizmo grupes. Abejotina, kad ir šios, taip aki- 
vaizdžiai ir įsakmiai pasisakydamos prieš demo- 
kratinį liberalizmo pradą, būtų drįsusios prašy- 
tis į internacionalines liberalų institucijas. 

Liaudininkiškosios mūsų grupės, kaip žinia, 
dalyvauja liberaliniame ūkininkų bei valstiečių 
internacionale. Voldemarininkai arba Lietuvių 
Atgimimo Sąjūdis, kaip praneša jų atstovas Stp. 
Vykintas, “LAS dalyvauja liberalų internacio- 
nale" (Lietuviškų keliu: “L. Lietuva" 1954, nr. 
26). Lietuvių Rezistencinės Santarvės atstovai 
dalyvauja Egzilų Liberalų komitete ir Liberalų 
Internacionalo Taryboje (“Santarvė" 1954, nr. 
8, p. 299 ir 1955, nr. 2 p. 61). Net šviesiečiai 
(“Šviesos" sambūris), kaip praneša L. Beliukie- 
nė, dalyvauja “Liberalų Internacionale, Egzilų 
Liberalų Unijoje U. S. A., Socialistų Internacio- 
nale ir kitokiose tarptautinėse organizacijose" 
(““Santarvė" 1954, nr. 1, p. 30). Reikia manyti, 
ir kitos dvi nacionalistinės grupės — tautinin- 
kai ir Laisvės Kovotojai — taip pat yra Libera- 
lų Internacionalo nariai. 

Mūsų nacionalistinės srovės anksčiau lyg ne- 
driso atviriau skelbtis savaisiais ryšiais, kurie 
prašoksta nacionalumo ribas. Jie netgi piktinosi 
kitų mūsiškių internacionalumu. Šiandien jie 
nebesivaržo prisipažinti ir prie savo pačių libe- 
rališkųjų pažiūrų. Tautininkų pirmininkas V. 
Rastenis, sakysim, skelbia vienu iš svarbiausių 
tautininkų uždavinių “vadovavimąsi visuomeni- 
nėj ir politinėj veikloj liberaliomis idėjomis“ 
(plg. Laisvo žmogaus keliu į lietuviškumą, Chi- 
cago 1954, p. 28). Tokiu savo uždaviniu, matyt, 
laiko ir kitos trys nacionalistinės grupės (Lietu- 
vių Atgimimo Sąjūdis, Laisvės Kovotojų Sąjunga 
ir Lietuvių Rezistencinė Santarvė), nes šių metų 
pradžioj jų visų (keturių) pasirašytoji bendra- 
darbiavimo deklaracija buvo atvirai pavadinta 
“LUberalinių jėgų konsolidacijos“ bei “lietuvių li- 
beralų santarvės“ vardu (plg. Vyt. Alantas, 
Didžiojo apsijungimo užuomazgoje: “L. Lietu- 
va „19552n+3): 

Šie faktai berods yra pakankami mūsų na- 
cionalizmą vertinti, kaip to paties liberalizmo 
padarinį ir tęsinį. Kuo gi būdingesniu šis libe- 
ralizmas skiriasi nuo liaudininkiškojo mūsų li- 
beralizmo? 


5. Tautiškumas, sukeistas su liberaliniu 
individualumų 
Pirmoji skiriamoji riba yra Žmogaus supra- 
timas. Liaudininkiškoji kryptis, kaip žinia, iš- 

pažįsta tikėjimą individualiu žmogumi, o nacio- 
nalistinė — tautiškuoju žmogumi, lietuviu (plg. 
F. Neveravičius, LRS paskirties metmens: “San- 
tarvė" 1955, nr. 1, p. 5). Liaudininkiškasis žmMo- 
gaus supratimas nacionalistams atrodo per ben- 
dras — “visažmogiškasis, visapasaulinis" (“S-n- 
tarvė? 1954, nr. 10, p. 361). Liaudininkai gaelė- 
tų sakyti priešingai, kad nacionalistinė Žmogaus 
samprata yra per siaurą — tik “visalietuviška"'. 
Iš tikrųjų, abi šios sampratos yra labai ribotos ir 
formališkos. Tačiau ir liaudininkai, ir naciona- 
listai eina toliau į žmogiškosios prigimties su- 
pratimą, ir tai juos išskiria esmiškai. Trečiu at- 
veju jie išsiskiria pažiūromis į žmogaus gyveni- 
mo tvarkymą, ir būtent — formaliniu-politiaiu 
būdu. Šie jų skirtumai yra verti mūsų dėmesio. 


Imkime pirmąjį — formalini skirtumą, ku- 
ris liečia žmogiškąsias būsenas. Liaudininkai lai- 
kosi pagrindinės liberalizmo dogmos — indivi- 
dualizmo. Ši dogma išplaukia iš žmogaus indi- 
viduslumo būsenos pervertinimo. Ši būsena nė- 
ra Žmogui esminė: ji nerodo nei Žmogaus pro- 
tinsumo, nei jo valingumo, nei jau:mų ištobu- 
lirnimo. Individualus gali būti ir tas, kuris nėra 
pasiekęs proto ar ji praradęs. Panašiai ir tau- 
tiškumo būsena, kurią ypatingu būdu iškelia na- 
cionalizmas, taip pat neišreiškia žmogaus esmės. 
Ji nieko dar nepasako apie žmogiškąsias galias ir 
jų vertę. Abi šios būsenos pasidaro reikšmingos 
bei prasmingos tik tiek, kiek jos išsiskleidžia ir 
apsipavidalina žmogiškoje asmenybėje. 


Abi šios kryptys, iškeliančios tik žmogišką- 
sias būsenas ir toms būsenoms lenkti lenkian- 
čios žmogaus asmenybę, neišvengiamai ją susiau- 
rina, apriboja ir iškreipia. Individualumo ir jo 
laisvės dėlei, liaudininkiškasis liberalizmas nc- 
bepaiso, ką ir kaip žmogus galvotų — protingai 
ar paikai, ir ką bei kaip jis veiktų — tinkamai 
ar netinkamsi. Individas, atseit, individualus 
žmogus yra pats sau mastas: jis pats sau nustato 
ir protingumo ir gerumo ribas. Panašiai ir mū- 
sų nacionalizmo požiūriu, svarbu žmogaus tau- 
tiškumas — lietuvybė, nežiūrint, kas jis bebūtų, 
kaip galvotų. norėtų ar tikėtų. “Lietuviškojo 
žmogaus vertingumo laisvės kovoje mes niekad 
neseikėjome pagal jo tikybą, partiją ar privati- 
nę pasaulėžiūra“ (A. D-as, Nesusipratimų uždan- 
gai pakilus: “Santarvė" 1954, nr. 8, p. 304). “Tik- 
ras vienijantis veiksnys yra lietuvybė, bet ne 
religinė idėja. Geras lietuvis yra ir katalikas, ir 
evangelikas. ir pravoslavas, jei jis nuoširdžiai 
Lietuvą myli ir jai dirba. Blogas lietuvis gali 
būti, jei jis Lietuvos idėją naudoja tik piktam 
savo egoizmui patenkinti, ar materialistinių gė- 
rybių tikslu" (Stp. Vykintas, Lietuvišku keliu: 
"LieLietuva' 419551 175). 

Tai yra formalinis žmogaus vertinimo mas- 

tas, atsietas nuo bet kurių vertybių. Tokiu pat 
formaliniu mastu pagrįstas ir liaudininkų išpa- 
žistemasis individualumas, nieko bendra neturįs 
su visuotiniais dorovės bei religijos princivais. 
Kaip šiam svarbu išsaugoti individualinę žmo- 
saus laisvę ir ją apginti nuo “egoistinės" pasau- 
lšžiūrų ar religijos atstovų “prievartos, taip ir 
nacionalizmui svarbu tik viena, kad “tautos idė- 
ia" nebūtų naudojama “piktam savo egoizmui". 
Jeicu tas egoizmas būtų tautinis, išeitų, kad lie- 
tuvis vis dėlto galėtų būti geras. Bet tada jis 
būtų blogas žmogus ir blogas savo religijos at- 
stovas. Egoizmas savyje yra blogas ir jo negali 
išpirkti jokia “Lietuvos idėja“. Žmogiškasis ir 
religinis gerumas savaime įsilieja ir į tautini ge- 
rumą, tuo tarpu šis gali visiškai neatitikti pačios 
gerumo esmės. Ta prasme mūsų nacionalistai 
pamiršta A. Smetonos ispėjimą: “Kas lietuviška, 
tai turi būti ir žmogiška. Šiandien tautiškumas 
visur pasidarė labai opus, perdėtas. Daug kur 
jis suprantamas klaidingai. Kas savo sukurta, 
tai ir gera ir prakilnu, kas kitų tai niekis" (op. 
cit., p. 329). Panašiai reiktų pasakyti ir apie 
liaudininkiškąji požiūrį: ar visa, kas išeina iš 
indivialinės laisvės, jau yra žmogiška — gera ir 
prakilnų, o kas su ja nesiderina — jau bloga? 

Šis formalinis vienos ir kitos mūsų libera- 
lizmo šakos skirtumas faktiškai nėra taip jau 
didelis. Iš tikrųjų, jis atsiremia į artimą bruo- 
žų santyki. Juk žmogiškasis individualumas 
prasitęsia i etninį-tautinį individualumą. Vi-- 
ras antro jie nenaikina, tik papildo. Taip ir 
liaudininkiškąjį žmogaus supratimą bei vertini- 
ma papildo nacionalistinis. Ta prasme jiedu ne- 
gali pjautis ar kirstis. 


6. Pesimistinė pažiūra į žmogų, priešinga 
superoptimistinei liberalų pažiūrai 


Kitu tačiau atveju, sprendžiant žmogaus 
prigimties problemą, šiuodvi mūsų liberalizmo 
atšakos pagrindinai išsiskiria. Liaudininkiškoji 
kryptis laikosi klasinio liberalų tikėjimo, jog 
žmogus iš savo prigimties yra absoliučiai geras. 
Jis norįs ir siekiąs tik gero ir, jei niekas jam 
nekliudytų, įvairiais “varžtais" jo neiškreiptų, 
žmonių pasaulis savaime virstų rojumi. Ši kraš- 
tutinė rousseauistinė optimizmo pažiūra kaip 
tiktai ir reikalauja žmogui neribotos laisvės, o 
tuo pačiu skatina visokią kovą prieš “varžtus", 
"“prievartas", “pavergimus". 

Nacionalistinė kryptis prisiima priešingą p3- 
žiūrą, kuri, pasak D. Cesevičiaus", skelbia, kad 
vasaulis skendi blogumuose, kad žmogus yra g7- 
lincesnis savo blogąja prigimtimi ir kad jis gy- 
venime daugiau pasirodo blogas negu geras (m. 
p. Y). Taigi, tikėjimas geruoju žmogumi ir pa- 


saulio harmonija šiandien pašlijo. Vadinas, atė- 
jo pasaulėžiūros persilaužimas ir todėl visuotinė 
dezorientacija, krizė. Žmonės darosi dar labiau 
pakrikę, demoralizuoti tiek materijos, tiek dva- 
sios pasauly“ (Romuviečių organinė valstybė: 
Vairas 1935, mr. 5, p. 489), 


Iš to išsiskleidžia skirtinga abiejų liberaliz- 
mo šakų pasaulėžiūra, tiksliau — požiūriai. 
Liaudininkai, sekdami savąją pažiūrą, skelbia vi- 
siškai “laisvą pasaulėžiūrą“. Tuo tarpu naciona- 
listai, D. Cesevičiaus žodžiais, pripažįsta, jog 
“šitokiais laikais lengvai įsigali jėgos ir prievar- 
tis pasaulėžiūros“ (t. p.). Pagal liaudininkų iš- 
pažįstamą “laisvąją pasaulėžiūrą," žmogus yra 
visiškai nieko nepriklausomas. Į viską jis žiūri 
tik pagal asmenišką supratimą ar nuožiūrą. Jis 
pats sau nustato gyvenimo tikslus ir priemones, 
nežiūrint, kokie bebūtų visuotiniai bei objekty- 
viniai reikalavimai. Jam niekas nieko negali pa- 
sakyti. Valstybė negali varžyti jo asmeninės 
laisvės, o Bažnyčia negali jam padėti net religi- 
nių reikalų srityje. “Kiekvienas laisvai apsi- 
sprendžia, supranta, — pasak M. Mackevičiaus, 
— kiekvienas pats pagal savo supratimą ir su- 
gebėjimus suvokia Absoliuta ir nustato su juo 
santykiavimo formas. To reikalauja demokrati- 
niai principai ir, pagaliau, žmoniškumas“ (Iš 
varpininkų istorijos ir ideologijos: “Studentų 
Varpas 1948, p. 8). Humanistinė, tiksliau — in- 
dividualistinė laisvė apsprendžia ir atskiro indi- 
vido dorinius santykius. Tai reiškia, kad tuos 
santykius jis pats sau nustato ir, būtent — pagal 
savąjį mastą. “Žmonijos tarpusavio santykių eti- 
nės normos, suformuluotos antikiniame pasauly- 
je, ugdytos krikščionybės eroje, šiandien yra ap- 
sprendžiamos plačia humanizmo sąvoka (m. p. 
Y), suteikiančia žmogui dvasinę laisvę" (Studen- 
tų Varpininkų gairės, t. p., p. 10). Tai yra ra- 
cionalizmo laiku palikimas: žmogaus protas esąs 
taip šviesus ir pajėgus, kad pats vienas, laisvai 
ir nieko nepriklausomai, gali viską gerai tvar- 
kyti. 

Kitais motyvais grindžiama nacionalistų 
prievartos pasaulėžiūra. Žmogus yra blogas, ir 
nepajėgus savo protu pažinti tikrąjį savo kelią. 
Dėl to “filosofijoje paneigiamas protinis pažini- 
mas... Gyvenime įsigali neaiškios intuityviškos 
filosofijos grabaliojimai. Gyvenimas siūlomas 
tvarkyti ne proto ir sąmonės dėsniais, bet dau- 
giau intuicija ir instinktų galia. Vieni pradeda 
jieškoti išeities mistikoje, kiti romantikoje"“ (D. 
Cesevičius, t. p.). Iš to susidarąs gyvenimo chao- 
sas. “Vietoj humaniškumo mes matome, kaip 
žmogus ryja žmogų. Ryja ne „paprastai, bet 
daug žiauriau už bet kokį gyvulį“ (St. Marma, 
Asmeniškumas tautos vadavimo darbe: 'L. Lie- 
tuva" 1955, nr. 12). Dėl to žmones reikia tvar- 


kyti jėga ir prievarta. Jiems reikia ne laisvės, 
o tvarkos ir “botago"'. 

Atidžiau pasekus mūsų nacionalistų spaudą, 
matyti, kaip visais frontais skelbiamas šis pesi- 
mizmas. Visur matoma užnuodyta atmosfera, vi- 
sur tik bloga valia, piktnaudojimai, “pamišimai", 
moralinis susmukimas. Taip atrodo ne tik sava- 
sis — lietuvių gyvenimas, bet ir pasaulinis. Tam 
tikru pasigėrėjimu “Santarvė? (1954, nr. 6, p. 
184) cituoja senuką Karl Barthą: “Viskas, ką 
šiandien matome prieš save, yra užteršta, su- 
skystinta, nuvertinta ... Žmonės niekad nebuvo 
geri, nėra geri ir niekados nebus geri (m. p. Y)... 
Šių dienų civilizuoto žmogaus moralė atsisklei- 
dė, kaip baisiai plonas ledo uždangalas viršum 
primityvaus barbariškumo jūros“.  Pacitavęs 
šiuos žodžius, “Santarvės bendradarbis J. L. 
prideda: “Lygiai ta pati mintis buvo pasakyta 
Vytauto Alanto “Pragaro Pašvaisčių" romano 
įžangoje, dėl ko buvo mūsų spaudoje kilę labai 
piktų atbalsių, autorių ir visus, kurie palankiai 
apie knygą atsiliepė, apskelbus stabmeldžiais, 
pagonimis ir, aišku, didžiausiais Lietuvos “prie- 
salis 

Jeigu lyginti mūsų nacionalistų spaudą su 
liaudininkų spaudos pasisakymais, galima rasti 
nemažą jų suartėjimą ir šiuo atžvilgiu. Opti- 
mistinė pažiūra į Žmogų pas visus ir visų kraštų 
liberalus yra jau palūžusi. Matyt, ir jiems daro 
įtakos nacionalistinis ir komunistinis pesimiz- 
mas. Antra vertus, liberalizmas laipsniškai at- 
sisako kitados dievinto racionalizmo ir su tuo 
susietos rousseauistinės pasaulėžiūros. Libera- 
lizmas, neriasi i intuityvines, pasąmonines ir 
instinktines pažiūras. Kitados liberalizmas tikė- 
jo, jog Žmonija eina tiesia ir viršun kylančia pa- 
žangos linija. Tuo, kaip žinome, ilgą laiką tikė- 
jo ir mūsų varpininkai — liaudininkai. Šiandien 
jau jie rašo: “Žmonija neina gražia geometrinės 
pažangos linija, bet valkiojasi, kaip girtas jūri- 
ninkas gatvėje... Plinta būties beprasmiškumo 
pajautimo epidemija, ypač prancūzų egzisten- 
cializmo puoselėjama... Mūsų epochoje karas, 
nedarbas, tariamoji perprodukcija, socialinis ne- 
teisingumas, biurokratizmo smurtas prieš asme- 
nybę — atrodo yra pastovus ir nekintamas dės- 
nis" (Epochos profilis ir mes: “Studentų Var- 
pas D+:29)): 

Praktiškai mūsų liaudininkai yra atsisakę 
savo optimistinės pažiūros į žmogų. Tuo jie pri- 
artėja prievartos “pasaulėžiūrai" ir morališkai 
ją paremia. Suartėjimo ženklų galimą rasti ne 
tik publicistikoje, bet ir beletristikoje. Kaip 
mūsų nacionalistai savo pesimistinių pažiūrų 
įkūnijimą mato Alanto “Pragaro Pašvaistėse“, 
taip liaudininkai savajam posūkiui pesimizmo 
kryptimi galėtų rinktis Ant. Škėmos “Šventąją 

Ingą“. Tačiau ir šiuo keliu pasukę, liaudininkai 
vis dar griežtai tebesilaiko absoliutinės individo 
laisvės, išvestos iš buvusios optimistinės pažiū- 
ros į žmogaus prigimtį. Tą pačią laisvę jie nū- 
nai gina net pesimistiniu bauginimuosi. “Viso- 
kie totalizmai — politiniai ir religiniai — aiš- 
kiai ir grubiai kėsinasi į žmogaus minties lais- 
vę" (J. Kardelis, op. cit.). 


Praktiniame savo pesimizme mūsų liaudi- 
ninkai dar mato vienintelį išsigelbėjimą demo- 
kratijoje, tiksliau — demokratizme. Mums de- 
mokratija yra politinė forma, kuri žmogaus lais- 
vei sudaro tik sąlygas. Liaudininkams, kaip to- 
liau matysime, ji yra net pačios laisvės šaltinis 
ir tikslas. “Tik demokratija vieneto, tautos ir 
viso pasaulio vardan ir į naudą visiems lai- 
kams ... Demokratas turi suprasti savo epochos 
negalavimus ir turi surasti, bent turi stengtis 
surasti, vaistą visoms negerovėms, visiems gy- 
venamųjų dienų skauduliams (m. p. Y) ir siel- 
vartams" (“Studentų Varpas", p. 30). Taip de- 
mokratinė forma iškyla liberalinių tikslų viršū- 
nėn, kaip nacionalistams totalistinė forma. 


Jeigu mūsų nacionalistai dar gali susiderinti 
su liaudininkais žmogiškųjų būsenų (individua- 
lumo ir tautiškumo) atžvilgiu ir liaudininkai 
praktiškuoju savo pesimizmu suartėti su nacio- 
nalistine pesimizmo pažiūra, tai šiame trečiaja- 


me — politinių formų punkte jie griežtai išsi- 
skiria. “Šios (prievartos, Y) pasaulėžiūros įsi- 
galėjimas, — pasak D. Cesevičiaus, — pateisi- 


namas tuo, kad žmogus yra blogas, todėl jį rei- 
kia tvarkyti, spausti, vesti į “dorą kelią' ir pa- 
imti jam botagą... Todėl ir atrodo, kol pasau- 
lis laikysis tos naujos pesimistiškos pasaulėžiū- 
ros... tol sunku bus išsisukti iš jėgos ir prie- 
vartos, tol valstybė savaime turės būti vyriausias 
ir aktyviausias svarbiųjų dalykų lėmėjas“ (m. 
p. Y) (op. cit., p. 489). Taip pesimistinė “pasau- 
ležiūra“, kurios laikosi mūsų nacionalistai, juos 
verčia nusigręžti nuo demokratijos ir ginti vals- 
tybės totalizmą. Apie tai dar mums teks atski- 
rai ir plačiau kalbėti. 

Įsidėmėtinas tačiau vienas dalykas, kad ir 
čia šios dvi srovės visiškai neišsiskiria. Viena 
ir antra viską suima ir viską suveda į politines 
formas. Tai yra nauja ir abiem bendra politikos 
totalizmo “pasaulėžiūra", nukreipta prieš tikrą- 
jį pasaulėžiūriškumą. Tiek liaudininkiškasis, tiek 
nacionalistinis mūsų liberalizmas, kaip matome, 
remiasi kraštutiniais žmogaus prigimties supra- 
timais, nesutinkančiais nei su prigimtine, nei su 
krikščioniškąja religija. = Krikščionybė laiko 
žmogų savo prigimtimi gerą, tik pirmųjų tėvų 
nuodėmės pažeistą ir dėl to mažiau atsparų blo- 
giui ir mažiau pajėgų tiesai pažinti. Iš to išei- 
dama, krikščionybė žmogui teikia pagalbą ir tai 
daro ne žmonių galia, o dieviškąja. Krikščiony- 
bė nepripažįsta absoliutinės žmogaus laisvės, o 
tik sąlygotą. Tačiau ji nepripažįsta ir prievar- 
tos — nei fizinės, nei dvasinės. 

Tuo būdu krikščionybė turi savitą Žmogaus 
supratimą, visai skirtingą ir nuo liberalizmo ir 
nuo nacionalizmo. Tačiau ir vienas ir antras šių 
kraštutinumų krikščioniškąją žmogaus prigim- 
ties sampratą bando iškreipti. 

Šiuo atžvilgiu būdingas J. Pronskaus pa- 
vyzdys. Pagal jį, “krikščionybės kultūra buvo 
ir yra charakteringa savo ypatingai keista pa- 
žiūra į žmogaus prigimtį. Ji tikina ir moko, kad 
žmogus savo prigimtimi yra blogas, nuodėmin- 
gas, puolęs ir jis pats savo pastangomis negali 
pažinti tiesos, nei pasiekti gero gyvenimo... Iš 
tokios pasaulėžiūros, ar kaip ji vadinama, reli- 
gijos, į žmogų buvo įprasta žiūrėti kaip į tigrą, 
kuriam reikalingi retežiai; taip į žmogų įprato 
žiūrėti ne tik tokios religijos nešėjai, bet ir civi- 
linės valdžios autoritetai. Biaurusis rusiškasis 
komunizmas šiandien yra ryškiausias pavyzdys, 
kaip galima degraduoti žmogų" (Liberalizmas ir 
religija: “Naujienos" 1954, nr. 123). Kaip toliau 
matysime, panašiai apie krikščioniškąją “prievar- 
tos pasaulėžiūrą“ ir religijos totalizmą įsidrąsina 
kalbėti ir net ją lyginti su komunistine prievar- 
ta bei totalizmu ir mūsų nacionalizmo atstovai. 
Kodėl jie tai daro, mes turėsime progos dar pa- 
siaiškinti. (Bus daugiau) 


RELIGINIS IR TAUTINIS ASPEKTAS 


GERTRŪDOS VON LE FORT KūRYBOJ 


DR. ALF. šEšPLAUKIS 


Šalia vyresniosios Enrikos von Handel-Maz- 
zetti ir jaunesniosios Ruthos Schaumann šių die- 
nų vokiečių katalikų literatūroj stovi Gertrūda 
von Le Fort savo 80 metų amžiaus išvakarėse. 
Gimusi Vestfalijos Mindene, ji augo Meklenbur- 
ge, o vėliau gyveno Ženevoj, Romoj, Bavarijoj. 
Kelerius karo metus praleidusi Šveicarijoj, ku- 
rią su dideliu dėkingumu prisimena savo vei- 
kalėlyje “Mūsų kelias naktį" (1950), rašytoja ir 
šiuo metu gyvena Alpių papėdėse, Bavarijos 
Oberstdorfo miestely. 

Gertrūdoj von Le Fort kryžiuojasi kelių 
kultūrų įnašas. Ji pati yra kilusi iš italų, pran- 
cūzų hugenotų giminės, kurios protėviai prieš 
ketvertą šimtų metų rado prieglaudą Ženevoj. 
Mergaitė tėvų namuose išgyveno palankią reli- 
ginę atmosferą: tėvas, kaip ji rašo savo “Užra- 
šuose ir atsiminimuose" (1951), turėjęs tokį re- 
liginį brandumą, koks ne tik pripažįsta tradi- 
cines formas, bet jas ir praktiškai vykdo, o mo- 
tina, be kitų dalykų, kasdien skaitydavusi ir 
Tomo Kempiečio “Kristaus Sekimą". 

Kad suprastum Gertrūdos von Le Fort kū- 
rybą, reikalinga žinoti ir jos tėvų namų religi- 
nes nuotaikas. “Pauliaus Gerhardto giesmės žo- 
džiai “Viskas greit praeina, tik Dievo meilė am- 
žina' buvo mano motinos giliausias religinis pa- 
likimas: amžinai trunkančios Dievo meilės ap- 
reiškimas jai buvo Kristus. Tas tikėjimas Kris- 
tumi, kurio vardą ištarti jos lūpos mane išmo- 
kė, yra mano pačios gyvenimo nenutrūkstama 
linija, nors, kaip gal iš mano knygų žinoma, jis 
vėliau susirado tėviškę Katalikų Bažnyčioj; ta- 
čiau čia glūdi nepertraukiamas ryšys su krikš- 
čioniškąja dvasia mano tėvų namų ir didžiosios 
religinės mano šeimos tradicijos“ (“Užrašai ir 
atsiminimai", p. 25). 

Savo "atsivertimą" Gertrūda von Le Fort 
supranta kiek kitaip, negu tat priimta konverti- 
tų istorijoj, ypač šiame krašte. Jai atsivertimas 
nėra perėjimas iš vieno tikėjimo į kitą, bet grį- 
žimas į anksčiau prarastą normalią tikėjimo bū- 
seną. Rašydama apie Karolį Muthą jo 70 metų 
amžiaus proga, ji šiuo reikalu sako: “Konverti- 
tas — jūs žinote, kad aš po to tokia pasidariau 
— nėra, kaip kartais klaidingai aiškinama, žmo- 


gus, kurs ypač pabrėžia skausmingą konfesinį 
atsiskyrimą, bet, priešingai, tai žmogus, kurs tą 
atsiskyrimą nugalėjo: jo tikrasis pergyvenimas 
nėra pergyvenimas kito tikėjimo, į kurį jis “perė- 
jo', bet jo pergyvenimas yra jį užplūdusio tikė- 
jimo vienumo pergyvenimas. Tai pergyvenimas 
kūdikio, kurs pamato, kad jo tikriausias religi- 
nis turtas, centrinis krikščioniškas protestantiz- 
mo tikėjimo lobis, atsiradęs iš Motinos Bažnyčios 
įsčių, į tas Motinos Bažnyčios įsčias ir turi grįž- 
ti" (“Užrašai ir atsiminimai", p. 79). 

Dėl to nenuostabu, kad ne per seniai šių ei- 
lučių autoriui rašytame laiške Gertrūda von Le 
Fort pažymi, jog “protestantiškuose sluogsniuo- 
se" vis daugiau ir daugiau atsiranda jos raštų 
skaitytojų. Jos raštų pagrindinės mintys kaip 
tik ir veda į Una Sancta. 


Nuo išpažinimo iki atvaizdavimo 


Istorinės ir filosofinės studijos Gertrūdai 
von Le Fort padėjo išbrandinti tai, ką ji vėliau 
savo raštuose išreiškė. Tos studijos taip pat nu- 
lėmė jos kūrybos pobūdį, kuris esmėj yra reli- 
giškai tautinis. Abu tuodu aspektu — religinis 
ir tautinis — nužymi jos raštus, kurių siužetai 
imti arba iš jos pačios sielos arba iš praeities. 
Tačiau tautinis Gertrūdos von Le Fort idealas 
palenktas jos religiniam pergyvenimui ar reli- 
gija grįstai filosofijai. 

Galvodama ir kurdama, sako J. Nadleris, 
Gertrūda von Le Fort įsiveržė į Bažnyčios esmę, 
rasdama čia tikrai subtilių idėjų ir niuansų. Bet 
pirmiausia tai buvo išpažinimas. O šiandien, su 
H. Lechneriu tariant, Gertrūda von Le Fort yra 
modernaus stiliaus ir dvasinės išraiškos rašy- 
toja, kurios kūrybą žymi “nacionalinis, religi- 
nis, ekspresinis bruožas". 

To minėtojo išpažinimo vaisius buvo “Him- 
nai Bažnyčiai" (1924), pats pirmasis jos išleis- 
tas kūrinys. Tačiau esmėj Gertrūda von Le Fort 
nera lyrikos kūrėja, nors ir paskutiriuoju metu 
yra išleidusi eilių. Tai rami, disciplinuoto ir 
kultivuoto bei ekpresyvaus stiliaus pasakotoja, 
kokia ji išlieka ir savo mielai skaitomose avy+ 
braižose. 

“Himnai Bažnyčiai" parašyti psalmių stiliu- 
mi, laisvais ritmais ir savo ekspresyvumu ir su- 
gestyvumu primena Klopstocko, Hoerderlino, 
Claudelio himninį stilių. Bet ir rytietiškai kū- 
dikiškas Rabindranato Tagorės nuotaikas čia ga- 
li nugirsti: 

Viešpatie, mano sieloj slypi sapnas apie tave, 

bet aš negaliu pas tave ateiti, nes visi mano 

vartai užsklęsti. 


Taip skundžiasi prie Amžinojo kojų sukniu- 
busi siela, iš kurios vėliau pasigirsta sukrečian- 
tis išganymo tikrumas, nes Bažnyčia — tai dva- 
sios transcendencija ir malonė. Tautos tampa 
didelės Bažnyčioj. 

"Tai didumo galimybei parodyti Gertrūda 
von Le Fort rašė “Himnus Vokietijai"? (1932). 
Jei Bažnyčia buvo parodyta kaip antindividua- 
linė galia, tai valstybė pavaizduojama tą antin- 
dividualinę galią gaunanti iš Bažnyčios. Die- 
vas iš Anapus prataria į šiapus per “žemės cie- 
soriaus tautą". Čia turėta galvoj Romos Impe- 
rija, kuri, antikinei Romai griuvus, perėjo į ger- 
manų tautų tarpą. Tačiau, kaip minėta, žemiš- 
koji imperija blanksta prieš dangiškąją, jei ne- 
turi pašventinančios malonės iš pastarosios. Tos 
eilės, paskelbtos metais prieš nacinio režimo 
pradžią Vokietijoj, buvo aiškus įspėjimo ženk- 
las. 


Augštesnės malonės ir meilės veikmė 


Tarp išpažinimo ir atvaizdavimo stovi ''Ve- 
ronikos skara" (1928). Romano antraštę reikia 
suprasti simboliškai: Kristaus veido atvaizdas 
įspaudžiamas ne į anos istorinės Veronikos ska- 
rą, bet į jaunos konvertitės Veronikos sielą. Tai 
jauna vokietaitė, gyvenanti Romoj su savo se- 
nele ir teta, ir visos jos atstovauja skirtingiems 
gyvenimo stiliams, pradedant pagoniškuoju (se- 
nelė) ir baigiant krikščioniškuoju (Jeanette), 
kol, augštesniosios malonės veikiama, Veronika 
irgi laimima šv. Petro Romai, į kurią simboliš- 
kai, kaip į Roma aeterna, suplaukia visos trys 
Romos: antikinė, krikščioniškoji ir mistinė. 

“Veronikos skara" susideda iš dviejų dalių: 
pirmoji dalis (“Romos šaltiniai") paprastai ži- 
noma bendruoju vardu, kadangi praėjo gana il- 
gas laiko tarpas, kol pasirodė antroji, “Angelų 
vainiko" vardu (1946). Čia jau parodyti mūsų 
dienų įvykiai, paskutiniojo karo metas. Jeigu 
Veronika, laimėjusi pilnosios Romos vaizdą, 
grįžta namo skelbti jos dvasios, tai dar daugiau 
progos jai yra tat pareikšti mūsų dienomis, pas- 
tarojo karo metu. Romoj ji rūpinosi savo sie- 
los nuskaidrinimu, dabar jai rūpi jos mylimojo 
bei sužadėtinio Enzio, dirbančio nacionalsocia- 
listams, likimas. 

Gertrūda von Le Fort 


"Didelis laiko tarpas negalėjo neturėti įtakos 
veikalo evoliucijai. Kas dar buvo galima atlikti 
ramiais laikais ilgu apsisvarstymu, laimint augš- 
tesniosios malonės, to nebebuvo galima padary- 
ti tokiais sukrečiančiais mūsų laikais. Veronika 
antrojoj veikalo daly padaro tokią pat auką, ko- 
kią in nuceo randame “Paskutiniojoj prie ešafoto" 
arba “Mergelės iš Barby atšaukime", tik skir- 
tingose aplinkybėse: kas ten įvyksta vienuolyno 
sienose, tas čia labai atviram pasauly. Veronika 
ryžtasi "negirdėtos išimties“ aukai: kad išgelbė- 
tų mylimojo sielą, ji ryžtasi išstoti iš Bažnyčios, 
nutraukti išorinį priklausomumą jai (naciai baž- 
nytinių vedybų nepripažino). Bet kaip paskuti- 
niosios Karmelio kankinės neapleidžia malonė 
didžiausio neitikėtumo valandą, kaip Barby mer- 
gelės sieloj lieka Kryžiaus paveikslas didžiausio 
apleidimo metu, taip ir iš Veronikos Dievas ne- 
bereikalauja :os paskutiniosios “negirdėtos au- 
kos. Žinoma, veikalas lieka teze, nors krikščio- 
niškoji meilė savo pagrinduose ir lieka paslap- 
tim, nors ir pats apaštalas prisipažino: “Sutik- 
Čiau keiksmais apkrsutas toli būti nuo Kristaus 


dėl savo brolių išganymo" (Rom. 9, 3). Tik, kaip 
sako Signer Wuerth, taip teatsitinka, kai die- 
viškos meilės “ekstazėj" iš viso žmogiškoji logi- 
E (Deutsche Literaturgeschichte, 

Kadangi čia ėjo reikalas apie pasiprieš ni- 
mą demoniškajam nacionalizmui, tą pasipriešini- 
mą tegalėjo įvykdyti krikščioniškosios meilės 
perteklius. Tautinis idealas, būdamas apleistas 
taip kaip ana Barby mergelė, atitrauktas nuo 
pirmavaizdžio, nepranyksta dėl nepaprastos au- 
kos, kaip nepranyko ir anas Mykolo Angelo 
Adomas, kai dar Dievo jis vos vienu pirštu pri- 
silytėjęs tesilaiko. 


Tvirtas griūva, silpnas kelias... 


Religinis ir tautinis bei visuotinis aspektas 
susipina kituose Gertrūdos von Le Fort veika- 
luose, kuriuose toliau sprendžiama augštesnės 
malonės ir meilės problema. Pirmiausia kova už 
šiapusinio ir anapusinio pasaulio vertybes išky- 
la “Papiežiuj iš geto" (1930), kur vaizduojamas 
susidūrimas tarp Kristaus ir Antikristo, tarp 
krikščionybės ir žydijos, tarp kryžiaus ir karū- 
nos, tarp popiežiaus (Inocento II) ir antipopie- 
žiaus (iš žydų kilusio Anakleto II). Priešingų 
jėgų susidūrimas simbolizuoja kovą už šiapusi- 
nio ar anapusinio pasaulio pirmenybę, už atski- 
ros sielos apsisprendimą už ar prieš Kristų. 

Blogis, moko šv. Tomas Akvinietis, nėra bū- 
tis (ens), bet tik gėrio stoka. Blogis nenugalimas 
blogiu, jėga nenugalima jėga, tik gailestingumas 
sumuša negailestingąjį, teisybė sutrupina netei- 
sybę. Tuo pagrįsta istorijos filosofija iškyla 
“Magdeburgiškėse vedybose“ (1938), romane iš 
Trijų dešimtų metų karo, kur blogį nugali kant- 
rybė ir kryžius. Tik taip tegali susirasti ben- 
drą kelią tikėjime suskilusi tauta. 

Nieku būdu neskelbdama silpnybės ar koeg- 
zistencijos apologijos, Gertrūda von Le Fort rodo, 
kad kai kuriais lemiamais momentais galybė 
kaip tik glūdi ne galybėj, bet negalėj, nes Die- 
vas yra istorijos valdytojas, kaip tat matyti iš 
paskutiniųjų Karolingų legendos “Kūdikio Ka- 
ralystė" (1933). 

Kaip augščiau pacituoti Maironio žodži-i 
nekartą istorijos vyksme pildosi, bene ryškiau- 
siai rodo “Paskutinioji prie ešafoto" (1931), =py- 
saka iš prancūzų revoliucijos, kur ir pačią silp- 
niausiąją aplanko ana augštesnioji malonė, ku- 
riai neprilygs joks žmogiškasis heroizmas. Apie 


tai kitur kalba pati rašytoja: “Aš esu įsitikinusi, 
kad mes visi iš tikrųjų esame perėję tą pat, ką 
mano apysakoj “Paskutinioji prie ešafoto" perėjo 
mažoji, baugščioji Blanche, apie kurią pasakyta: 
"Jie laukė karžygės triumfo, o pamatė silpno- 
sios stebuklą". Ir stipriesiems vyrems buvo ne 
kitaip, ir jeigu jie garbingi, jie su tuo sutinka. 
Prieš kankynes baigiasi heroizmas, ir lieka tik 
iš augšto duotoji jėga. Mes, kurie matėme pas- 
kutines, baisias žmogaus galimybes (paskutinio- 
jo karo metu. A. Š.), nebelaukiame žmogiškos 
silpnybės pagražinimo bandymų, bet ir nepa- 
smerksime visiškai šitos silpnybės". (“Mūsų ke- 
lias naktį", p. 17-18). 

Ta silpnoji, kurioj dažniausiai ana augštes- 
nioji malonė apsireiškia, yra moteris. Jos proble- 
mai, ne biologinei, ne psichologinei, bet simbo- 
linei bei mistinei, rašytoja paskyrė trijų apybraižų 
knygą, pavadintą “Amžinoji Moteris" (1934). Ji 
yra pagrindas suprasti visai Gertrūdos von Le 
Fort kūrybai. 

Jeigu “Jūros teisme" (1948) parodyta mo- 
tinos meilė, nugalinti neapykantą ir kerštą, tai 
dar tėra tik vieras moters aspektas: jos moti- 
niškumo jausmas. Tačiau moteris yra dar dau- 
giau, ji yra viršum laiko: ji yra virgo, sponsa, 
mater. Simboliškai Claudel ją vadina “anima"', 
Goethe “amžinuoju moteriškumu", kurs traukia 
mus į save. Taip iš žemiškosios tėvynės į dan- 
giškąsias sritis savo prašymu traukė Faustą 
Margarita, kurios prašymą Kristui vėl tarpinin- 
kavo Mergelė Marija, į kurią ir suplaukia ana 
trejopa moters prigimtis. Tik čia randa galutinį 
atsakymą religinis ir tautinis bei žemiškasis as- 
pektas Gertrūdos von Le Fort raštuose. 

Moteris rašytojai, simboliškai imant, tai 
nuolankioji Viešpaties tarnaitė, kuriai tartum 
komentarą rašo Paul Claudel, kaip kad Georges 
Bernanos parašė “Karmeličių pasikalbė'imu:" 
pagal “Paskutiniąją prie ešafoto". Moteris tai 
ta, kuri “klausosi ir paklūsta“ (pls. Helene 
Kuhlmann, Vom Horchen und Gehorchen, 1950, 
kur visoj Le Fort kūryboj iškeliamas šis aspek- 
tas). 

Taip mokėdama sintetizuoti “dangų ir že- 
me", konkrečiai — religinį ir tautinį elementą. 
moteris jau nebėra viliojimas, gundymas, pracu!- 
tis, bet kaip tik gyvenimo išgelbėjimas. Kai gy- 
venime persveria "vyriškasis" pradas (išviršinė 
civilizacija), kaip tik esama arčiau pavojų ir 
prapulties, nuo kurios palaimingai gelbsti “mo- 
teriškojo" prado (kultūros) persvara, nešanti 
gyvenimui harmoningą pusiausvyrą. 

GERTRŪDA VON LE FORT 


IASUORS V EN TLLE JI 


Tavo šventieji kaip karžygiai iš svetimų kraštų, 
ir jų veidai kaip nepažįstamas raštas. 

Tu išskiri juos iš tvėrinių įstatymų, lyg 
norėtumei juos sunaikinti. 

Jie kaip vandenys, kurie teka augštyn į kalnus. 

Jie kaip ugnys, kurios be židinio dega. 

Jie kaip džiaugsmas dėl mirties, jie kaip 
švytėjimas po tamsiąja kankyne. 

Jie kaip maldos naktį, jie kaip didelės 
aukos tyloj giliųjų Miškų. 

Tu išpili jų jėgą kaip atgaivinimo indą 
ir išlieji jų kraują kaip taurę pilną vyno. 

Nes tu atkasi kiekvieną ypatingumą kaip šaltinius ir 
atveri juos kaip spindėjimą akmenyse. 

Iš tyrų tu vedi į meilę ir iš 
tylos pas bekalbius: 

Nėra apleistųjų tavo vartuose kaip pas žmones. 

Tavo atsisakiusieji eikvoja, ir tavo beturčiai 
neša karališkas dovanas, 

Tavo pririštieji atleidžia, ir tavo paaukotieji 
duoda gyvybės, 

Tavo vienišieji atperka iš vienumos: tu esi 
sielų belaisvės pergalė! 


CORPUS CHRISTI MYSTICUM 


Nes visur žemėje pučia apleidimo vėjas: 
klausyk, kaip jis pasaulio laukuose skundžiasi! 
Visur tėra vienas ir nėra dviejų! 
Visur vienas riksmas kalėjime ir viena ranka 
už užmūrytų vartų; 
Visur vienas gyvas palaidotas! 
Mūsų motinos verkia, ir mūsų mylimieji nutyla; 
nes niekas negali kitam padėti: jie visi vieniši! 
Jie šaukia iš tylos į tylą, jie bučiuojasi 
iš vienumos į vienumą. Jie mylisi 
tūkstančiais skausmų atskirti nuo savo sielų. 
Nes visoks žmonių artumas kaip gėlės, kurios ant 
Kapų nuvysta, ir visokia paguoda kaip balsas iš 
lauko. 
Bet tų esi kain balses sielos viduj. 


PEAZSILJ A 


Tavo balsas taria mano sielai: 

Nebijok mano auksinių drabužių ir 
nenusigąsk dėl mano žvakių spindulių, 

Nes jie visi tik mano meilės šydai, jie visi 
tik kaip švelnios rankos ant mano paslapties! 

Aš juos iškelsiu, verkianti siela, kad 
pažintum, kad aš tau nesvetima: 

Kaipgi motina nepanešės į savo kūdikį? 

Visi tavo skausmai yra manyje! 

Aš gimiau iš kančių, pražydau iš penkių 
šventųjų žaizdų, 

Aš užaugau ant gėdos medžio, aš 
sustiprėjau nuo kartaus ašarų vyno — 

Aš esu baltoji rožė, kraujo pilnojoj taurėj! 

Aš gyvenu iš kančios, aš esu jėga iš kančios, 
aš esu grožybė iš kančios: 

Glauskis prie mano sielos ir nurimk! 


MARIJOS DANGUN ĖMIMO VIGILIJA 


Tavo balsas sako: 
Viešpaties angelas pasveikino Mariją, ir 
ji priėmė amžinosios meilės šaukimą. 
Pakilk, Marijos siela: dangaus pasiuntiniai 


atvyko! 

Jie nori paimti lopšį, kur tavo dieviškasis kūdikėlis 
gulėjo. 

Dabar pasitaisyk ant širdies, po kuria jo gyvybė 
užmigo, 

Dabar giliai įsiglausk į tą dangą, kuri ją taip švelniai 
įsupo! 

Pakilk, Marijos siela, pakilk Augščiausiojo 
lopšy! 

Kaip dabar tau, tyroji kaip sniegas? Tu keliesi 
dangun. 


Iš “HIMNŲ BAŽNYČIAI" 
vertė A. TYRUOLIS 

LIETUVOS GOTIKA 


Jos chronologija, geografija ir tyrinėtojai 


DR. POVILAS REKLAITIS 


Sexojo gotinio perijodo paminklų Lietuvoje 
d2ug neišliko. Bet prie Lietuvos teritorijos šiuo 
atveju reikia priskirti ir Gudijos pakraščius. Ta- 
da turime net 50 žymiųjų senosios mūsų goti- 
kos statybos paminklų. Respektuotinas skaičius. 


1 senovės pastatų atsiradimo datas Lietu- 
je uždavinys nelengvas. Nė vieno Lietuvos 
gotikos paminklo pastatymo data tiesiogiai nėra 
žinoma. Eažnyčių ir ponų archyvai dzugiausia 
išnyko gaisruose, maskolių ir švedų karuoc-e. Iš- 
likę aktai meno istorikui nedaug byloja. Vilriaus 
katedros ikūrimo dokumentai paskelbti, bet juose 
ne: nepasakyta, ar katedra statyta iš medžio ar 
mūro. Kauno katedros, anksčiau parapinės mies- 
to bažnyčios, seniausias dokumentas tėra iš 1503 
metų. Zapyškio bažnyčia jau buvo 1578, ir ne 
prieš 1500, o šv. Onos bažnyčia Vilniuje tokia, 
kaip ją matėme, stovėjo jau 1581, bet kada ji 
buvo statyta, galime pasvarstyti. Kas kita — 
Trakų pilis. Dr. Z. Ivinskis jau įrodė, kad 
Galvės ežero salos pilis buvo pastatyta apie 
1405-1408 m. Tai keli pavyzdžiai. 


Ne vien tik dokumentai liudija apie pamink- 
lų amžių, bet ir jų forma, stilius. Vakarų Euro- 
pos stilių ir madų chronologija gali nustatyti o7- 
namento ar rūbo senumą 20-30 metų tikslumu 
jau net XII zmžiui. Lietuvos gotikos chronolo- 
gija tačiau dar nėra nustatyta, ją reikia rasti. 
Tikras dalykas, Ead gotika Lietuvoie laikėsi iki 
XVII amžiaus. It-1l4 B. Zezobi iš Romos ir Jono 
C'ni iš Sienos po 1530 gaisro perstatytoji Vil- 

šv. Onos bažnyčia Vilniuje 


niaus katedra nebuvo renesansinė, bet gotinė: 
italai renesansininkai Rytuose dar saugojosi būti 
“moderniški'"" bažnyčių statyboje. Taip A. Fie- 
ravanti Maskvoje ar tas pats Cini Plocke var- 
tojo net romaniškas formas. 1604 metų šv. Ka- 
zimiero jėzuitų bažnyčia yra pirmas bažnytinis 
baroko paminklas Vilniuje gotikai dar viešpa- 


taujant. Taip uždaros renesanso epochos, galima 
sakyti, Lietuva neturėjo. Tiesa, yra ir renesanso 
poveikyje sukurtų pastatų, tačiau gotiškųjų ele- 
mentų patvarumas leidžia senesnįjį priešbaroki- 
nį perijodą vadinti gotiniu, nors nė vienas jo pa- 
vyzdys neztitiktų klasinės Vakarų gotikos for- 
mas. Vakarų periodizacija Lietuvoje negalioja. 

Technišku požiūriu Lietuvos gotika yra dalis 
plytų gotikos srities, kuri tęsiasi nuo Flandrijos 
iki Suomijos. Šios teritorijos žymesnė dalis pri- 
klauso Šiaurės ir Rytų Vokietijai, bet vokiečiai 
dažnai klaidingai vaizduoja plytų gotikos išsi- 
plėtimą Rytuose, lyg ji laikytųsi Ordino valsty- 
bės sienų. Prūsijos gotika su centru Vyslos žio- 
čių srityje siekia Karaliaučių, Mažojoje Lietuvo- 
je gotikos kaip ir nėra, o senoji Lietuva su cent- 
ru Vilniuje sudaro vėl atskirą gotikos paminklų 
grupę — faktas, kurio Vakarų mokslas dar ne- 
pakankamai įvertino. 

Šių dienų modernieji architektai žvelgia se- 
rovės perspektyvon, jieško lietuviškos formos. 
Teisingai daro, nes jų uždavinys yra sukurti lie- 
tuviškos architektūros viziją. Senosios Lietuvos 
pastatai tačiau nėra vieno tipo ar specifinio sti- 
liaus tiek savo konstrukcijos, tiek dekoracijos 
pobūdžiu. Sunku susekti, kas buvo jų kūrėjai. 
Pirma šaltiniuose minimoji mūrininko pavardė 
Lietuvoje yra Radike ar Ratke, kurį 1414 ordi- 
no magistras siuntė pas Vytautą, bet 1688 mū- 
rininkas Jurgis Ertly (arba Erkl, mūsų aktuo- 
se), jau Vilniaus pilietis, nuvykęs Prūsuosna ten 
stato barokinę Heiligenlindės bažnyčią. Pavar- 
dės vokiškos. Senųjų laikų meną kūrė meistrai 
keliautojai. Turime pagrindo spėti, kad Lietuvon 
jie atvyko iš įvairių kraštų, iš Mozūrų, iš Prūsų, 
net ir iš Flandrijos, gal ir iš Prancūzijos. Todėl 
jų sukurtųjų formų kalba yra įvairi. Tačiau Lie- 
tuvoje jie galėjo savo kūrybinę fantaziją laisvai 
išskleisti, ko nebūtų drįsę daryti savo senojoje 
tėviškėje, kur juos varžė statybos tradicijos ir 
nuostatai. Jie turėio akis ir širdį Lietuvos nuotai- 
kai. Todėl nėra Dancige tokio gotikos pinjono, 
kaip Perkūno Namo Kaune, nėra Flandrijoje ar 
Normandijoje tokios bažnyčios, kaip šv. Onos 
V'laiuje, Ordino žemėse — tokio bokšto, kaip 
Bernardinų Vilniuje, nera Lenkijoje tokios tvir- 
tovinės bažnyčios, kaip Mažųjų Mažeikių. Bet 
nurodyti šių pastatų vieną bendrą savybę būtų 
sunku. Gal ją ras menininko kūrybinė intuicija. 


Galima manyti, kad šiuo laikotarpiu buvo ir 
vietinės kilmės mūrininkų, kaip tas legendarinis 
"Jan", kurs, pagal XVIII amž. padavimą, grįžęs 
iš didelės kelionės pastatė šv. Onos bažnyčią Vil- 
niuje. 

Daug paslapčių ir keistybių turi mūsų goti- 
ka! Lietuva yra vienintelis kraštas Europos meno 
istorijoje, kur ne vien Romos katalikai, bet ir 
graikiškieji ortodoksai savo cerkves statė goti- 
kos stiliuje. Tačiau Lietuvos gotika toli savo lie- 
tuviškųjų etnografiškųių žemių Rytuose neper- 
žengia. Tose vietose, kur kryžiuočiai gyrėsi pra- 

lieję lietuvių pagonių kraują, XV amžiuje iškilo 
Romos kulto bažnyčios ir statėsi Vakarų gotiko- 
je mūro šventoves. Tada ir Vilnijos pravoslaviš- 
kiems gudų pakraščiams prasideda Vakarų kul- 
tūros perijodas. Menas turi savo geografiją, ne- 
priklausomą nuo kalbinių ir moderniųjų valsty- 
bių sienų. Taip, Pagirio ir Juodųjų Rusų kraš- 
tai kartu su etnografine Lietuva sudaro vieną 
gotinės kultūros teritoriją, kurios vardas yra Lie- 
tuva. Ne kitaip ją vadino jau pasimiręs Marien- 
burgo konservatorius Bernhard Schmid, plytų 
gotikos žinovas, dar pirmojo Didžiojo Karo metu 
Lietuvos pilis aplankęs ir aprašęs. Ne ką kita 
turėjo galvoje ir senasis krokuviškis M. Soko- 
lowskis, “lietuviškąjį gotizmą'' iškeldamas. Net 
ir 1921-1939 metų vilniečių lenkų mokslininkai 
nekalbėjo apie Lenkiją, o apie “Wilenszczyzna"' 


ir jos meno autonomiją. Vienas gudas, M. 
Ščekatichin, aiškus dalykas, čia tematė — 
“belaruskaja gotika"! 

Taigi, nuostabi ne vien Lietuvos senųjų 


pastatų, bet ir jų tyrinėjimų istorija! Seniau apie 
Lietuvos gotiką buvo rašoma daugiau. Prieš 50 
metų kruopštusis vilnietis W. Zahorskis net 
knygutes leido apie atskirus Vilniaus gotikos pa- 
minklus, tačiau šaltinis, kuriuo jis naudojosi ir 
šventai tikėjo, buvo mūsų simpatiškasis melagis 
— Teodoras Narbutas. Dabar, kai istorikai išaiš- 
kino Narbuto sufalsifikuotus dokumentus, jo kny- 
gų jau niekas istoriniu šaltiniu nebelaiko ir jo 
paskelbtomis žiniomis netiki, bet senais garbin- 
gais istorikais, kurie dar Narbutu naudojosi, ir 
šiandien patikima... Narbutas “žinojo apie 
Lietuvos gotikos paminklus daug, galima sakyti, 
viską. Iš slaptingų pražuvusiųjų kronikų, iš gar- 
bingų, bet deja pasimirusiųjų mūsų praeities my- 
lėetojų pasakojimų ir jam rodytų senų užrašų 
Narbutas buvo “sužinojęs? ir mūsų gotikos pa- 
statų tikslias pastatymo datas, “žinojo? archi- 
tektų pavardes, jų kilmę ir statybos aplinkybes, 
"žinojo" visus gaisrus ir perstatymo datas... 
Narbutas “žinojo" net, kaip atrodė “vytautinė" 
gotiškoji Vilniaus katedra ir net paskelbė jos 
vaizdą, su smailais, kaip pieštuko galas, bokšte- 
liais ir Kalėdų eglutės papuošimais fasade . .. 

Kiekvienu atveju Narbutas buvo įdomi as- 
menybė. Nežiūrint falsifikatų bei naivių išvadų, 
Narbutą reikia laikyti bene pirmuoju, pažvelgu- 
siu į Lietuvos senovės pastatus meno istoriko 
akimis. Čia turėjo reikšmės ir jo ankstyvesnė 
darbuotė. Vizitiečių vienuolyno Vilniuje vartai 
yra statyti jaunojo Narbuto, prižiūrint prof. 
Šulcui, klasiniame stiliuje. Karjerą jis pada- 
rė Rusijoje, karo inžinieriaus pareigose Napoleo- 
no Žygio metais. 


DARŽAS 


ALB. BARANAUSKAS 


Krautuvininko Krumplio, gyvenančio mies- 
telio pakraštyje prieš kapines, širdis kasmet ėjo 
kietyn, ir jo seseriai Justinai kasmet darėsi sun- 
kiau rūpintis jo ir savo kasdienine duona. Skry- 
nios bei spintos buvo apkarstytos spynomis, rak- 
tai slėpėsi po pagalviu, o pinigai — žemėje po 
pamatais, ar dar kitur. Norėdama atitolinti jo 
gedulingą kelionę skersai gatvės į medžiais ap- 
sodintą kalnelį, Justina turėjo kas rytą kovoti 
dėl duonos, dėl saujos kruopų ar kopūsto galvos. 
Žmogelis neatlyždamas trumpino gyvenimą jai 
ir sau pačiam. 


Vasaros pradžioje Šaltupių kaime pas gai- 
lestingą ūkininką su šiuo pasauliu atsiskyrė pa- 
vargėlis Pranas Vienakis, sulaukęs devyniasde- 
šimties metų. Laidoti apsiėmė tretininkai; tą 
patį rytą viena moteris buvo išsiųsta miestelin 
žvakių. Patyręs naujieną, krautuvininkas labai 
susijaudino ir užsipuolė ją klausinėti visokių 
smulkmenų. Eidama paskui su žvakėmis, ji ste- 
bėjosi keistu Krumplio elgesiu, o moteriškei vos 
palikus miestelį, keletas atvažiavusių ūkininkų 
rado krautuvės duris uždarytas, su arklio pasa- 
gos didumo spyna, kabančia nuo skersinio. Jus- 
tina buvo išėjusi pas viršaitį darinėti skerstu- 
vių; kaimynai nieko nežinojo, kodėl senis užda- 
rė krautuvę pačiu prekybos metu. Kadangi per 
pietus iš kaminėlio visai nepasirodė dūmai, bu- 
vo aišku, kad Krumplio nėra namie. Tik apie 
trečią valandą vaikai jį matė grįžtant patvoriais 
su ryšulėliu rankoje. Krautuvininkas atrodė su- 
sikrimtęs ir greitai įsmuko savo kieman. Krau- 
tuvės tą dieną jis nebeatidarė. 

Po dviejų dienų įvyko paprastos, kuklios 
Prano Vienakio laidotuvės. Karstą nešė treti- 
ninkai, o lydėjo kelios moterėlės, kurių tarpe 
baltavo žila Krumplio galva. Tiesą pasakius, jis 
vienas teatrodė tikras gedėtojas: akyse blizgėjo 
ašaros, rankos lamdė kepurę, ir laikas nuo laiko 
jis mėgindavo prašnekti, tačiau balsas trūko iš 
susigraudinimo.  Leidžiant karstą duobėn, iš 
Krumplio krūtinės išsiveržė ilgai slopintas siel- 
vartas su gausiomis ašaromis. Pertraukiamas 
kukčiojimo, jis sušuko taip, kad į jį nukrypo vi- 
sų laidotojų akys: 


2 — Pranuk, Pranuk ... Kur mano septyni li- 
ai? 

Šalia stovinti moteris, kuri retkarčiais pa- 
vaduodavo zakristijoną, pusbalsiu jį sugėdino: 

— Žmogau, ar užmiršai, kad šičia kapinės? 
— Amžinatilsį man liko skolingas septynis 
litus už druską ir kruopas, tetule. Prašė laukt 
iki Petrinių atlaido, o dabar matote ...— paaiš- 
kino krautuvininkas, verkdamas, kaip mažas vai- 
kas. 

— Begėdi — užvakar vargšo drabužėlius 
pagriebei, dar tau neužtenka? 

— Kokia nauda, ar girdit? Švarkučio visas 
skvernas nusvilęs — užmigo kada pas krosnį... 
Tai bus litas, o kur dar šeši? 


Pilnam patyrimo Krumplio gyvenime dar 
nebuvo atsitikę, kad skolininkas šitaip pabėgtų 
nuo teismo ir antstolio. Jis jautė svaigulį, pa- 
galvojęs apie žemiškųjų laidų ir vekselių nepa- 
tikimumą. Namie krautuvininkas atsigulė ir ap- 
sikniaubė, neatsakinėdamas į susirūpinusios se- 
sers klausimus, jausdamas karštį smilkiniuose. 
Tik saulei nusileidus jis, kaip kiekvieną vakarą, 
išėjo pažiūrėti savo daržo lankose. 

Diena buvo vėsi, debesuota. Vėjas protar- 
piais atstumdavo trumpus lietaus šuorius, kurie 
sublizgėdavo raudoname saulėleidyje ir praeida- 
vo, nespėję kaip reikiant nė įsišnarėti krūmuo- 
se. Daržas buvo ant upės kranto lankų vidury, 
apsuptas linguojančių žilvičių. Iš pirmo žvilgsnio 
viskas atrodė tvarkoje, tik paskum Krumplys, 
eidamas tarplysviu, užtiko nulaužtą sėtinio la- 
pą. Pasilenkęs ir akimis tyrinėdamas lysvę, jis 
rado dvi duobeles, kuriose dar neseniai sėdėjo 
apvalios ropės. Apimtas išgąsčio, paskubomis 
klupsčiuodamas tarplysviais, Krumplys pastebė- 
jo tokių duobelių ir pas morkas. Krautuvinin- 
ko veidas apsipylė ašaromis; gniauždamas kumš- 
tis, jis leidosi per ganyklą kaiman. 

Lankų pakraščio gyventojo Luko šeimyna 
tą vakarą baigė ruoštis apie gyvulius ir kieme, 
skubėdami dėl šalto vėjo, kai tarnaitė, pas tvar- 
tą melždama karves, pamatė pro vartus atbė- 
gant garsiai verkiantį Žmogų. Šeimininkas dar 
nebuvo grįžęs iš turgaus; pabūgusi ji atsistojo 
ir pasitraukė į tvarto pasienį. Žmogus bėgo tie- 
siog prie jos. 

— Plėšikai! Plėšikai! — sušuko jis, rankove 
šluostydamasis ašaras. Tučtuojau sulojo abudu 
šunes. Manydama, kad vargšą atsiveja galvažu- 
džiai, tarnaitė drebančiu balsu pašaukė kluone 
besitriūsiantį berną: 

— Vaitiekau, kur tu? 

Žmogus iškėlė kumštį ir šoko artyn, rėk- 
damas: 

— Atsakysite už mano skriaudą, jūs vagių 
padermė! 

Tarnait* pagavo ranką ir spėjo sulaiky i 
smūgį, nes buvo augšta ir tvirto sudėjimo, tuo 
pat metu pažindama Vilkabalių krautuvininką. 
Atbėgęs iš kluono, Vaitiekus griebė senį už po- 
čių ir partrenkė ant žemės. Jis taip pat jį pažino 
ir išsižiojo, nežinodamas, ką sakyti, žiūrėdamas, 
kaip šis pamažu keliasi. Abiem topterėjo, kad 
Krumplys kraustosi iš proto. Atsistojęs ir trauk- 
damasis į šalį, šis piktai pasiteiravo: 

— Kur šeimininkas? 

— Negrįžo iš miesto, — nuolaidžiai paaiš- 
kino bernas, tikėdamasis jį nuraminti. 

— Dabar suprantu, — išsišiepė senis. —Kai 
šeimininko nėr namie, tai samdiniai eina vogti! 

— Dėde, nesapnuokit — kas jum ką pavogė? 

— Pasišnekėsime teisme! Pusė daržo nu- 
rauta — aklas nematytų; prisipažinkit gražumu, 
tai nekainuos advokatas. 

Jiems pradėjo truputį aiškėti, ir nustebimą 
pakeitė pyktis. Bernas buvo pavargęs ir suša- 
lės; matydamas tarnaitės išgąstį, jis paėmė krau- 
tuvininką už alkūnės ir parodė jam vartus. 


— Ponas Krumply, dinkite iš čionaitės, kad 
patys neatsidurtumėte prieš teismą už apvagi- 
nimus ir užpuolimą ant svetimo kiemo! Ir grei- 
tai, kad nereikėtų užsiundyti šunim! 


Nebūdamas drąsuolis, senis išėjo, tačiau už 
vartų stapterėjo paleisti keletos grasančių žo- 
džių, norėdamas, kad juos išgirstų šeimininkė 
virtuvėje, kur lange nušvito žiburys. Tik pas 
tvartus ėmus žvangėti šuns grandinei, jis apsi- 
suko ir išnyko laukuose. 

Užėjęs staigus, trumpas lietus Krumplį per- 
merkė, tačiau šis nejautė šalčio, nors visu kūnu 
virpėdamas. Sutema darėsi juoda; leisdamiesi 
iš padangių, šniokšdami vaikėsi vėjai. Krautu- 
vininkui einant pro kapines, mėnuo, radęs spra- 
gą debesyse, apšvietė lankstomas šakas, paže- 
me šokinėjančius krūmus ir šįryt supiltą Pranu- 
ko kapą netoli tvoros, kur geltonavo smėlis. 
Krumplys įžengė pro vartelius ir atsistojo prie 
jo, kažką murmėdamas. Mėnuo vėl pasislėpė; 
viską apgaubė tzmsa. Senio vos įžiūrimas stuo- 
muo dunksojo nejudėdamas. Tiktai išgirdęs ke- 
lyje praeivių kalbą, jis svirduliuodamas paliko 
kapines. Troboje kitapus kelio švietė žiburėlis 
— Justina laukė jo pareinant vakarienės, prisu- 
kusi dagti, kad neišsibaigtų žibalas. Keliu arti- 
nosi trys gretimo kaimo vyrai, grįžtą iš mieste- 
lio, kurie, susidūrę su krautuvininku jo lango 


pašvaistėie, sustojo nustebinti keistos išvaizdos 


ir sunkiai suprantamų žodžių, kuriais šis juos 
iš: tolo užkalbino. Krumplys ėmė jiems pasakoti 


tokius dalykus, kad vyrai, nieko nesakyd:zmi; 


atsitraukė į. šalį ir pagreitintu žingsniu leidosi 
namo, pusbalsiu vienas kitam tvirtindami: 

— Išsikraustė iš galvos, tik ne kitaip... 

Senis atsigulė nieko nevalgęs ir, kylant 
karščiui, pradėjo kliedėti. Žiburėlis lange spyk- 
sojo visą naktį. Lauke su medžių ūžimu siautė 
dargana, kartais apšviečiama neaiškios mėnesie- 
nos, kurią sekė greitai paskui debesius slenkanti 
tamsybė. Prošvaistės, vos spėjančios balzganai 
aptraukti judanti padangės pakraštį, teparody- 
davo prie žemės prilenktus karklus ir blizgantį 
kelio purvą. Vėjas taip įsismagino traškančiame 
tankumyne, kad rytojaus dieną paupys buvo pil- 
nas nulaužytų didelių šakų, o kelias užverstas 
stagarais. 

Apylinkės ūkininkams rytą susirinkus pie- 
ninėje, tarp jų pasklido žinia apie krautuvinin- 
ko išprotėjimą. Pirmieji ją paskelbė vakarykš- 
čiai keleiviai, matęsi su seniu pas kapus. Lukas 
taip pat išdėstė viską, ką girdėjęs iš savo berno 
ir tarnaitės. Jų žinios sutapo visomis smulkme- 
nomis ir. papildė viena kitą taip, kad nebeliko 
abejonių. i 

— Seniai buvo matyt, prie ko eina, — kal- 
bėjo seniūnas. — Kasė pinigus po pamatais, 
badu marino seserį, dvėsė badu patsai — ir priė- 
jo liepto galą. Nieko nematė, nė nesuprato, kaip 
tiktai savo naudą. 

— Piemenys išrovė kelias morkas, tai taip 
ir nepernešė. 

— Morkos ir amžinatilsį Pranuko 
Susidėjo viskas krūvon, užtatai. 

Jų svarstymus pertraukė lankų gyventojas 
Dobilas, kuris, žengdamas vidun, sušuko nuo pat 
slenksčio: 

— Vyrai, ar girdit, pasakysiu naujieną — 
apylinkėje atsirado vilkų! 

„Dobilas šnekėdavo garsiai ir visada daug ži- 
nojo, tai pradžioje niekas nė neatkreipė dėmesio 
į jo žodžius. 

— Ar matei? nusijuokė seniūnas. 

— Dabar ir gana! Šičia ne baikutės... Va- 
kar vakare paleidau arklius ant nakties į lan- 
kas. Taip apie vidurnaktį klausau — žvengia 
namie ant kiemo. Sakau — lyja, sušalo; atsi- 
kėliau įleisti į tvartą, žiūrau — spaudžiasi pa- 
tvoryje viens prie kito, ausim karpo, šnarpia ir 
vis dairosi į lankas. Atidariau tvarto duris, tai 
teip movė, kad vos manęs neparvertė! 
„Kažkodėl po šito jo pasakojimo pieninėje 
įsiviešpatavo nejauki tyla. 

— Vakar naktį buvo toksai oras, kad nėr 
dyvo, jeigu pasibaidė, — galiausiai prabilo se- 
niūnas.. — Vėjas lanksto medžius, tamsu, o dar 
mėnulis švysteria pro plyšį, tai kupra - nueina 
pagaugais — taip viskas aplinkui šmešėluoja. 
Tačiau Dobilas nekantriai mosterėjo ranka. 
Daugiau niekas nepravėrė burnos, tik vienodai 
ūžė separatorius ir krosnyje poškėjo malkos. Ga- 


skola. 


ks AS 
PETRAS KIAULĖNAS 


lop, seniūnui išvažiavus namo, vienas iš trijų, 
vakar susitikusiųjų Krumplį ant vieškelio, pri- 
siartino prie Dobilo ir negarsiai paklausė: 

— Kurion pusėn buvai paleidęs arklius? 

— Pavariau per upę linkui miestelio, — at- 
sakė Dobilas, patenkintas, kad jo žinia iššau- 
kė susidomėjimą. 

— Hm... — murmtelėjo senis. 

Po valandėlės atsiliepė kitas, taip pat iš tų 
trijų: 

— O ar nebuvo nuėję prie Krumplio daržo? 

— Gal ir buvo kur netoliese, — atsakė Do- 
bilas, nevisai suprasdamas, kas slypi už šių klau- 
simų, tačiau pasiruošęs atsakyti į visus, nes pie- 
ninėje iš žvilgsnių ir tylos aiškėjo nemažas dė- 
mesys. Išgirdęs Dobilo atsakymą, senis skėste- 
rėjo rankomis ir baikščiai pažvelgė į kitus. 

— Bet prie ko čia dabartės Krumplio dar- 


PE, (E Bilo a 
NATIURMORTAS 
V. Maželio nuotrauka 


žas? — ėmė nerimauti Dobilas. — Sakysite, kad 
po svetimus daržus ganau? 

Matydamas visų pasikeitusius veidus ir ne- 
galėdamas nė vieno prakalbinti, jis nejuokais 
susierzino. 

— Ko gero, paleisite plepalus, kad mano 
arkliai buvo Krumplio darže, ką? 

Senis, jausdamas piktą Dobilo žvilgsnį, pa- 
mažu, lyg nerorėdamas, jam atsakė: 

— Darže nebuvo įėję, užtai, kad juos tenai 
pabaidė... 

— Kas, ar Krumplys? 

Senis išgąstingai apsidairė. 

— Nebūkit bobos! — staiga sušuko vienas 
jaunesniųjų. — Tas eina iš galvos ir svaičioja, 
o jūs klausot ir kitiem pasakojat! 

Dobilui šito buvo perdaug. Netverdamas 
smalsumu, jis patraukė seni už skverno. 


269 


— Kame gi reikalas, galų gale? Kas atsiti- 
ko? Kas pabaidė mano arklius? 

— Pagal Krumplį išeitų, kad Pranukas ... 

— Koks Pranukas? 

-— Amžinatilsį Vienakis, kur vakar palai- 
dojo... 

— Ko čia pliurpiat niekus? — krūptelėjo 
Dobilas. 

Tada įsikišo aiškinti ir antrasis senis: 

— Taigi, vakar pasakojo pats Krumplys ... 
Minėjo vagystę, paskui sako — dabar tam bus 
galas, nes paprašiau Pranuką už skolą per va- 
sarą saugot „mano daržą... 

Niekas nedrįso pakelti akių. Dobilas tik 
dirbtinai nusikosėjo ir patraukė delnu per keis- 
tai persimainiusį veidą. Jis tuoj išsirengė namo, 
o paskui ji ir kiti, nors kraipydami galvas, ta- 
čiau pastebimai žinios paveikti. 

Ji netruko pasklisti apylinkėje, ir dar tą pa- 
čią dieną pas Krumplį ėmė rinktis smalsuoliai. 
Krautuvė buvo uždaryta, o savininkas gulėjo 
lovoje, galva apraišiota drėgnu rankšluosčiu, iš 
po kurio nejaukiai blizgėjo akys. Jis nieko ne- 
pažino, net nė Justinos, ir nieko nekalbėjo, lai- 
kas nuo laiko mykimu tepaprašydamas gerti. Po 
poros dienų moterys, labiausiai tokios, kurios su- 
temus bijosi iškišti nosį pro duris, ėmė pzszkoti 
nakčia mačiusios kažką šmešėluojant Krumplio 
darže. Kitos paskui vėl sakė kažką ten pastebė- 
jusios net dienos metu. Tai negalėjęs bū'i krau- 
tuvininkas, kuris dar tebegulėjo karštinėje, nei 
Justina, nė valandėlei nesitraukianti nuo brolio. 
Paupio takelyje, kuriuo lankų gyventojai trum- 
pino sau kelią į Vilkabalius, dabar vis rečiau be- 
sirodė praeivis — nebent kas nors iš toliau, dar 
negirdėjęs šių gandų. Rimtesnieji draudė ir ba- 
rė lengvatikius, tačiau net piemenys su kaime- 
nėmis pradėjo vengti paupio, ganė pakraščiuo- 
se, o užsinorėję paivairinti savo maistą vitami- 
nais, ėjo toli kaiman i daržus panamėse, leisda- 
miesi ikišti kaili ar, lengvesniu atveju, nustoti 
kepurės. Paskalos ir baimė taip gerai saugojo 
daržą. kad kai Krumplys tiek pasveiko, jog pa- 
jėgė atsikelti iš lovos ir pirmiausia nubėgo ap- 
žiūrėti nuosavybės, viską rado pilniausioje tvar- 
koje. Netrūko nė šapelio. Daržovės klestėjo, o 
takas pro šali baigė užželti žole — jo daržo visi 
vengė iš tolo. Iš pasitenkinimo sveikata ėmė 
šuoliais taisytis, tik galvon vis dar neatrodė grį- 
žusi tvarka, nes kiekvienam sutiktam jis gyrė 
Pranuka: 

— Matote, kaip me»es paklausė? Taip dabar 
saugojo, kad niekss nedrista kišt artyn nosies! 

Už tokius plepslus žmonės, o labiausiai Jus- 
tina. seni gėdino, tačiau Krumplys nekreipė į 
tai dėmesio. Per Petrinių atlaidą eidamas šven- 
toriumi, jis stapterėjo ties eilėn susėdusiais el- 

getomis ir įsikišo ranką kišenėn. Tai buvo nie- 
kad nematytas reginys, net visi susigrūdo aplin- 
kui pažiūrėti, kiek duos. Senis išsiėmė penkcen- 
tį, atsiduso ir peržvelgė elgetas, lyg jieškodamas 
pajėgiausiojo. Ilgai svyravęs, jis atkišo ranką 
bekojui su plačia krūtine po atlapais marškiniais, 
sakydamas: 

— Už Pranciškaus dūšią. 

Bekojis įmetė pinigėlį į šalia stovintį molinį 
dubenį.  Krautuvininkas, nepatenkintas tokiu 
abejingumu, pridėjo: 

— Atkalbėk visą rožančių su litanija, nes 
geras darbininkas ir taip žiūri daržo — dieną, 
naktį! 

— Tai tada ne už dūšią, o sveikatos ir kitų 
malonių, jei gyvas žmogus, — piktai burbtelėjo 
saulės įkaitintas elgeta. 

—Pranukas — gyvas žmogus? Taigi, jau 
kada palaidojome! 

Elgeta užsimojo rožančiumi, tačiau kažkas 
už Krumplio nugaros parodė sau kakton. Beko- 
jis supratęs atsiduso. 

— Sukalbėsiu už Pranciškaus dūšia ir už t2- 
vo sveikatą. 

Krautuvininkas pritariančiai 
iejo bažnyčion. 

Tarp kitko, gerėjant Krumplio sveikatai, 
Justina metė jo trobelę ir išsikraustė gyventi 
pas seniūną, sakydama, kad jai darosi bzugu 
arti kapinių, broliui nuolatos minint Pranuką ir 
einant pas k:pa su juo kalbėtis. Likęs vienas, 
Krumplys ėmė klausinėti Pranuko patarimo 
kiekvienu reikalų. Vaksrais uždaręs krautuvę, 
jis sėdėdavo kapinėse ant akmens iki sutemų, 
murmėdamas po nosimi, nepaisydamas per tvorą 
stebinčių žiūrovų.  Šaukiamas neatsiliepdavo. 
Kasdien jis darėsi liesesnis ir linko vis arčiau 
prie žemės. Kadangi iš kaminėlio beveik nepa- 
sirodydavo dūmai, kaimynuose imta spėlioti, kad 
jis nieko nevalgo. Greitai krautuvininkas pradė- 
jo vaikščioti taip nuplyšęs ir purvinas, kad da- 
rėsi gaila žiūrėti. 

Tačiau daržas dar niekad prieš tai režadėjo 
tokio derliaus, kaip šiais metais. Niekas prie jo 
nesiartino, or>i buvo palankūs, drėgnoki, t>i dar- 
žovė lenktyniavo su daržove, nešdamos paguodą 
senajam šykštuoliui. Krautuvininkas viena d'e- 
ną slapiomis pasirausė po pamatais, davė steliui 
supelėjusi banknotą ir užsakė naują statinę ko- 
pūstams raugi. Bulvės taip pat atrodė labai 
grežiai; iš nekantrumo šen ir ten paknaibęs po 
krūmais, Krumplys visur užtiko tankias šaknis 
cu zibe užmegztų bulvaičių. Užimtas derliaus, 
jis ėmė rečiau bevaikščioti ir į kapus. Justina, 
grauždamosi dėl apleisto brolio skurdo, kaimy- 
rų prikalbinėjama, tikėdamosi, kad nuėmus dar- 


linkterėjo ir 


žą, jis baigs kalbas apie tariamąjį sargą ir grįš 
protan, prieš pirmąsias šalnas parsikraustė atgal. 

Dienos ėjo viena dailesnė už kitą. Laukuose 
kvepėjo ir juodavo ariamos rugienos, kaimuose 
užkaukė kuliamos mašinos, kalvomis žingsniavo 
sėjėjai su baltomis paklodėmis ar sėtuvėmis. Pra- 
slinko savaitė, antra giedros su voratinkliais die- 
nos metu ir šalnomis nakčia, praėjo šv. Pranciš- 
kaus atlaidai — prisiartino bulviakasis. Tai ty- 
liausia ir ramiausia darbymetės dalis, kai lau- 
kuose taip tuščia, kad kasėjai atrodo paklydę 
režiuose prie lankų, kur vėjas neša piemenų ug- 
nelės dūmus. Krumplys, pasamdęs kelias mies- 
telio moteris ir paraginęs vieną savo skolininkų 
su vežimu bei arkliais, pradėjo bulviakasi ir 
daržo dorojimą. 

Bulves ir šakniavaisius laikydavo po troba 
įrengtame rūsyje su anga tiesiog į lauką. Užda- 
ręs krautuvę, jis bėgo paupin žiūrėti, kaip kasa, 
ir tikrinti, be nepalieka žemėje, paskui, ūkinin- 
kui prikrovus vežimą maišų, važiavo su juo at- 
gal namo ir pats savo rankomis pylė į rūsį. Tre- 
čią dieną bulviakasis baigėsi; visi dirbo iki sau- 
lėleidžio ir paskutinį vežimą supylė jau gerokai 
pritemus. Po trumpų, šykščių pabaigtuvių išsi- 
skirsčius moterims ir ūkininkui išvažiavus namo, 
krautuvininkas atsisėdo lauke ant akmens prie 
atdaros rūsio angos, mintyje kainodamas derlių, 
kuris, ištrauktas iš žemės, pasirodė dar gauses- 
nis, negu buvo galima tikėtis. Vakaras buvo ty- 
lus, giedras, tiktai gan tvankus, lyg prieš lietų. 
Šviežiai iškastos bulvės rūsyje kaito ir siuntė 
šilimą pro angą, kaip iš prikūrento pečiaus. 
Prieš eidamas gulti, užlipęs ant slenksčio, jis ap- 
sidairė ir tik tada vakaruose, kur dar truputi 
švytėjo lėta rudens žara, pamatė tamsaus, neju- 
dančio debesies pakraštį. Atsiminęs rūsį, Krump- 
lys sugrįžo, tačiau iš jo taip dvelkė kaitra, jog 
jis nedrįso uždaryti durelių, kad nesušustų bul- 
vės. Po vakarienės krautuvininkas išėjo dar kar- 
tą pasižiūrėti į padangę. Oras buvo atvėsęs ir 
spinksėjo žvaigždės, tik vakaruose, kur užstojo 
debesis, dangus juodavo, kaip rašalas. 

— Justina, — šūkterėjo jis seseriai pro at- 
darą langą. — Kažin, nakčiai palikti rūsį atdarą, 
ar uždaryt? 

— Nori bulves sušutint? Nebijok, per ta 
vieną naktį nieks nepavogs. 

— Aš ne dėl to — žiūrėk, vakaruose debesis. 

Ji išėjo ant slenksčio. į 

— Hm... Gal neužeis. Vėjo nėr, tai tenai 
ir liks per naktį. 

Justinos klumpės vėl subildėjo plūktoje vir- 
tuvės asloje, tačiau po valandėlės ji dar atsilie- 

ę: 
+ — O jeigu taip angą užkišt šiaudų kūleliu? 
Neįlytų, ir oras galėtų vaikščiot. 


X 


Jai niekas neatsakė. Justina pažiūrėjo pro 


duris — brolio kieme nebebuvo. Netrukus jis 
grižo skersai kelio nuo kapinių. 
— Kur tu dabar vaikščioji? — atsiduso se- 
suo. — Ar vėl galvoje susimaišė? 
"1 Nieko, nieko, — susigėdęs burbtelėjo se- 
nis. — Paskutinis kartas... Paprašiau Pranu- 


ko — jei lytų, tai tegu pabeldžia į langą, kel- 
siuos uždaryt rūsio. 

Justina griebėsi už galvos. 

— Prasideda! O maniau, kad jau nors sykį 
šitam bus galas... 

— Sakau tau — paskutinis kartas! Daržą 
nuėmėme, ir su Pranuku kvit... 

— Einu nakvot pas Stankevičienę. 

— Kam? Tikrai nelis — matai, kaip debe- 
sis nė iš vietos. Jau, va, ir mėnulis. Taip atšalo 
— kur tau lietaus? Nieks neateis, nebijok. 

— Manai, kad aš tikiu tiem tavo klejoji- 
mam? Tik taip neramu po tokių kalbų. 

Pasijutusi nejaukiai ir nenorėdama gulti, 
Justina, uždegusi žiburėlį, ėmė doroti kampe 
suverstus kopūstus, atskirtus rauginimui. Nau- 
joji statinė, kvepianti šviežiu ąžuolu, apkalta 
blizgančiais lankais, stovėjo viduaslyje. Krump- 
lys atsisėdo ant suolelio kampe pas duris užsi- 
rūkyti paskutinės pypkės. Visą dieną lakstęs 
po daržą ir kilojęs sunkius maišus, jis nepasi- 
juto, kaip pasidavė snauduliui. Pypkė iškrito 
iš dantų; nuleidęs galvą ant krūtinės, krautuvi- 
ninkas užmigo. 

— Ko neini lovon? 

Senis nė nekrustelėjo. 

— Reikės paguldyti, kaip mažą vaiką? 

Tačiau Justina jį paliko ramybėje — buvo 
jaukiau čia su broliu prie žiburio. Lemputė 
smilko ir taip spyksojo, kad ant grindų galėjai 
matyti mėnulio šviesą. Po kiek laiko medžiuo- 
se tyliai sušiureno vėjas, o lange pranyko mė- 
nesiena. 

— Antanai, pabusk — vėjas kyla, gal ateit 
lietaus. 

Krumplys užsičiaupė per miegus išsižioju- 
sią burną ir pajudino žandikaulius, nepakirsda- 
mas. Vėjas stiprėjo — retkarčiais net papurty- 
davo langinę. Justina atsikėlė nuo kėdės, ke- 
tindama pati uždzryti rūsį, tačiau staiga jai pa- 
sidarė baugu išeiti tamson. 

— Antanai, Antanai, ar girdi? 

Brolis kažką sumurmėjo. Ji žengė artyn, 
norėdama jį papurtyti, tačiau tuo pat metu lau- 
ke pasigirdo stiprus, aiškus beldimas į langą — 
tris sykius, paskui vėl tris, dar garsiau. Justi- 
na sukliko nesavu balsu ir griebėsi šalia sto- 
vinčios stz:inės, jausdama, kaip žemė supasi jai 
po kojų. 

Krumplys šoko nuo suolo, pats nemažiau 
išgąsdintas ir, paėmęs durų rankeną, valandėlę 
laukė. Beldimas nepasikartojo. Tada jis pama- 
žu pravėrė duris ir iškišo galvą. Veidan papūtė 
šaltas vėjas, nešdamas pirmuosius lašus. Krau- 
tuvininkas peržengė slenkstį, ko nesusidurdamas 
su pas laipteliais stovinčiu tamsiu šešėliu. Jis 
suriko iš baimės, norėdamas sprukti atgal, ta- 
čiau susilaikė, išgirdęs Dobilo balsą. 

— Nebijok, ne plėšikas. Parduokite pakelį 
papirosų, aš savo pamečiau, neturiu ko rūkyt. 

Dobilui iš burnos atsidavė degtine, ir jis 
pamažu sviro pavėjui. 

— Pakelį papirosų — “Mėlynos kanklės"... 
— pakartojo žagsėdamas. 


Krautuvininką apėmė nesuvaldomas pyktis. 

— Eik šalin! Vidury nakties — papirosų? 
Girtuoklis! 

Nesileisdamas į kalbas, jis skubiai apėjo 
trobą ir uždarė rūsio angą. Kai grįžo, Dobilas 
buvo nušlitiniavęs savo keliais. Įžengęs virtu- 
vėn, Krumplys rado savo seserį asloje šalia sta- 
tinės, jau pradedančiu stingti žvilgsniu atvirose 
akyse. 


"a 


Netekęs sesers ir nebesant daugiau kam 
juo rūpintis, krautuvininkas po poros mėnesių, 
užėjus šaltoms darganoms, trumpai pasirgęs 


taip pat atsiskyrė su šiuo pasauliu. Jį palaidojo 
greta Prano Vienakio, pas tvorą, tik kitoje ei- 
lėje. 


E. Marčiulionienė — Keramika 

VISAS ŽMOGUS 


"ESL GIBNISPLAS Aš toks jau apsigimęs: 


jogas ir satyras, 
kaip saulės degimas — 


UR U0O D IS gašlus ir tyras. 


Augštai iškėlęs veidą, 


cherubinams plazdenant, 
tr senis, alyvas praskleidęs, 


maudantis Suzanai. 


NAUJASIS TESTAMENTAS 


Aš esu muitininkas, kuris sėdėjo medy. 
Aš esu serganti ir rūbo krašto prisilietus moteriškė. 
A 


š esu Jonas Krikštytojas, tas, kuris mito šaknimis, skėriais ir 
[šaukė tyruose. 


Aš esu silpnas mokinys, kuris regėjo Atsimainymą ir geidė 


[šėtros. 

Aš esu stovintis Jeruzalėj su palmių šakomis ir giedantis 
[Hosanna. 
Aš esu vienas iš minios — prieš išrengtą ir stovintį su nendre 


[rankoj Kristų. 


Aš esu Simonas Kirenietis. 

Aš esu Juozapas, kurs dovanojo savo kapą. 

š esu tas, kuris norėjo palytėti Mokytojo šoną. 
š esu vienas iš keliaujančių į Emaus. 


EEST ALAMS 


Kai savo duoną dažydami į druską, 
valgysite, saulei nusileidus, 
Paskutinę Vakarienę — 
nepamirškit manęs. 


Kai valgysit vieni, kiekvienas sau, ir Kristus bus išėjęs, 
ir stengsitės gražint anas liudnas Kaparnaum valandas, 
atminkite, kad vienas silpnas, piktas ir švelnus 

sėdėjo tarp mokytinių Jono ir Tomo 

ir laužė kraujo duoną. 

R.A4S-A8Us4N11 S VAS IMRBS 


I S MIO R.LJIO S 


PARIKOS O RIJA 


BR. STOCKUS 


Niekada komunizmas nebuvo tik sociaiinės 
revoliucijos ideologija. Marksas nebuvo tik so- 
cialinis reformatorius, bet greičiau naujo pasau- 
lio pranašas, nes jo mokslas apėmė ištisą pažlu- 
rų sistemą. Tiesa, kad socializmas Vakarų Eu- 
ropoj buvo socialinių reformų iniciatorius. Wa- 
čiau komunistinė revoliucija ėmėsi reformuovi 
visą zmogų. Nuo pat pradžios komunizmas pa- 
surodė esąs destruktyvus sąjūdis, sykiu su seną- 
ja klasių santvarka griovęs visas vadinamosios 
buržuazijos tradicijas: monarchijos, religijos, 
seimos, auklėjimo, tautų santykių. Po griauja- 
mojo laikotarpio grįžus pastoviai tvarkai, prirei- 
kė grįzti prie kai kurių senųjų normų, bet dau- 


gumoj susiiormavo naujas Žmogus, pajungtas 
valstybei 14 oficialiai ideologijai — mMateriai:Z- 
mui. Pradiniai pazadai — i1slaisvinti proietarų 


klasę ir sukurti visuomenę be priespauaos ir 1š- 
naudojimo, jeigu kada buvo įvykdyti, tai tik pa- 
radoksiniu budu: išlaisvinueji visi pajungti vals- 
iybės vergijai, klasės sulygintos skurae ir nelais- 
vej. Siandiena 1ų pazadų jau niekas neprimena. 
Greit buvo užmirsias Mitas apie žemės rojų, ku- 
1is praazioj buvo iabai naudojamas skurdžių 
masems privilioii. Siandien pažadai virto labai 
ribotais. INesulaukta ir susidorojant su kapitalis- 
tinių priešų apsupimu, juo ieisinant ginklavimo- 
si našta ir is to sekusį skurdą. Tad kyla klzusi- 
mas, kas gi pastovaus liko komunizmo mite? 
Pirma, nepasikeitė atmetimas asmens lais- 
vės, individo pajungimas kolektyvui — valsty- 
bei. Antra — valstybinis materializmas arba ko- 
muiisiunė religija. Kolektyvizmas čia nėra in- 
tencionalinis, siekiąs tikslo išsaugoti ar iškelti 
kolektyvo — valstybės gerovę (pavyzdziui, ūkio 
kolektyvizacija vykdoma visai ne todėl, kad ji 
būtų valstybei naudinga). Vienintelis žmogiškai 
kiek suprantamas pagrindas, dėl kurio taip nai- 
kirama asmens laisvė, būtų išsaugojimas auto- 
kratų valdžios arba visos sistemos. Prievarta pri- 
metama socialinė tvarka yra priešinga ne tik 
amžių tradicijoms, bet ir prigimčiai ir net vals- 
tybės naudai. Komunistinė santvarka nėra nei 
tikslinga, nes, atrodo, ji visai sąmoningai eina 
prieš visuomenės gerovę, nei logiška, nes patirtis 
ją kasdien atmeta. Galėtume pasakyti, tai tvar- 
ka dėl tvarkos, nelaisvė dėl nelaisvės, aklas an- 
tiracionalus kažin kieno valios pareiškimas. Šį- 

tame nei tikslo, nei proto nebuvime labiausiai pa- 
sireiškia visas santvarkos baisumas ir kančia — 
vadinamasis Orwelliškumas, pagal George Or- 
well romaną 1984, vaizduojantį tą totalitarinės 
valstybės klaikumą. 

iš Dostojevskio inkvizitoriaus patiriam, kad 
pats didysis žmogaus apsisprendimas yra apsi- 
sprendimas tarp laisvės ir duonos (plg. A. Ma- 
ceiną, Didysis Inkvizitorius). Sunkiausias smū- 
gis prieš dvasią, be abejo, yra atėmimas minties 
laisvės. Laisvės atėmimas yra būtina kolektyvis- 
tinės santvarkos isvada. Ji yra būtina laiduoti 
santvarkos pastovumui. Iš viso nėra logiškai 
įmanoma laukti bolševizmo evoliucijos asmens 
laisvės linkui, nes tai prieštarautų jo išsilaiky- 
mui. Vienintelė galima jo permaina yra tik re- 
voliucijoj. Kita išvada, kad mūsų laikais vienin- 
telė įmanoma priespaudos forma yra kolektyvis- 
tinė, nebent ji būtų senoviška Sirakūzų tironija. 
Gi materialistinė pasaulėžiūra yra būtina kolek- 
tyvizmo premisa, nes bet kuri tvarka, pripažįs- 
tanti dvasią, negalės atmesti asmens vertės nė 
laisvės. Tuo būdu bolševizmas yra gana nuosek- 
li, pilna ir logiška sistema, pastatyta ant dvasios 
ir Lievo pareigimo. Visa kita yra tik šių premisų 
išvados ir praktinis jų pritaikymas. 

Tai yra ne empirinė sistema, paremta ste- 
bėjimu visuomenės reikalų, bet grynai apriori- 
nė ir utopinė. Tikslas yra ne tarnauti liaudies ge- 
rovei, bet abstrakčiai teorijai. Pradinės reformos 
siekia tik suvilioti gyventojų mases, paskui nu- 
sisukant prieš jų interesus abstrakčių teorijų 
naudai. Pvz., ūkio kolektyvizacija, kuri nėra nau- 
dinga nei individams nei valstybei. Dėl utopijų 
nedelsiama nužudyti milijonus žmonių — tokia 
procedūra vis kartojasi ir kartojasi. Todėl G. de 
Reynold lygina bolševizmą su Prokrusto lova, 
kuri yra ne kas kita kaip tas abstraktus mate- 
rialistinis kolektyvizmas. 

N. Berdiajevas pirmasis nurodė bolševizmo 
religinį pobūdį. Šis paradoksas iš tikrųjų teisin- 
gas, nes tam tikra prasme bolševizmas yra reli- 
gijo. Kaip anksčiau nurodyta, nei socialinės re- 
formos nei socialinė teorija nesudaro esminės nė 
pagrindinės komunistinės sistemos dalies. Ta es- 
minė dalis greičiau yra materializmas, ne aka- 
demiškas ar intelektuelinis, nes toks jau atgy- 
veno savo amžių, bet dogmatiškas ir kovojantis. 


Kovojančių bedievių sąjunga yra neoficiali ko- 
munistų partijos atžala, kova su religija — vie- 
nas Iš pirmųjų komunistų uždavinių. Prievarta 
ir melas yra dvi pagrindinės priemonės kovai su 
visomis tradicijų liekanomis. Niekur melas taip 
nebuvo kultyvuojamas valstybės priemonėmis 
kaip čia. Objektyvumas moksle oficialiai atmes- 
tas, o rešališkumas uždraustas kaip pavojingas. 
Visur vyrauja tam tikras dogmatizmas, visiems, 
net gamtos tiksliesiems mokslams, primetama 
tam tikra “dogma". Iš tikrųjų, marksistiškas ar 
bolševikiškas fanatizmas niekeno dar nebuvo pra- 
lenktas. Kartais tariamai rodoma tolerancija 
krikščionių religijoms yra tik kovos taktikos pa- 
diktuota. Visa tai yra iracionalu, nepragmatiš- 
ka, netikslinga. Ypač melo iškėlimas ir objekty- 
vios tiesos atmetimas sukelia gryną diabolišku- 
mo įspūdį, o giliau įsižiūrėjus, visa sistema ir 
praktika ima atrodyti nežmogiška. 

Kai kurios kitos aktualios pasaulėžiūros, 
pvz. egzistencializmas, savo pagrinduose taip pat 
materialistiškos. Tačiau egzistencializmas atsto- 
vauja laisvam tyrinėjimui, tam tikram originalu- 
mui, ir nepretenduoja į visuotinį pripažinimą. Pa- 
našus maskuotas buržuazinis materializmas daž- 
niausiai yra nihilistiškas ir dekadentiškas. O bol- 
ševikiška filosofija yra pozityvi, aiški, dogmatiška 
ir karinga. Gal šituo galima paaiškinti tam tikrą 
komunizmo pasisekimą kai kuriuose laisvuose 
kraštuose, ypač intelektualų tarpe. Komunistinė 
doktrina, matyti, daug kam yra įsitikinimo, veik- 
lumo, tam tikro pasišventimo ir idealizmo šallti- 
nis. Tiesa, kai kas nori neigti, kad komunistiš- 
kas idealizmas iš viso egzistuoja, manydami, kad 
idealizmą gali įkvėpti tik tiesos, gėrio ir grožio 
idėjos. Bet yra galimas ir negatyvus idealizmas, 
kuris dažnai pralenkia kitą. 

Nėra abejonės, bolševizmas yra didžiausia 
pozityviai organizuota, neigianti bei destrukty- 
vi pajėga žmonijos istorijoj. Grynai destrukty- 
vus ar anarchistinis, nihilizmas negalėtų turėti 
tokio pasisekimo ir sukeltų staigią reakciją. Ga- 
lima spėti, kad bolševizmas yra iš viso geriau- 
siai organizuota pikto pajėga, kokia tik galėtų 
egzistuoti dabarties istorinėse sąlygose. Mat, bent 
kiek daugiau diaboliškumo jį sukompromituotų. 
o bent kiek mažiau — jį susilpnintų. Spiritua- 
listinės bei religinės pasaulėžiūros žmogui bol- 
ševizmas neabejotinai yra tiesiog personifikuoto 
pikto veikalas arba kūrinys, palaikomas neg>m- 
tinių jėgų. Taip verčia manyti įo nuostabus gai- 
valingumas, kurio nepajėgiame išaiškinti gam- 
tiniu nž socialiniu dėsningumu. 

Anksčisu suminėti religinio optimizmo ai- 
stovai sako. kad, vos tik pažeista. tiesa, teisė ir 
gėris vėl atstatomi amžinojo teisingumo galia. 
Praktišksi imanoma ir patvari pasaulio tvarka yra 


tik ta, kuri remiasi tiesos ir teisės principais. 
Todėl bolševizmas jau seniai būtų turėjęs su- 
laukti galo dėl savo nusikaltimų prieš žmonišku- 
mą, prigimtąją teisę ir Dievą. Jei to neįvyko, 
matyti, kad visa ši pažiūra klaidinga ir kad tra- 
giškoj žmonijos istorijoj bolševizmui skirta at- 
likti tam tikrą svarbų vaidmenį, gal jei ne dzu- 
giau, tai tik padidinti dramos įtampą. Didžiau- 
sias dramos intensyvumas paprastai žymi jos ar- 
tėjimą į išsprendimą. Ar tas intensyvumas, ku- 
ri pasieksime per artimiausius pora ar keletą 
dešimtmečių, jau reikš, kad drama artinasi prie 
galo, kas galės pasakyti? Bolševizmo istorija be- 
veik nuostabi. Jis atrodė pats susinaikinęs visus 
moralinius ir ekonominius pagrindus sau egzis- 
tuoti ir atrodė moksliškai pagrįsta laukti jo galo. 
To vietoj per paskutinį dešimtmetį sulaukėm 
gąsdinančios jo ekspansijos. Svarbiausia, kad 
laisvųjų tautų bendruomenė ir dabar mažai nu- 
vokia pavojų, o politinės vadovybės dažnai el- 
giasi, lyg būtų ištikęs proto paraližius. Komu- 
nizmo plitimo priežastis dažnai mėginama aiš- 
kinti neužtenkamomis teorijomis, dažniausiai 
tamsumu ir socialiniu skurdu, kas tikrumoj yra 
tik progos aukoms pagauti. Supratus tikruosius 
bolševizmo (metafizinius) pagrindus, dabartinėj 
kovoj iškils platesni reikalavimai, negu tik vie- 
nų socialinių reformų ar vienos tik karinės jė- 
gos. “Paktai ir apsupimai negalės atstoti tos mo- 
ralinės jėgos, kuri viena nulems, ar bolševizmas 
uždės antspaudą ant visos mūsų epochos“ (W. 
Gurian). Esminė kova yra dvasinė, kurios nep3- 
jėgs išvesti nei suirusios institucijos, nei klaidin- 
gai suvrastoj laisvėj sukiužę tautos. Būdinga, kad 
Europos dechristinizacija ir sukomunistinimas 
daugeliu atvejų sutampa. 


Vakarų likimas ir ateitis. 


O kaip su barbari inter nos, iš kurių gresia 
gal nemažesnis pavojus mums patiems negu iš 
lauko priešų? Faktas, kad visos, ir teigiamos ir 
neigiamos, Vakarų kultūros tendencijos išplinta 
po visas tautas: 1789 m. revoliucija, liberalizmas, 
nacionalizmai. Tas pat su griaujančiomis tenden- 
cijomis, kurių viena yra krikščioniškojo pagrin- 
do dezintegracija. Lygybės, laisvės, teisingumo 
ir asmens vertės idėjos, kurių kilmė krikščio- 
niška, dar tvirtai laikosi socialiniuose ir teisi- 
niuose Vakarų valstybių pagrinduose. Bet pati 
religija ir krikščioniškos tradicijos vis mažiau ir 
mažizu rodo gyvybės (plg. Didž. Britaniją, kur 
esą tik apie 2070 praktikuojančių krikščionių) 
ir Vakarai didžiąja dalimi jau dechristianizuoti. 
Negalims tikrai pasakyti, kokias tai turės pasė- 
kas tolesnėj Vakarų istorijoj. Artimiausioj eigoj 
reika laukti kuriantis dechristianizuotos visuo- 

menės ir gyvenimo tvarkos, kurioj anksčiau mi- 
nėtos idėjos, kaip natūraliai būtinos, nebus dar 
atmestos, ir bendruomenė pagal gamtinę tvar- 
ką galės tuo tarpu laikytis. Tas pat su technika 
ir ūkio pagrindais. 

Bet taip galime galvoti, kol pajuntame, ko- 
kios reikšmės turi moraliniai pagrindai šitai gry- 
nai gamtinei tvarkai. Pagal įsigalėjusią kaden- 
ciją, grynas homo economicus, arba gudrus gy- 
vulys, anksčiau ar vėliau pakeistų visą gyveni- 
mo pobūdį, kuriame pritrūks augštesnio idealo. 
Pagrindų sutrupėjimas anksčiau ar vėliau bus 
pajustas psichologinėj ir moralinėj plotmėj. Ši- 
tai žymu jau dabar mūsų amžiaus mene, kur ta- 
riamai dirbtinai jieškoma primityvaus, iracio- 
nalaus ir gaivališko elemento. 

Tačiau civilizacija ir tiesiog susiduria tegul 
ne su religinėmis, tai bent su moralinėmis prob- 
lemomis — į ką palinks žmogus savo siekimuo- 
se? Kad nukrikščionintos masės pasuka komu- 
nizmo keliu, mažai turi stebinti, nes jos jieško 
naujo idealo vietoj prarasto. Galvodami apie to- 
lesnes apostazijos pasėkas, negalime išleisti iš 
akių metafizinės arba vidujinės religijos vertės. 
Jeigu tikime, kad krikščionybė daugeliu atžvil- 
giu nulėmė pasaulio likimą ir iš tikrųjų buvo 
centrinis visos istorijos įvykis, ar net jos tiks- 
las, tada apostazija turėtų turėti fatalios reikš- 
mės. Vakarų pasaulis atsisako svarbiausios savo 
paskirties ir didžiausio uždavinio. Kai kurios pa- 
sekos gamtinėj tvarkoj jau matomos: nusilpusi 
dvasia kovai su išlaukiniu priešu ir negalėjimas 
rasti vienybės. O pasėkos negamtinėj tvarkoj tik 
sunkiau numatomos, bet lygiai realios. 

Ir bendra krikščionybės padėtis pasauly 
šiandien visai nėra džiuginanti. Religija plinta 
daug kartų lėčiau negu Europos civilizacija. 
Taip yra todėl, kad ji neneša jokių pažadų šiam 
pasauliui nė šiam gyvenimui. Už akių užbėga 
komunizmas ir kitos materializmo formos ir il- 
gam užkerta kelią. Taigi, iš vienos pusės apo- 
stazija, iš kitos pusės priešiškai nusistatęs pa- 
saulis, kuriame krikščionys yra mažumoj. "Tie- 
sa, jų įtaka daug kartų didesnė už skaičių, ta- 
čiau gamtinė įvykių eiga gana nepalanki (plg. 
krikščionybės padėtis Indijoj). 

Bet čia atsimenam anksčiau iškeltus argu- 
mentus: jeigu gamtiniai, psichologiniai ir socia- 
liniai dėsniai vieni būtų lėmę pasaulinį vyksmą, 
krikščionybės gal iš viso jau nebūtų; mat, pa- 
saulinė istorija pagal tuos dėsnius atrodo skir- 
ta šio pasaulio karalystėms ir šio pasaulio jėgai 
ir džiaugsmūi.: Jeigu neprietelingam pasauly tai 
neįvyko, tad religijos likimą ir visą pasaulinį 
vyksmą lemia daugiau negu gamtiniai dėsniai. 
Tokiu atveju ir dabar jos kelias nesibaigs: apa- 
tijoj reikia laukti staigių, nelauktų šuolių iš vi- 


daus. Antgamtinė paskirtis pasauliniam vyks- 
me leidžia laukti, kad instituciją gaivina malonė 
ir, laikui atėjus, gali jai suteikti visai nelauktų 
Jėgų ir ekspansijos šuolių. Tai kaip tik gali įvyk- 
ti fataliausiam istorijos laikotarpy. 

Yra du svarbūs materialiniai faktoriai pa- 
sauliniam vyksme: gyventojų skaičiaus augimas 
ir ekonominio bei socialinio gyvenimo kompli- 
kacija. Pirmasis faktorius sudaro svarbiausią so- 
cialinę, ekonominę ir politinę problemą, kurią 
aplenkiame. Tik pastebėkim, kad atrodo per daug 
optimistiški gana abstraktūs geografų skaičiavi- 
mai, kiek žemėj galima išmaitinti gyventojų. Gy- 
ventojų skaičiaus augimas bus vis sunkėjanti 
problema ateities žmonijai (plg. H. Brown, The 
Challenge of Man's Future). Sykiu su tuo au- 
gimu gyvenimas įvairiuose savo aspektuose vis 
labiau komplikuojasi, visuomenė ir valstybės 
aparatas neišvengiamai darosi vis sudėtingesnis. 
Šiandieninėse civilizacijos sąlygose žmogus vis 
mažiau priklauso nuo gamtos, o vis daugiau nuo 
technikos ir techniškai bei gamybiškai sutvar- 
kytos bendruomenės. Tiesa, kad technika išlais- 
vino dvasią, suteikdama laiko nuo ekonominių 
reikalų tenkinimo. Užtat auganti darbo diferen- 
ciacija, gyventojų tankumas ir kitos civilizuotos 
bendruomenės painiavos kaskart didina žmogaus 
priklausomybę nuo valstybės. Grynas liberaliz- 
mas ekonominiam gyvenime šiandien liko teori- 
niu dalyku, nes pasidarė būtina tam tikra bent 
reguliatyvinė valstybės intervencija, kuri krizių 
ir sunkumų metu neišvengiamai plėsis. Bendra 
tendencija — auganti valstybės įtaka, vistiek ko- 
kiais vardais ji vadintųsi: socializmo ar fašiz- 
mo. Lengviau gintis doktrinalinių vardų, negu 
išvengti reikalavimų, kylančių iš ekonominių ir 
socialinių būtinybių. Į valstybę labiau ir labiau 
bus žiūrima kaip aprūpintoją duona, nors už tai 
tektų atsižadėti daugiau ir daugiau laisvės. Visa 
priklausys nuo to, kokios rūšies laisvių teks at- 
sižadėti. Naujausių laikų patirtis rodo, kaip daž- 
nai valstybė pasukdavo į totalitarinius sieki- 
mus: dominuoti ne tik (ar ne tiek) ekonominį 
gyvenimą, bet ir žmogaus dvasią, visiems uni- 
formiškai primetant savo ideologiją. Ir demokra- 
tinės valstybės neišvengia stiprių šios rūšies ten- 
dencijų. 

Tipiška antikinė priespaudos forma buvo ti- 
ronija, o tipiška moderninė priespaudos forma 
yra kolektyvizmas. Net kilniausioj ideologijoj 
nevisada lengva nustatyti ribą tarp asmens ir vi- 
suomenės interesų. Augštam laipsny diferenci- 
juota ir technizuota bendruomenė daugiau reika- 
lauja iš asmens negu bet kada anksčiau: Deduk- 
cija ir patirtis rodo, kad kolektyvizmas' gali su- 
sikurti tik ant materialistinės ideologijos, kaip 
komunizmo, pamatų. Vakarų tautoms jis gali 

būti primestas tuo atveju, jeigu laimėtų bolše- 
vizmas. Tačiau ir liberalistinė ideologija, netu- 
rėdama spiritualistinių nė religinių pagrindų, 
sunkiai galės spirtis prieš kolektyvizmą, kuriam 
nukrikščionintos Vakarų tautos dabar atvires- 
nės negu bet kada. Kolektyvizmas iš esmės yra 
totalitarus ir ideologiškas, vadinasi, ne funkcio- 
nalus (ne iš reikalo). Kol asmeniui pripažįstsma 
tvirta ir absoliuti vertė, niekas nenorės jį pada- 
ryti visuomenei tik priemone ir jai jį pavergti. 
Iš kitos pusės, visuomenė (ir tai tik tariamai) 
virsta tikslu, kai asmeniui atimama tokia vertė, 
kokia suprantama religijos: nenykstanti siela ir 
amžina paskirtis. Tikrumoj kolektyvizmas yra 
ne tiek pajungimas visuomenei ar kokiai scciali- 
nei ideologijai, kiek priespauda kažin kokio be- 
vardžio pikto principo: nėra tikrai aišku, kas 
valdo ir ypač kokiu tikslu valdo. Mat, asmens 
privertimas tarnauti visuomenės gerovei dar nė- 
ra kolektyvizmas, nes, bendrai imant, kas tinka 
visuomenei, tinka ir individui. Kolektyvizmas 
tikrumoj yra tarnavimas kažin kokiam anonimui, 
tarnavimas idėjai, kuri įrašyta visuomenės gero- 
vės vardu, bet tikrasis jos vardas nežinomas. To- 
dėl kelias į kolektyvizmą veda per ideologiją, ku- 
riai bent demokratinė valstybė stengiasi būti ne- 
utrali. Blogiausia, kad nė demokratinė valstybė 
nėra laisva nuo silpnybių, dėl kurių nesunku 
ideologiją valstybei primesti, ypač kai egzistuoja 
tarptautiniai konspiratyviniai sąjūdžiai (komu- 
nizmas nėra vienintelė jų forma). Būtų per 
griežta sakyti, kad "natūrali" istorijos eiga veda 
į kolektyvizmą (kai kas tai tvirtina). Tačiau “na- 
tūrali" eiga tikrai veda į didesnę valstybės ga- 
lią ir intervenciją, į tam tikrą (nebūtinai mark- 
sistinį) socializmą. O visos totalitarinės kolek- 
tyvizmo formos atsirado “nelegaliu" keliu ir re- 
voliucinių jėgų dėka, todėl nevisai numatytai, 
kaip istorijos šuoliai, šalia "natūralios" dalykų 
eigos. Bet yra aplinkybių, kurios ir tokiem ne- 
visai numatytiems istorijos šuoliams dirvą paruo- 
šia. Taigi, caveant consules! 


Dar kita techninės civilizacijos pasėka: vis 
didėjantis skirtumas tarp silpno ir galingo. Šiuo 
atžvilgiu ypač yra prasmės lyginti individą su 
visuomene, silpną ir mažą valstybę su galinga. 
Valstybė šiandien turi galios priemones, prieš 
kurias ir sujungta individų jėga yra beveik nie- 
kas. Laikai, kada karuose ir taikos žygiuose išim- 
tinai lėmė asmeninis heroizmas, drąsa, sumanu- 
mas ir pasiaukojimas liko toli praeity; šios visos 
vertybės dažnai visai nustoja prasmės prieš 
triuškinančią mašinų jėgą. Todėl totalitarinėj 
valstybėj, ginkluotoj modernine technika, gali- 
mybė revoliucijoms tokia maža, ir visuotinis 
masių nepasitenkinimas tokiu atveju nustoja po- 
litinės svarbos. Vis auganti valstybės galia su 

savo įrankiais — biurokratija ir technika — 
šiandien patogiai gali išlaikyti milijonus žmo- 
nių, užgniaužus elementariausias jų laisves. 

Blogiau, kad tai nėra tik abstraktus sampro- 
tavimas, bet skaudi politinė tikrovė. Todėl didė- 
jant pasauliniam bolševizmo pavojui, žmonijoj 
ima augti kolektyvizmo ir visagalės valstybės 
siaubas. Dvasinės anarchijos pagraužtoj Vakarų 
bendruomenėj su didesniu ar mažesniu pagrin- 
du kyla baimė, kad dabartinės negalios ateity 
dar labiau pagilėsiančios. Todėl ir apokaliptinės 
ateities vizijos, kokias romanuose sukūrė visos 
eilės rašytojų vaizduotė (plg. George Orwell, 
1984; Virghil Georghiu, 25 valanda; Hermann 
Gohde, Der achte Tag; Aldous Huxley, Brave 
New World, — Apes and Human Beings) gali 
būti tik išraiška nervingos baimės dabarty. Bet 
tai gali būti ir siaubingos ateities nujautimas. 
Reikia atsiminti, apokaliptinė nuotaika žmonijoj 
susidarė ne pirmą kartą, laikotarpis po antro 
pasaulinio karo nėra vienintelis sutemų ir neži- 
nios laikotarpis. Tačiau dabarties krizės pralen- 
kia visas buvusias bent savo visuotinumu. Taip 
pat yra žymių, kad artimesnėj ateity pasaulinė 
drama gali pasiekti niekada nežinomą įtampą. 
Vidutinis žmogus, kuris gyvena kasdieninį gyve- 
nimą: dirba, linksminasi, valgo ir miega, retai 
kada įsivaizduoja baisią priespaudą ir nuolatinę 
kančią, kurią kasdien jau dabar patiria daug mi- 
lijonų tokių pat būtybių kaip jis. Ir jos visos 
yra ne gamtos jėgų, bet utopinių teorijų ir ano- 
niminių jėgų aukos. Ne tik vidutinis žmogus, 
bet ir ne vienas mokslo genijų visai neturi nuo- 
vokos apie aplinkinį pasaulį ir kur jis eina.. 

Tad nors ir praeity ne kartą yra buvę kal- 
bų “apie karus ir karų gandus", apie nelaimes, 
kurios nepasirodė, net apie pasaulio pabaigą, ku- 
ri niekada neatėjo, mūsų epochos pesimizmas, 
atrodo, turi daugiau pagrindo. Be to, jis jokiu 
būdu nėra kokia masių psichozė, kaip būdavo 
anksčiau, nes priešingai, 9974 visų žmonių ramiai 
valgo ir miega, kalba tik apie sportą ir šokius, 
o rečiau apie politiką, ir laiko problemos praei- 
na, ių nepalietusios. Tik nedaugelis jas permato 
visoj pilnumoj. O problemos yra šios: 


1. Žmogus įsilaužė į tokias gamtos paslap- 
tis, kurios anksčiau jam tikrai atrodė uždarytos; 
ir dabar jas pajėgia apvaldyti tik nedaugelis. Pa- 
seka: atrasta beveik kosminio masto naikinimo 
galia, kuri rengiama panaudoti globaliniam karui. 


2. Pripažindami metafizinę realybę su abso- 
liučiu Kūrėju ir įpareigojančia prigimties tvar- 
ka, sykiu matome, kaip toli nuėjo mūsų epochos 
nihilizmas, sąmoningai atmesdamas augštesnę 
realybę ir antgamtinius gyvenimo pagrindus. 
Kitais žodžiais, leistasi į pavojingą žaidimą su ab- 


soliutu. Pasėkos: Žmogų užgriuvo beprasmybė; 
išsidraikė net daiktinės realybės apybraižos (ab- 
straktinis menas); baimė virto esmine egzisten- 
cijos forma (egzistencializmas). (Plg. Henri de 
Lubac, S. J., Le drame de Y'humanisme athče). 

3. Anonimus ir iracionalus kolektyvizmas, 
radikaliausia visų laikų priespaudos forma, virto 
skaudžia tikrove. Pasėka: išsaugo pasaulinis bol- 
ševizmo pavojus, sukėlęs įtemptas grumtynes dėl 
pasaulio dominavimo ar laisvės. 

Šioms laiko problemoms, kurios čia bandy- 
tos pareikšti trumpiausiais žodžiais, įsižiūrėję, 
turėsim pripažinti visuotinumą ir fatalumą ar- 
ba likiminę svarbą. Būdamos žmogiškos, jos turi 
būti sprendžiamos visu žmogaus pajėgumu, ta- 
čiau galutinėj sąskaitoj jų svoris žmogui pasiro- 
do per didelis. Tada su jomis byloja augštesnė 
lemtis, kuriai, nepaisant visų savo pastangų, rei- 
kės su pagarba nusilenkti. Lemtis, kuri užgriūva 
individus, bendruomenes, tautas, sykiu visą žmo- 
niją. Bet ta lemtis, atrodo, yra dalis didelio am- 
žių plano, idėja mums tuo tarpu mažai suseka- 
mos Providentia Divina. 

Didelio įtempimo ir netikrumo dienomis iš- 
kyla dar ir kiti klausimai apie pasaulio likimą. 
Protiniu žinojimu remdamiesi, galime tik tiek 
pasakyti, kad pasaulinis vyksmas susideda iš nuo- 
latinių bangavimų, bet taip pat iš netikėtų šuo- 


lių, kad politikoj, moksle, kultūroj ir dvasios ko- 
vų lauke tas pasaulinis vyksmas įgyja vis di- 
desnio intensyvumo. Ryšium su tuo, nors nenoro- 
mis, prisimena religinė eschatologija — mokslas 
apie paskutinius žmonijos reikalus. Ar mes jau 
nuėję taip toli, kad tektų kalbėti apie apokalip- 
tinį amžių, kas galės tikrai pasakyti? Tai yra 
jau ne mokslo, o religijos sritis. Gal šis amžius 
tik tiek nepaprastas, kiek nepaprastas atrodė jos 
amžius kiekvienai žmonių kartai. Kiekvienu at- 
veju, giliau įsiklausius į laiko problemas, apima 
rimtis ir sumažėja skepticizmas, su kuriuo pa- 
prastai pasitinkama religines idėjas. Bet turime 
neužmiršti, kad kaip individualią būtį lydi var- 
gas ir rūpestis, taip žmonijos gyvenimą — pla- 
taus masto nelaimės ir katastrofos, kurias civi- 
lizacija išplėtė ligi pasaulinių. Bet užtat civili- 
zacija išbudino iš miego — grynai biologinės bū- 
ties — ir išvadavo iš gamtos jėgų prievartos. Pa- 
vojingiausias civilizacijos momentas prasidėjo gal 
tada, kai žmogus ėmė jaustis nuo nieko nepri- 
klausomas. Taip ir pasaulinio vyksmo krizė gal 
yra tiesioginė pasėka maišto prieš Absoliutą. O 
visos dramos esmė yra ne tiek žmogiškų inte- 
resų susidūrimas, kiek plataus masto dvasinė ko- 
va, kurioj dalyvauja ir veikėjai iš anapus gam- 
tinio vyksmo ribų. Tada maža abejonės, kad te- 
nai priklauso ir paskutinis žodis. 

JURGIO JANKAUS “NAMAS GEROJ GATVĖJ' 


Jau gana daug laiko yra praėję, 
kai pasirodė Jurgio Jankaus knyga 
apie “Namą geroj gatvėj". Ir laik- 
raščiuose apie ją jau buvo rašyta: 
ir pas'džiaugta, ir kai kurių prie- 
kaištų padaryta. Bet kadangi L. Ra- 
šytojų Dr-ja savo narių balsų dau- 
guma autoriui už minėtą knygą su- 
teikė premiją ir šitaip ją išskyrė iš 
eilės kitų, tai jos aktualumas gal 
dar nebus praėjęs. Šitai ir duoda no- 
ro šių eilučių autoriui pasakyti ke- 
letą minčių apie tą knygą. 

Kas yra “Namas geroj gatvėj" 
žanriniu atžvilgiu: ar romanas, ar 
apysaka? Pats autorius apie tai tyli 
— matyt, savo kūrinio priskyrimą 
prie žanrų laiko nesvarbiu, nors 
daug šių dienų rašytojų didokos 
apimties apysakas vadina romanais. 
Plačiau tuo klausimu nekalbant, 
trumpai galima pastebėti, kad '“Na- 
mo geroj gatvėj' veiksmo lauko 
siaurumas (pasakojama apie dviejų 
žmonių šeimyninės laimės kūrimą ir 
jos sudužimą), visuomeninio fono ne- 
didelis ryškumas (teparodoma socia- 
liškai skurdi aplinka ir, kaip kont- 
rastas, buržuazinio gyvenimo vylin- 
gi patogumai), nežymus veikėjų 
skaičius (nuodugniai tepavaizduoti 
tik Stasės ir jos sužadėtinio bei vy- 
ro santykiai) lyg sakytų, kad turi- 
me reikalo su apysaka. Tačiau gana 
toli siekianti herojų psichikos anali- 
ze ir jos atskleidžiamos problemos 
vėl rodytų, kad “Namas geroj gat- 
vėj' skirtinas į romanų rubriką. Ne- 
norint J. Jankaus kūrinio iš anksto 
menkinti, tenka jį čia vadinti roma- 
nu, nes, jei autorius jį šitaip būtų 
pavadinęs, greičiausia be priekaištų 
su tuo sutiktume. 

Bet ir romano vardu “Namo geroj 
gatvėj' toli gražu dar neapibrėžiam. 
Juk romanas dar turi specifiškesnių 
vardų — nuotykių, intrygos, krimi- 
nalinis romanas, papročių arba so- 
cialinis romanas, psichologinis roma- 
nas, filosofinis romanas ir t.t. Į ku- 
rią šitų rūšių priskirtinas J. Jan- 
kaus “Namas geroj gatvėj"? Iš pa- 
viršiaus žiūrint, jis tiktų dėti į in- 
trygos ir kriminalinio romano rub- 
riką, nes jo intrygos centre stovi 
baudžiamojo kodekso nusikaltimas, 
su kuriuo susipynę kiti nusikaltimai 
ir nuodėmės. Nors “Namo gercj gat- 
vėj' romane išviršinių įvykių nėra 
daug, tačiau intryga yra stipriai su- 


pinta. Su pirmaisiais puslapiais ji 
pririša skaitytoją ir jo įtemptą dė- 
mesi, Mįslės viliojamą, išlaiko iki 


galo. Yra skaitytojų, kurie jį pradė- 
jo vakare ir skaitė iki pusryčių, kol 
pabaigė. Vadinas, rcmanas skaityti 
įdomus, patraukiantis. 

Tačiau tai nereiškia, kad “Namas 
geroj gatvėj" būtų pramoginis intry- 
gos romanas, kuris neturėtų kitų 
tikslų, kaip tik žadinti skaitytojų 
smalsumą ir šitaip suteikti jiems ma- 
lonaus užsimiršimo. Iš tikro su kri- 
minaliniais nusikaltimais supinta in- 
tryga nėra šito romano vienintelis 
ir pagrindinis tikslas. Kaip neviena- 
me kitame savo kūriny, J. Jankus 
čia, be abejo, vartoja intryga vidu- 
tinio skaitytojo dėmesiui patraukti, 
tačiau į ją įdeda taip pat žymiai 
reikšmingesnių dalykų — ir toli sie- 
kiančią psichologinę analizę, ir pro- 
blemas, susijusias su žmogaus gyve- 
nimo ir laimės prasme, ir drauge at- 
skleidžia vieną pagrindinių mūsų so- 
cialin'ic gyvenimo žaizdų — materia- 

linių gėrybių geismą, nepaisant ar- 
ba maža tepaisant tų moralinių ir 
dvasinių nuostolių, kuriuos atneša to 
geismo patenk'nimas. Taigi ir pa- 
grindinių veikėjų psichologinė anali- 
zė ir jos atskleidžiamų problemų 
reikšmė “Namą geroj gatvėj'' iškelia 
žymiai augščiau už pramoginį 10ma- 
nį ir jį pastato į psichologinių-pro- 
bleminių kūrinių eilę. 


Kad “Namu geroj gatvėj" J. Jan- 
kus siekė atskleisti psicholceginę, mo- 
ralinę, socialinę ir net metafizinę 
problemą, tai mums iš dalies sako 
vardų stoka net patiems pagrindi- 
niams veikėjams: tik svarbiausią 
moterį autorius tepavadino Stase, kai 
tuo tarpu jos sužadėtinis ir vyras 
lieka bevardis. Mes matome jo kuk- 
lią išvaizdą, suprantame ir matome 
jo skurdą jaunystėje, jo pastangas 
savo uždarbiu siekti mokslo, išsi- 
veržti iš socialinic skurdo į nepri- 
klausomo žmogaus gyvenimą, ypač 
susipažinus ir susidraugavus su jau- 
na, gražia ir inteligentinga darbi- 
ninke Stase; mes taip pat įsivaizduo- 
jam to jauno vyriškio vienatvę, mei- 
lę, geismus, pasiryžimus, abejones, 
pavyduliavimus, nusivylimus, kentė- 
jimus, intymius santykius su suža- 
dėtine ir Žmona, mes suprantame tik 
užuominomis jo pasakytas mintis, 
bet nežinome nei šito žmogaus var- 
do, nei pavarūčs. Net jo žmona jo 
vardu nepašaukia. Tai, be abejo, su- 
daro nepatogumų skaitytojui (ir juo 
labiau recenzentui), bet J. Jankus, 
matyt, tyčiom šitą pagrindinį vyriš- 
kį paliko bevardžiu, tuo gal norčda- 
mas pažymėti, kad Stasės vyras yra 
vienas tų nežinomų žmonelių, ko- 
kiuos A. Baronas vaizduoja “Užge- 
susiame Sniege" ir kokių gyvenime 
— Milijonai. Tuo anonimiškumu au- 
torius gal taip pat norėjo pasakyti, 
kad jo veikėjo jaunystės idealas 
namas geroj gatvėj — yra daugybės 
į ji panašių smulkių miesčionių idea- 
lu, dėl kurio palaidojama meilė, su- 
griaunamas šeimyninis gyvenimas ir 
jo prasmė. Stasės vyrui duotas var- 
das ir pavardė, atrodo, nebūtų nu- 
stelbęs nei keliamų problemų, nei psi- 
chologinės analizės. Tačiau turime 
sutikti su rašytojo valia, nes joks 


autorius nepalieka tokių dalykų ne- 
apgalvojęs. Taigi ir J. Jankus šituo 
savo herojaus anonimiškumu turėjo 
turėti savo tikslą, kurį galima įžiū- 
reti nore romano problemą iškelti 
iš individualaus atvejo ir bendresnę 
plotmę. 


O ta pagrindinė “Namo geroj gat- 
vėj' problema yra asmens santykis 
su daiktinėmis gėrybėmis, kurios ro- 
mane vadinamos pinigo, patogaus 
namo, elegantiškų drabužių bei bal- 
dų, automobilio, gražaus sodelio var- 
dais, o kitais atvejais dar gali įgau- 
ti kitokių pavidalų. Tai yra iš da- 
lies socialinė problema, nes pinigas, 
namas mūsų miesčioniškoje visuo- 
menėj reiškia socialinį pakilimą, ge- 
rą gyvenimą, pagarbą ir reliatyvią 
laisvę. Bet tai drauge yra iš dalies 
psichologinė, iš dalies moralinž ir 
net ontologinė problema. Juk, gy- 
vendamas daiktinėje tikrovėje, žmo- 
gus negali be daiktinių gėrybių 
apseiti. Paleistas gamtos į gyveni- 
mą Nuogas ir neaprūpintas, žmogus 
pats yra priverstas kurti savo gy- 
venimui reikalingus daiktus, kurių 
paprasčiausi yra maistas, drabužis, 
namas, baldai, darbo įrankiai. Kol 
jie tarnauja žmogui kaip priemonės 
būtiniems reikalams patenkinti, tol 
jie geri ir asmens nenaikina. Bet 
kai tie daiktai padaromi gyvenimo 
tikslu, kaip tai dažnai atsitinka Žžmo- 
nių gyvenime, jie ima naikinti asme- 
nį, griauti jo moralinius principus, 
atskirti jį nuo tiesioginių ncrmalių 
santykių su kitais asmenimis, net su 
labai mylimais, kol galų gale žmo- 


gus tampa daiktų vergu ir visai 
dvasiškai sunyksta. 
Ką reiškia ne sociologiškai, bet 


psichclogiškai, morališkai ir ontolo- 
giškai pamilti daiktus, kurių simbo- 
liu romane yra namas, tai J. Jan- 
kus gana vaizdžiai parodo: tas na- 
mas, kuris buvo Stasės sužadėtinio 
jaunystės aistringai geidžiamu idea- 
lu, vėliau tampa jo ir jo žmonos ken- 
tėjimų ir moralinio sunykimo vieta. 
Tiesa, jis buvo siekiamas socialinio 
pakilimo ir asmeninės nepriklauso- 
mybės motyvais, bet jis buvo pasiek- 
tas nenormaliomis priemonėmis — 
paleistuvystės ir šantažų nuodėmė- 
mis. O tos žemos priemonės buvo 
pavartotcs todėl, kad daiktai Stasei 
dėl jos motinos ir dėl jos sužadėtinio 
įtakos buvo tapę tikslu, augštesniu 
už moralines ir dvasines vertybes. 


Kad J. Jankus savo romano pa- 
crindan deda žmogaus santykių su 
Caiktais problemą, tai mums patvir- 
tina cilė jo veikėjų liudijimų. Antai, 
vos suėjęs į pažintį su Stase, jos 
Graugas suliepsnoja seniai jame tū- 


nojusia daiktų aistra. “Kažinka bū- 
čiau atidavęs, — prisimena jis Vė- 
liau — jeigu čia užmigęs, rytą bū- 


čiau galėjęs atsibusti mieste didelio 
namo puošniame kambary. Jeigu vel- 
nias būtų atėjęs ir paprašęs už tokį 
namą sielos, būčiau nė truputėlio ne- 
susvyravęs" (psl. 70). Kada jo gyve- 
nimas sudužo, romano herojus su 
skausmu prisimena, kaip materiali- 
nių gėrybių geismas buvo įsigalė- 
jęs jo jaunystėje ir labai susiaurinęs 
jo dvasinį žvilgsnį. “Atrodė, už to 
namo, už tos gatvės, už to miesto 
nebėra daugiau nei žmenių, nei pa- 
saulio, nei gyvenimo. Prakeiktas 
žmogaus užsiknis:imas siaurume!!' — 
graužiasi jis vėllau.  Kitoj vietoj 
apie daiktų susiaurintą savo dvasi- 
ni žvilgsnį ir moralinį atbukimą jis 
dar sako: “Pirma tegalvojau apie 
namą, o dabar tik apie tai, kad ta- 
me name Man būtų gera. Daugiau į 
Mano norus niekas netilpo... Stasė 
galėjo užpildyti visas mano dienas. 
Ji ainešė man namą. Teisybė, bai- 
siu būdu, bet atnešė ir, atvirai pri- 
sipažinsiu, aš nejutau širdy dėl to jo- 
Lio sunkumo, kuriuo skundėsi ji" 
(psl. 232). 


Stasė anksčiau negu jos vyras pra- 
dėjo suprasti piktą ir pavergiančią 
galybę,  tūnojusią daiktų  geisme. 
Pradžioj jai rodėsi, kad tik paleistu- 
vystės ir šantažo nuodėmėse slypi 
viso pikto priežastis. Bet, knygų ap- 
siskaičiusi ir pradėdama giliau galvo- 
ti, ji pradeda suvokti, kad daiktų pa- 
kėlimas į idealų plotmę tampa griau- 
namuoju veiksniu, kaip kūno nuodė- 
mės. Todėl ji pirmoji pasako: “Tarp 
mūsų perdaug daiktų atsistojo... Ta- 
da, kai prieš sutuoktuves nuėjom iš- 
pažinties, kunigas pasakė, kad ne 
nuo to pradėjau“ (psl. 239). Paga- 
lau daiktų geismo piktą galią su- 
pranta ir pats materialinių gėrybių 
siauražvilgsnis garbintojas, jos vVy- 
ras, nes advokatui Mažrimui išrėžia: 
“Kaip pašėlę vejamės daiktus. Dau- 
gybę daiktų. Išsižioję, uždusę. Ant 
žmogaus pasistojam. Jeigu reikia — 
ant širdies, ant smagenų, ant garbės. 
O kai yra daiktų, tu esi kaip dyku- 
moj. Ar laimingas?" (246 psl). 


Stasės atsisveikinimo laiške, gyve- 
nimui sudužus ir paliekant vyrą, 
daiktinių gėrybių geismo liūdncs pa- 
sekos dar kartą pabrėžtos. Ten skai- 
tome šitokius reikšmingus žodžius: 
“Pats Dievas galėtų ateiti ir paliu- 
dyti, kaip aš tavyje jieškojau žmo- 
gaus, su kuriuo galėčiau visiškai su- 
tapti ir kūnu ir siela... Bet tu mylė- 
jai da'ktus. Tu ir mane išmokei rink- 
ti juos ir galvoti, kad tik jie yra 
laimė, ir man rodosi, kad tu norėjai 
ir mane turėti kaip daiktą, tokį my- 
limą ir mielą, kaip gražų patogų na- 
ma, kaip gerą radijo aparatą... No- 
rėčiau atsisveikinti pirmuoju mūsų 
pasibučiavimu, kuris buvo toks toli- 
mas nuo medžiagos ir nuo visų sle- 


giančių daiktų. Kad galėčiau susi- 
grąžinti, už jį vieną sutikčiau nu- 
mirti" (249 psl.). 

Gal daiktinių gėrybių smukdanti 
jėga nebūtų buvusi tokia galinga, jei 
Ltase ir jos sužadėtinis bei vyras 
būtų augę sveikoj moralinėj aplinkoj 
iv būtų turėję stipresnius etinius 
principus. Bet jiedu abu buvo pa- 
vainikiai vaikai, užaugę tame visuo- 
menės sluogsny, kuris buržuazinėje 
santvarkoj laikomas žemiausių ir 
kur už gerą pinigą nesunkiai par- 
duodama merginų ir moterų garbė. 
Bent šitaip galvojo ir gyveno Stasės 
motina. Jos sužadėtinio motina, tie- 
sa, galvojo kitaip ir į savo jaunys- 
tės nuodėmę nebeatkrisdavo, bet ir 
ji vertino pinigą ir sūnui nieko kil- 
nesnio neįkvėpė, kaip norą prasi- 
mušti į auzštesnį miesčionijos sluogs- 
ni, “gyventi dideliame name kaip 
žmogus, kurio niekas mergos vaiku 
nebevadins" (40 psl.). Todėl šitame 
dar visai nesubrendusiame gimnazis- 
te, ypač po motinos mirties, įsigali 
ne tik kieto taupumo pasiryžimas, 
bet geismas materialinių gėrybių, 
kurios lyg tyčia pradeda tirpti, su- 
sidraugavus su Stase. 

Taigi žmogaus santykių su daik- 
tais problema J. Jankaus yra susie- 
ta ir su dorove ir su buržuazine so- 
cialine santvarka. Labai nelygiai pa- 
siskirstęs turtas sužadina apetitus, 
ypač  neturtinguosiuose, daugeliui 
tampa gyvenimo tikslu, bet tuo pa- 
čiu tai iškraipo dorybių prasmę ir 
silpnesniuosius žudo morališkai. An- 
tai, Stasė, kad ir skurdžioj materia- 
linėj ir moralinėj aplinkoj išaugusi, 
tačiau gana ilgai nesutiko su moti- 
nos pažiūra, kad mergyste galima 
šantažuoti ir iš turtingo ištvirkėlio 
daug pinigų išplėšti. Nors ji skais- 
tybės prasmės nesuprato, bet ji iš- 
liko skaisti instinktyviai. Bet, susi- 
pažinusi su būsimuoju savo vyru, 
kuris skurde jau buvo išauginęs daik- 
tinių gėrybių geismą ir veržimąsi į 
miesčionijos augštumas, Stasė taip 
pat užsikrečia jo kreivais idealais ir 
pradeda savo skaistybę vertinti kaip 
turtą, ne tik kaip moralinį-dvasinį, 
bet gal daugiau kaip materialinį. Ji 
pamato, kad skaistybė gali būti la- 
bai naudinga ir todėl prie jos pri- 
siriša. “Niekada dar nebuvau ne- 
skaisti, bet to skaistumo pamėgusi 
taip pat nebuvau, — prisipažįsta ji 
savo įtariančiam sužadėtiniui. — Ša- 
lia tavęs išmokau jį pamėgti" (109 
psl.). Kitu momentu ir kitoj vietoj 
ji dar jam pasako: “Taip jau atsiti- 
ko, kad mudu susipažinom nuo to, 
kad motina tą pati kalbėjo, ką vė- 
liau nekartą iš tavęs girdėjau (apie 
pinigų vertę ir galią, J. G.). Aš ga- 
vau progos pasiruošti teoretiškai ir 
praktiškai... Šalia tavęs aš išaugau 
į moteri, kuri veržte veržiasi į savo 

kelią" (118 psl.). Ji veržiasi į smul- 
kios miesčionės kelią, negalvodama 
apie priemonių dorumą. Pamačiusi, 
kad prieš darbdavio-fabrikanto sū- 
naus seksualines užmačias nebus ga- 
lima  bekovoti, nenustojus darbo, 
Stasė sutinka, bet gerai apgalvotai 
suvaidina prievartavimą, kad už jį 
iš fabrikanto išluptų augštą kainą. 
štai kaip turtų geismas iškreipia do- 
rybes, paversdamas jas lyg prekė- 
mis. Tai gerai supranta advokatas 
Mažrimas, šantažu pasiima jos kū- 
na, teisme išveda bylą iki laimėji- 
mo ir už priteistus pinigus nupirk- 
dina jaunuolių šeimai namą, kurį sa- 
vo lzaimynystėje jiems anksčiau bu- 
vo nurcdęs. Po to veiksmas, lydimas 
kentėjimų, rieda į katastrofą. Pažy- 
mėtina, kad pagrindiniai dramos da- 
lyviai nemėgina gelbėtis religinėmis 
priemonėmis. Kad Stasė yra krikš- 
čionė, mes matome, tačiau jos reli- 
gija, atrodo, papročio dalykas, kaip 
daugelio eilinių miesčionių. Ar turi 
bent šiek tiek religijos jos vyras, iš 
religinės jo santuokos sunku spręsti. 

“Namo geroj gatvėj'' autorius dau- 
giau dėmesio skiria socialiniam dra- 
mos aspektui negu religiniam. At- 
skleisdamas, kaip buržuazinis turto 
pervertinimas iškreipia normalius 
žmonių santykius, autorius nėra abe- 
jingas visai socialinei buržuazijos 
santvarkai. Todėl su simpatija jis 
vaizduoja Stasės nelaimes, nes minė- 
toj santvarkoj ji labiausiai nuken- 
čia. Be to, jis ištaria, nors ir savo 
veikėjų lūpomis, karčių žodžių tos 
santvarkos atžvilgiu. “Mes visi elge- 
tų vaikai, — sako Stasės vyras, — 
galvojam apie didelius namus ir, kai 
kas mus pakelia augščiau, turime 
nusišypsoti, nes tas pakėlimas yra 
mūsų laimės dalis ir kartu prakeiki- 
mas" (56 psl.). Arba vėl: “Man da- 
rėsi aišku, kad be didesnės aukos 
materiališkai laisvas negali tapti, o 
be tos laisvės — ne žmogus. Skai- 
čiau daug apie pasaulio turtuolius... 
Ar jie visi elgėsi morališkai? Dabar 
visas miestas kalbėjo apie žmogų, 
kuris, už dvidešimt milionų staty- 
damas valstybinį namą, pastatė sau 
irgi milioninį. Ar jis viską padarė 
pagal sąžinę? Bet įstatymai jį sau- 
go, o kapitalas irgi saugo" (92 
psl.). 

Kokiame krašte ir kokiame mieste 
vyksta tokie dalykai, J. Jankus ne- 
pasako. Galima spėti, kad Lietuvoj ir 
Kaune. Tačiau gali būti ir bet kokia- 
me didesniame mieste, kur turto skir- 
tumai yra dideli. Vienok romane pra- 
skleistos santvarkos anonimiškumas 
liudija, kad rašytojas ne sociologo ir 
ne marksisto žvilgsniu žiūri į Stasės 
ir jos sužadėtinio bei vyro nelaimes. 
Jis, atrodo, jaučia ir supranta, kad 
buržuazinė santvarka, kur turtas 
dažnai tampa gyvenimo tikslu, vis 


dėlto žmonių dorovės nenulemia. Tie- 
sa, turto pervertinimas daro jai įta- 
kos, čia stipriau, čia silpniau iškrei- 
pia žmogaus tikslo, dorovinių normų 
bei dorybių sampratą, sudaro pra- 
gaištingų psichinių įpročių, tačiau 
moraliniame smukime žmonių, tokių 
kaip Stasė, jos vyras ir advokatas 
Mažrimas, ta santvarka nėra nei 
vienintelė, nei lemiama priežastis. 


Atrodo, kad anų veikėjų nelaimės 
ir apskritai blogio šaknys glūdi daug 


giliau — pagedusioj žmogaus pri- 
gimty, nes turto geismas, privedąs 
net prie kriminalinių nusikaltimų, 


tėra tik viena mūsų gyvenimo blo- 
gybių ir nuodėmių. Yra dar kūno 
geismas, kuris romane, ypač antrojoj 
daly dar plačiau atskleidžiamas. Yra 
ir kitų geismų, apie kuriuos romane 
nekalbama. Bet vis dėlto daiktų 
meilė, išvirstanti į daiktų geismą, 1a- 
bai giliai tūno žmonių prigimty. 
žmonų nusilenkimas daiktams ir daž- 
nas jų iškėlimas į gyvenimo tikslą 
eina per žmonijos istoriją nuo tų lai- 
kų, kai pirmieji tėvai, siekdami pa- 
žinimo pilnatvės ir dieviškos laisvės, 
fatališkai nusilenkė daiktui biologi- 
nu veiksmu. šita mintis beveik iš- 
skaitoma Stasės vyro socialinės kri- 
tikos frazėj: “Didelė dalis kaltės 
krinta ant jo ir ant daugelio kitų, 
kurie sukūrė tokį gyvenimą ir žmo- 
gų pajungė medžiagai" (mano pa- 
braukta. J. G.). Tas pajungimas me- 
džiagai pasireiškia ne tik turtų geis- 
me, bet net meilėje. Todėl Stasės vy- 
ras prisipažįsta, kad jo sužadėtinę 
nusikalsti privertė jo “nepasotinamas 
troškimas ir jos didelė meilė" (psl. 
120). Taigi ir meilė, vienas kilniausių 
jausmų, žmogaus prigimty yra su- 
žeista ir pasiduoda sudaiktinama, nes 
glaudžiai susieta su biologiniu pradu, 
kaip ir Žmogaus dvasia. 


Ir ne vien žmogus dėl to kaltas, 
bet taip pat blogis, įsiskverbęs į 
žmogaus ir Mūsų gyvenimo sąrangą, 
blogis, kurio šaknys yra metafizinėje 
tikrovėje. Tai supranta, nors vėlai, 
Stasės vyras. Prisimindamas savo 
pirmąjį susitikimą su ja ir pirmąjį 
meilės jausmą, padilgiusį jau jo tu- 
rėtą turto geismą, jis aiškiai tą me- 
tafizinį blogį paliudija, sakydamas: 
"Ta vakarą vienas palikęs tikrai 
šaukiausi velnio. Norėjau išsiveržti iš 
tų prakeiktų materialinių varžtų, 
kurie, lyg sunkus jungas, neleido pa- 
sidaryti laisvu ir pilnutiniu žmogu- 
mi. Bet velnias neatėjo. O gal ir ne, 
jis jau buvo atėjęs: jam antrą kartą 
vaikščioti nebereikėjo" (70 psl.). 
Taigi žmogaus santykių su materia- 
linėmis gėrybėmis problema ir mei- 
lės problema yra susietos tarp savęs 
ir drauge su blogio problema, t. y., 
visų laikų ir visų žmonių esmine nuo- 
lat kraujuojančia žaizda. 


Daiktų meilė, dažnai iampanti jų 
geismu, ir asmens meilė, dažaci 
tampanti kūno geismų, grumiasi 
žmogaus širdyje nuo iscorijos pra- 
džios ir sukelia daugybę dramų ir 
katastrofų, žlugdančių asmenis. Ir 
su šita daiktų meilės ir asmens mei- 
lės dilema krikščionybė susit'li:o pa- 
čioj savo pradžioj, kai Judas Iska- 
rijotas už trisdešimt grašių pardavė 
savo Išganytojo meilę. Bet krikščio- 
nybė nesitiki nei blogio nugalėti, nei 
dilemos tarp daiktį meilės ir as- 
mens bei dvasini) ve ybų meilžs 
išspręsti žmogišk:mis jėgomis. Ji 
aiškiai skelbia, Kad tam reikia D'e- 
vo pagelbos, Dievo malonės, kurių 
galima la'mėti rcliginžinis priemonė- 
mis. Deja, to nesuprato nei simpa- 
tingoji Stasė, nci mažiau simpatin- 
gas jos sužadėtinis. Nesuprantame 
to nė daugelis mūsų. Jų ir mūsų 
žvilgsnį temdo prigimtos silpnybės, 
jį dar iškreipia buržuazinio libera- 
lizmo santvarka, ir siaura gyvenimo 
samprata, ir mus beveik apakina 
kapitalizmo pagimdyta marksis:inė 
teorija, skelbdama, kad blogis kyla 
iš neteisingų socialinių - ekoncminių 
santykių, kurie nulemia žmonių lais- 
vę, ir jų dorovę, ir jų dvasinį gyve- 
nimą. 


Čia tyčiom primenama ir krikš- 
čioniška blogio samprata, ir buržua- 
zinis liberalizmas, ir marksistinis 
materializmas, kad būtų matyti, ko- 
kią svarbią ir visuotinę problemą 
yra pajudinęs ir pamėginęs spręsti 
J. Jankus savo “Namo geroj gat- 
vėj" romane, nors nė vienos minėtų 
sampratų jis ten neįvardina. Jis pa- 
sitenkina tik labai ryškiai nurodęs 


moralinių ir psichologinių nelaimių 
priežastį — nusilenkimą daiktinėms 
gėrybėms — ir tos priežasties pasė- 


kas dviejų jaunų žmonių šeimyni- 
niame gyvenime iki katastrofos. 


Nors pagrindinė “Namo geroj gat- 
vėj' problema yra sudėtinė (ontolo- 
ginė, psichologinė, moralinė ir socia- 
linė drauge), tačiau J. Jankus ją 
atskleidžia pirmiausia  psichologiš- 
kai, kitus aspektus užkliudydamas 
daugiau ar mažiau praeinamai, Au- 
torius, tiesa, neparcdo visų įvykių, 
kurie, herojus supainiodami ir suų- 
klaidindami, psichologiškai juos pa- 
laipsniui išskiria, tačiau psichologi- 
nis dramos išvystymas nuo priežas- 
čių ligi katastrofos yra ryškus ir įti- 
kinantis. Pačioj jaunuolių meilės 
pradžioj iš vienos pusės matome dvie- 
jų, varge ir nesveikoj moralinėj ap- 
linkoj išaugusių, asmenų skaisčius 
jausmus, o iš kitos pusės gėrybių 
geismo tamsų šešėlį, kurį meta ir so- 
cialinės aplinkybės ir jų pačių pagc- 
dusi prigimtis. Mes matome, kaip 
asmens meilės ir daiktų meilės dile- 
ma, vis labiau supinama kūniškų 


geismų, plėtojasi, aštrėja, pasiekia 
kulminacinį punktą ir paskui rieda 
į katastrofą, nors vienas ir antras, 
Stasė ir jos vyras, stengiasi ją su- 
laikyti. 

Skaitytojas tiki, kad pirmasis jau- 
nuolių  pasibučiavimas nebuvo nei 
gašlumo padiktuotas, nei paprastas 
konvencionalinis pasisveikinimas. 
“Ten buvo jieškojimas žmogaus gel- 
mės, — Stasės vyro lūpomis sako au- 
torius, — noras įsilieti į kitą taip, 
kaip vanduo įsigeria į žemę ir pasi- 
daro jos dalis" (81 psl.). Kitaip sa- 
kant, ten buvo jieškojimas egzisten- 
cinės atramos, kurios trokšta ir sie- 
kia kiekvienas žmogus savo vienišai, 
trapiai ir grasomai būčiai sustiprin- 
ti ir viliasi ją rasti asmens meilėje. 
Tačiau, deja, žmonių meilė nėra ab- 
sol uti ir laisva nuo kūno ir kitų 
veiksnių bei materialinių interesų. 
Žmonių silpnybės, jų ribotumas daik- 
tų ir gyvių ribotame pasauly, jų pri- 
s'rišimas prie daiktų neleidžia pa- 
siekti grynybės, vienybės ir pilnatvės. 
Todėl ir romano Stasės bei jos su- 
žadėtinio santykiuose iškyla rūpes- 
tis apsaugoti meilę. Deja, jie nesu- 
randa nieko kito, kaip materialines 
priemones, pirmoj eilėj namą, kurio 
jaunuolis geidė dar prieš susitikimą 
su Stase ir į kurį pakurstė Mažri- 
mas. Pastangos įsigyti šitą daiktinę 
gėerybę padarė neužlyginamą tarpą. 
Todėl jų vakaras po sutuoktuvių 
jiems tapo didžiuliu sielvartu, ypač 
Stasei, ir klaikia vienatve dviese. 
Užuot meilės žodžių, jie teranda tik 
skaudžius priekaištus vienas antram. 
Gerdama iš sielvarto, Stasė savo vy- 
ru: meta baisiausią kaltinimą: “Tu 
esi velnias. Gyvas įsikūnijęs velnias" 
(140 psl.). “Man tu vistiek velnias. 
Ir gundyti ir pragarą širdy sukur- 
ti? (141 psl). Ir jos vyras, prisi- 
mindamas tą sutuoktuvių klaikų va- 
karą, prisipažįsta: “Man lyg kas 
trūko širdy. Stovėjau ir galvojau 
apie meilę, apie kurią taip maža te- 
buvom kalbėję, bet kurią visą laiką 
jutom plazdenant tarp mudviejų, o 
dabar jos nebeliko" (143 psl.). 


Jaunavedžiui plaučių uždegimo li- 
ga, o jaunamartei dar ir pirkto namo 
įsirengimo rūpesčiai aptildė susigrau- 
žimus, bet nepanaikino juos persky- 
rusio tarpo: baisios nuodėmės ir 
daiktai stovėjo jame. Po ligos parė- 
jęs į savo gražiai įrengta namą, jau- 
navedys vėl pajuto tą tarpą, O jo 
žmona apie įsigytą namą kalbėjo: 
“Jis stovi man gerklės gale, kaip 
dygliuotas kamuolys. Negaliu nei nu- 
ryti, nei išspjauti" (156 psl.). Per me- 
tus jis mėgino įvairiai tarpą „užly- 
ginti. Jiedu nusipirko pianiną, “ir ka- 
rakulinį paltą, ir sidabrinę lapę, ir 
skrybėles, ir sukneles, ir rankinu- 
Ius, ir pudrines, ir kvepalus, ir apa- 


tinius, šilkinius, pro pirštus iš ran- 
kų slystančius, ir kojines, ir bate- 
lius" (169 psl.). Kai pražydo alyvos, 
Stasės vyras buvo patikėjęs, kad 
atėjo suartėjimas, bet jis klydo, Au- 
torius tą momentą štai kokių įspū- 
dingu simboliniu vaizdu, bet ano Vy- 
ro lūpomis, pasako: “Kepsnį padėjo 
man, 0 pati atsisėdo priešais gerti 
kavos. Tarp mūsų vėl buvo stalas, 
gerai apdėtas ir sotus, bet tik sta- 
las" (173 p.). Apie savo žmoną jis 
nemažiau įspūdingai išsireiškia: 
"Paskui ji buvo vėl tokia santūri ir 
be savo valios, kaip įrankis, su ku- 
riuo atliekamas koks nors darbas. 
Kaip kastuvas, arba grėblys, arba 
šluota. Tą pagalvojus nupurtė" (173 
psl.). Skaitytojas greit ima suprasti 
kodėl. Stasė buvo tapusi ne tik daik- 
tu, bet ir šantažisto adv. Mažrimo 
aistrų įrankiu. Pc to dar naujos nuo- 
dėmės ją prislėgė. Todėl psichologiš- 
lai labai suprantamas Stasės atsi- 
sveikinimo laiškas, kur ji kalba apie 
kentėjimus ir daiktus: “Mes tenorė- 
jom tik laimės, bet rinkomės daik- 
tus ir krovėmės ant pečių, kol jie 
pasidarė nebepakeliami... Juos palie- 
ku tau... Mano pečiai nebepakelia" 
(249 psl.). Nebepakelia psichiškai ir 
morališkai. Ir todėl visai supranta- 
mas jos prisiminimas šita proga ano 
pirmojo pasibučiavimo, kuris buvo 
toks tolimas nuo medžiagos, kad už 
jo sugrąžinimą būtų galima numirti. 
šitaip, siekiant laimės per daiktus, 
už kuriuos buvo parduoti kūnas ir 
siela, gauti visai priešingi vaisiai. 
č'ek iš čia duotos psichologinio vyks- 
mo santraukos matyti, autorius šitą 
antinominį sudužimą, tą šeimos dra- 
mą psichologiniu atžvilgiu vaizduoja 
įvukinamai. 

Tačiau tai nereiškia, kad “Namo 
geroj gatvėj" autorius dramą prives- 
tų prie katastrofos šitaip schema- 
tiškai ir paprastai, kaip čia ji su- 
ciausta. Iš tikro jos pasakojimas su- 
Cžtingzas: triaugštis ir vingiuotas. 
Antai, adv. Mažrimas nuo dabarties 
sugrižta į praeitį, savo draugui pa- 
pasakodamas  porą-trejetą epizodų 
apie Stasę ir jos vyrą; pats vyras 
nuo dabarties vėl atsigręžia į praeitį, 
kcl pasakodamas sugrįžta prie da- 
barties; pagaliau tolimesnį kelių mė- 
nesių tarpą užbaigia Mažrimo drau- 
cas. Autorius tuo vingiuotu ir triaugš- 
čiu pasakojimu nevisus įvykius ir 
nevisa; psichines būsenas atskleidžia 
vaizdais, bet ką jis vaizduoja, tai at- 
lieka psichologiškai, įtikinamai, su- 
gestyviai, vienas psichines būsenas 
išryškindamas, kitas tik užmindamas. 
Visa tai atrodo gyva ir tikra. 


Be to, dar reikia pridėti, kad J. 
Jankaus romane Stasės ir jos suža- 
dėtinio bei vyro susinarpliojęs psi- 
chinis gyvenimas atrodo, kaip sveikų 


ncvmalių žmonių dvama. Nors joje 
pinasi kriminaliniai elementai, tačiau 
ten nėra pataloginių reiškinių. Ne- 
matyti taip pat, kad psichologiniu 
vaizdavimuų autorius specialiai siektų 
metafizinių tikslų. Todėl ten nėra 
pasąmonio prasiveržimų — sapnų, 
kliedėjimų, kafkiškų haliucinacijų pa- 
vidalais, kuriais savo “Kelionę" ap- 
gadina Landsbergis. Nėra taip pat 
pabrėžto tuštumos jausmo, kurį iš- 
ryškindami ateistiniai egzistencialis- 
tai mėgina išreikšti metafizinę tuš- 
tumą, nieką. Ontologinis blog.s arba 
niekas J. Jankaus herojų sąmonėj 
dvelktelėja tik trumpą akimirką „nes 
šiaip tie budrios pozityvios sąmonės 
žmonės instinktyviai tiki ir jaučia 
būties pozityvumą, kur jie turi atra- 
mą. Net jų siektiems tikslams sudu- 
žus, jie nenustoja darę pastangų su- 
grąžinti gyvenimą į normalias vėžes, 
bent liberalinės buržuazijos prasme, 
nes to Stasė siekia, palikdama savo 
vyrą, O šis Žmonos netekęs. 


Tačiau J. Jankaus romane psicho- 
loginė analizė vis dėlto turi vieną 
silpnybę: ji atrodo perdaug susieta 
su fiziologija, teisingiau, su seksua- 
liniu instinktu, tik ne freudiškai su- 
prastu (nes šis žmonių psichę daž- 
nai nučažo patalogiškai), bet su nor- 
maliu veislės instinktu. Šitokia psi- 
chologija ir jos analizė pasitaiko įvai- 
rių tautų autorių, ypač natūralistų, 
raštuose, nes seksualinis instinktas 
yra labai galingas ir veikia visą psi- 
chinį gyvenimą. Jankaus romano abu 
pagrindiniai herojai to instinkto nė- 
ra apsėsti ir gašlūs. Ir šituo atžvil- 
giu jie atrodo normalūs. Tokie sek- 
sualiniai reiškiniai, kaip prievartavi- 
mo pasikėsinimas ar svarstymai apie 
šantažus prievartavimu yra atnešti į 
jų gyvenimą iš šalies antraeilių ar 
trečiaeilių veikėjų. Tačiau, prie anų 
pridėjus priminimus ar atskleidimus 
tokių seksualinio pobūdžio reiškinių, 
kaip lytiniai santykiai, antikoncepci- 
nės priemonės, abortas, kurių vieni 
priklauso vienam, kiti antram pa- 
grindiniam veikėjui arba abiem kar- 
tu, iš šitokių reiškinių susidaro vi- 
sa serija. Jie geltonu siūlų eina per 
visą romaną, kartais net iššokdami 
į pirmąji planą. 


Tiesa, autorius galėtų pasakyti, 
kad to reikalauja jo dvilypė tema, 
nes reikia parodyti, kaip daiktinių 
vertybių geismas, susipynęs su kūno 
geismu, sudaiktina meilę ir sugriau- 
na gyvenimą. O “Namo geroj gat- 
vėj' romane daug vietos skirta šei- 
mos gyvenimui, kur seksualinis in- 
stinktas turi neabejotinų teisių. Au- 
torius todėl galėtų pasite'sinti, kad, 
vystydamas savo dvilypę temą ir at- 
skleisdamas dvejopo geismo įvairias 
apraiškas iki pačių brutaliųjų, esąs 
nuoselzlus. Iš tikrųjų to nuoceklumo 

kompozicijoj negalima ginčyti. Ji 
nucsekli. Tačiau klausimas, ar daž- 
nas seksualinių reiškinių priminimas 
ir atskleidimas nenupigino visos 
problemos ir ar nesuprastino psicho- 
loginės analizės? Atrodo, kad taip. 
Tik čia pat reikia pridurti, kad au- 
torius seksualinėmis apraiškomis ne- 
sigardžiuoja ir jomis tyčiom skaity- 
tojų negundo. Jis kalba apie jas na- 
tūraliai, neretai su liūdesiu ir diskre- 
tiškai. Tačiau ar romano meninė ir 
moralinė vertė būtų sumažėjusi, jei 
rašytojas būtų buvęs dar diskretiš- 
kosnis, jei vieną kitą seksualinės 
prasmės sceną būtų apleidęs, pasi- 
tenkindamas jos priminimu? Atrodo, 
kad ne. 


Jautresnis kritikas ir skaitytojas 
taip pat gali prikišti J. Jankui, kad 
jis į savo romaną įneša perdaug kri- 
minalinio elemento (pasikėsinimas iš- 
prievartauti, šantažas, abortas, žmog- 
žudystė). Į tai jis galėtų atsakyti, 
kad nei didysis Dostojevskis savo 
psichologiškai  metafiziniuose roma- 
nuose nevengė kriminalinio aspekto, 
I-ad jo “Nusikaltimas ir Bausmė" yra 
ištisai pagrįsta kriminalinė intryga. 
Be abejo, tai teisybė. Iš dalies arba 
ištisai paimdamas intrygos pagrin- 
dan kriminalinę medžiagą, F. Dosto- 
jevskis iš tikro sugebėjo iš jos su- 
kurti didelius meninius kūrinius, nes, 
formališkai imant, tiek iš kriminali- 
nės, tiek iš nekriminalinės medžia- 
gos rašytojas gali sukurti meniškai 
vykusių ir nevykusių dalykų. Tai 
priklauso nuo jo intencijų ir talento. 


Tas pats F. Dostojevskis, sakysim, 
kriminalinę medžiagą  nugalėdavo 
laimingai: jis stipriai ją suintelek- 


tual'/ndavo, atmiešdavo kitokiu skaus- 
mMminzu gyvenimų, sudomindavo savo 
sukurtais galingais charakteriais. J. 
Jankui “Namo geroj gatvėj" romane 
pasirinkta slidoka kriminalinė me- 
džiaga sudoroti sekasi sunkiau, nors 
jis stengiasi ją ir suintelektualinti 
ir apvilkti skausmo skraiste. 


Be to, “Namo geroj gatvė" vaiz- 
duojamas pasaulis nėra labai gilus. 
Tk viena temcs puse — daiktinių 
gerybių Meile ir geismu — autorius 
tepraveria  metafizinę perspektyvą. 
Tuo tarpu antrąja puse temos — as- 
mens Meile susieta su kūno geismu 
— jis minėtos perspektyvos langelio 
nepradaro. Vaizduojamas romane pa- 
saulis taip pat parodytas be tikrų 
idealų, be jų siekimų, buržuazinis, 
siaurokas, bevcik uždarytas tarp ke- 
turių namo sienų, sutelktas aplink 
dviejų jaunų žmonių santykius. Nors 
šie pavaizduoti dramatiški ir net tra- 
giški, tačiau atrodo beveik kaip iš- 
imtinis individualus atvejis. Turbūt, 
intrygos sumetimais atsisakydamas 
vaizduoti Mažrimo dramą, nepasinau- 
dedamas užrašais, kur Stasė surašė 

savo gyvenimo nelaimes, rašytojas 
negalėjo išplėsti ir pagilinti asmens 
meilės temos taip, kad ji bent šiek 
tick būtų tapusi ontologine proble- 
ma. 

Tiesa, vardu nenurodydamas vietos, 
kur vyksta romano veiksmas, palik- 
damas vieną iš dviejų pagrindinių 
herojų visai bevardį, o antrą be pa- 
vardės, atrodo, kad “Namco geroj 
gatvėj' autorius norėjo individualią 
miesčionių šeimos dramį pakelti į 
bendresnę plotmę. Tai rodo ir daiktų 
meilės bei jų geismo problema. Ta- 
čiau šituos siekimus, jei čia je ge- 
vai suprasti, gerokai apgriovė roma- 
no kriminaliniai elementai. Jie tiek 
miesčionių, tiek nemiesčionių gyveni- 
me tėra išimtys, bet ne dėsnis. Tuo 
tarpų “Name geroj gatvėj" šitos 
išimtys, susibėgusios į krūvą, roma- 
no herojų gyvenime, ypač Stasės, tu- 
ri lemiančios reikšmės. šitaip veik- 
damos, jos pagrindinių herojų dra- 
mą padaro beveik išimtinu atveju ir 
sumenkina jos problematiką. Tie kri- 
minaliniai elementai nepakenk'a daik- 
tų Meilės bei jų geismo problemai, 


kuri pasilieka bendrai žmogiškoj 
plotmėj, susietoj su dar bendresne 
būties prcblema. Tačiau j'e susiau- 
rina ir sumenkina antrąja — asmens 
meilės ir kūno geismo — problemą, 
nes ji beveik netenka bendrai Žžmo- 
giškos reikšmės ir pasidaro tik vie- 


no individualaus nelaimingo atvejo 
problema. 


šita išvada nesakom, kad indivi- 
dualus atvejis negalėtų būti meno 
objektu. Nuo romantizmo laikų lite- 
ratūra įrodė, kad iš šitokios medžia- 
gos galima sukurti net didelių kūri- 
nių. Tai ypač įrodė F. Dostojevskis, 
kuris kriminalio pobūdžio išimtis 
taip sudorodavo, kad jomis paremti 
romanai pasiekdavo ne tik bendrai 
žmogišką reikšmę, bet ir metafizinę. 
Šitaip neatsitiko su per gausia kri- 
minaline medžiaga “Namo geroj gat- 
vėj" romane. Nesakom, kad ji roma- 
ną visai sugadino. Ne. Tik atrodo, 
kad be kriminalinių elementų arba 
bent su mažesne jų doze jis būtų lai- 
mėjęs platesnę reikšmę ir didesnį 
idėjinį svorį. Reikia tik atsiminti, 
kad daiktų meilė, išaugusi į geismą, 
(J. Jankaus romano tikroji proble- 
ma) pasidaro tokia galybe, kad ji 
neretai sugriauna gryna meile su- 
kurtų šeimų gyvenimą, kurio pra- 
(žioj nėra jokio kriminalo. 


Kaip sakyta, kriminalinius mo- 
mentus, naudingus intrygos įtampai, 
tarp kito ko gali atsiverti gana įvai- 
rūs ir galingi charakteriai, kurie pa- 
jėgia išvystyti ir pakelti didelę psi- 
chinę įtampą. Tačiau ir šita gal'my- 
bė “Name geroj gatvėj" nėra pakan- 
kamai išnaudota. Jau ir taip romane 
pirmo plano veikėjų nedaug, o tuo 


tarpu lyg tyčia vieno svarbiausių, 
Mažrimo, gyvenimas yra lyg paslėp- 
tas už kulisių. Romano pradžioj jis 
pristatytas, kaip liudytojas, užjaučiąs 
jaunuolę, 0 į pabaigą pasirodo, 
kaip svarbiausias jų dramos kalti- 
ninkas. Šitoks autoriaus elgesys — 
naudingas intrygos mįslei palaikyti, 
bet kitiems tikslams charakteris liko 
neišnaudotas. 


Be abejo, romane psichologiškai 
turtingiausias ir sudėtingiausias cha- 
rakteris yra Stasė. Jos gyvenime 
įvyksta didžiausi lūž'ai ir didžiausios 
psichinės įtampos. Bet tą jos gyve- 
nimą tepažįstame per trijų skirtin- 
gai suinteresuotų vyriškių pasakoji- 
mus. "Tiesa, kad jie dažnai būna 
tikslūs: jie perducda ne tik jos veiks- 
mus, gestus ir mintis, bet net tiks- 
liai cituoja jos žodžius. Plačiausiai 
ir tiksliausiai Stasės dramą pavaiz- 
duoja jos vyras, kai tuo tarpu Maž- 
rimas tepasako tai, kas jam naudin- 
ga, nors apie ją daug žino. Jei psi- 
chologiniam vaizdavimui dar būtų pa- 
naudotos Stasės užrašų ištraukos, 
nėra abejonės, kad jos charakteris 
būtų galėjęs būti dar reljefingesnis 
ir pilnesnis. Nors kai kurie jos gyve- 
nimo faktai lieka nevisai išaiškinti, 
tačiau ir dabar ji atrodo gyva. Ji 
švelni ir energinga, inteligentinga ir 
sumani, kenčianti ir nemaža pake- 
lianti. 

Stasės vyro charakteris — papras- 
tesnis, lygesnis,  paviršutiniškesnis 
negu žmonos. Jis — siauras miesčio- 
nis, neryžtingas analizuotojas, linkęs 
į oportunizmą. Atlikdamas pavydu- 
luojančio savo žmonos seklio parei- 
gas, jis dažniausiai graužiasi, nešioja 
kišeniuje šaunamąjį ginklą, bet jo 
niekad nepavartoja. Iš tikro jis ne 
tam. Jis tik eilinis miesčionis, kuris 
vengia konfliktų, platumų, gilumų, 
nors tuo nesakom, kad visi miesčio- 
nys tokie. Jei šitokį Stasčs vyrą au- 
torius norėjo pavaizduoti, jis gali Lū- 
ti patenkintas. Tačiau šitoks žmogus 
negali nei išvystyti, nei pakelti tokios 
psichinės įtampos, kokią pajėgia jo 
žmona. Kaip neturtingo vidaus pa- 
saulio asmuo, jis nedaug tepasitar- 
nauja kriminalinių nusikaltimų įspū- 
džiams atsverti skaitytojo sąmonėj. 

Apie antraeilius romano veikėjus 
galima nekalbėti, nes jie epizodiniai. 

Perskaitęs apie čia suminėtus “Na- 
mo geroj gatvėj" trūkumus ir kriti- 
ko pageidavimus, romano autorius 
galėtų pasakyti, kad jam daug ko 
nelcido įvykdyti nedidelės (267 psl.) 
knygos rėmai, kad jis nesiekė kon- 
kuruoti su Dostojevskiu ir rašė ro- 
mano ar apysaką ne intelektualams, 
bet vidutiniams skaitytojams. JT abaa 
būtų galima atsakyti, kad šitose pa- 
stabose nesiūlome lenktyniauti su 
Dostojevskiu, kuri paminėjome ryšy 


su romano kriminaliniais elementais, 
ir nereikalaujame nieko, apie ką au- 
torius nebūtų kalbėjęs ar ko nebūtų 
vaizdavęs savo romane. Čia remia- 
mės romano daviniais — apmatais, Ir 
žiūrime, kur autorius juos ataudė, 
kur nedaaudė, kur peraudė ir kaip 
visa tai atliko. Pvz., randame, kad 
žmonių santykius su daiktinėmis gė- 
rybėmis ir jų geismą autorius savo 
knygoj susiejo su asmens meile bei 
kūno geismų. Konstatuojam, kad su 
pirmąja sudėtinga problema jis pra- 
vėrė metafizinę perspektyvą, kai tuo 
tarpų antrąją susiaurino išimtiniais 
kriminaliniais momentais ir sumen- 
kino jos probleminį svorį. Autorius 
kalba apie Stasės užrašus ar dieno- 
raštį, o mes sakom, kad jis liko ne- 
išnaudotas kūrybiškai, nes apie jo 
buvimą tesužinom tik pačiame roma- 
no gale. Taip pat gale paaiškėja, 
kad Mažrimas yra vienas didžiųjų 
Stasės ir jos vyro nelaimių kaltinin- 
kas ir svarbus užkulisinis veikėjas; 
todėl apgailestaujam, kad jo vidaus 
pasaulis liko neparodytas, taigi ne- 
išnaudotas svarbesniems aspektams 
negu intryga. Stasės vyre mums pa- 
rodytas negilus, siauras, pasyvokas 
ir oportunistiškas charakteris. Todėl 
turim pagrindo pasakyti, kad jis ne- 
gali psichinės įtampos pakelti ir ši- 
taip padidinti atsvarą prieš krimina- 
linius elementus. 


Suprantame, kad minimiems trū- 
kumams pašalinti ir užpildyti gal 
būtų reikėję parašyti dvigubai ar tri- 
gubai didesnę knygą. Bet kas gi au- 
toriui nustatė, kokia stora ji turi bū- 
ti? Suprantame taip pat, kad roma- 
no pasauliui praplėsti ir ten paju- 
dintoms problemoms (ypač asmens 
meilei) pagilinti  “Namo" autoriui 
būtų tekę atleisti supintą intrygą. 
Kita vertus, sunkus uždavinys su- 
kurti intensyvią intrygą ir drauge 
į ją įdėti gilų ir platų probleminį 
turinį. Bet kad šis pastarasis užda- 
vinys nžra neįveikiamas, tai iš da- 
lies įrodė pats J. Jankus savo “Na- 
mu geroj gatvėj", nes nevieną sun- 
kenybę jis gerai ar pusėtinai nuga- 
I6jo: pajudintos jo problemos — sva- 
rios, psichologinė analizė įtikinan- 
ti. nors kai kurie veikėjų gyvenimo 
momentai tyčiom paliekami tamsu- 
moj, dialogai taip pat gyvi ir natū- 
ralūs, o pasakojimas, nors ir sudė- 
tingas, tačiau sklandus, ramus ir 
vaizdingas. 

Tame pasakojime nėra tiek gausu 
aforizmų, kiek A. Barono raštuose, 
kuriuose jie mirgėte mirga net apie 
pilkus žmones kalbant, bet vis dėlto 
jų romane pasitaiko. Jame su malo- 
numu konstatuojame psichologinių 
momentų vaizdingumą. Antai, Sta- 
sės vyro scena upėje, plaukiant su 
žmonos rože dantyse, pavaizduota 


taip, kad jo kamavimasis, skęstant 
ir kylant į vandens paviršių, skai- 
tytojui pasivaidena, kaip jo šeimy- 
ninio gyvenimo simbolis. Psichinį tar- 
»a tarp Stasės ir jos vyro, tarpą, į 
kurį su daiktais spraudžiasi nuodė- 
mės ir svetimi žmonės, autorius vaiz- 
duoja simbolingais vaizdais: čia s0- 
čiai apkrautu stalu, čia nepajudina- 
Ma mūro siena, čia svetimo vyriš- 
kio padu. “Mano širdis buvo gatava 
plyšti iš džiaugsmo, — sako Stasės 
vyras, — bet ją buvo prispaudęs 
patentuotas, platus, minkštas, patc- 
gus padas“ (229 psl). Savo meilę 
Stasei jis išreiškia nemažiau simbo- 
lingu trumpu vaizdu: “Mūsų dienos 
bėgo mažame siaurame rately, lyg 
dviejų lopšelių karusėlėj: vienas lop- 
šelis vienoj rato pusėj, kitas kitoj, 
amžinai bėga, amžinai vienas kitą 
veja ir vis vienodai vienas nuo kito 
atsilikę" (90 psl). Kad ir ne šito- 
kių simbolingų, bet sugestyviais vaiz- 
dais išreikštų psichinių momentų 
“Name geroj gatvėj" apstu. štai su- 
tuoktuvių klaikų vakarą Stasė nori 
apsisva'ginti, gerdama šampaną, mė- 
gina nuskandinti bjaurias mintis ir 
sako: “Tie burbuliukai, kaip mintys. 
Ką manytum, vistiek į paviršių išky- 
la. Ir širdi supurvina. Ir kitam vei- 
dą apteškia. Tave reikia užmušti" 
(141 psl.). Arba ji vėl skundžiasi: 
“Kodėl tu mane šiandien tardai? Ma- 
žytę Stasę, silpną, kaip šiaudelį. 
Kaip lapą. Ji ant savo pečių turi pa- 
Kelti visą gyvenimą, o tu?... (141 p.). 

Be abejo, romane pinama intryga, 
kuri remiasi išviršinio pasaulio įvy- 
kiais, skaitytojo dėmesį nuo psichi- 
nių momentų "stengiasi" atitraukti. 
Todėl, tai jausdamas ir prieš tai ko- 


vodamas, autorius į išviršinio pa- 
saulio vaizdavimą nesileidžia ir jo 
aprašymų neduoda. Tą pasaulį jis 
primena tik viena kita fraze. Ir tai 
ne objektyviu konstatavimu, bet taip, 
kaip romano veikėjai jį psichiškai 
pergyvena, t. y. kokius jausmus, ko- 
kias mintis ir nuojautas to pasaulio 
reiškiniai juose sužadina. Kad ir iki 
minimumo suvesdamas išviršinio pa- 
saulio vaizdavimą, jis veikėjų lūpo- 
mis (drauge su jų įspūdžiais) iš to 
pasaulio duoda vaizdingų nuotrupų. 
Antai, apie pavasarį mieste ir Sta- 
sės nuotaiką jos vyras sako: “Vis- 
kas dengėsi trapiu naujumu, ir Sta- 
sė pasisiūdino naują suknelę, bet pal- 
tui pinigų nebeužteko. Ji buvo graži 
ir tą juto. Dėjosi patenkinta tuo, 
ką turi, bet, kai eidavo gatve, pa- 
matydavo kiekvieną elegantiškesnę 
moterį ir tuoj ją aptardavo. “Norė- 
čiau turėti tokį skonį, kaip toji. Vi- 
sa mėlyna, kaip dangus, o pirštinai- 
tės baltos, kaip paklydę debesėliai. 
Ar nepanašios jos į baltas mažas gė- 
lytes?' (84 psl.). šitas nuolatinis iš- 
viršinio pasaulio vaizdų susiejimas 
su išvidiniu ir pirmųjų palenkimas 
antrajam yra viena pačių gerųjų ro- 
mano pusių. 

Pabaigai norėtųsi palinkėti J. Jan- 
kui, kad jis mums sukurtų tomis 
pačiomis problemomis, kaip “Name 
geroj gatvėj", kitą romaną ne su 
dviem, bet su keliais giliais charak- 
teriais, — romaną, apvalytą nuo kri- 
minalinių ir seksualinių momentų, 
tokį, kuris tiktų ne tik suaugusiems 
skaityti, bet ir rimtam jaunimui vie- 
šai padiskutuoti. 

J. Grinius 


Strasbourg, 1955 m. liepos 4 d. 


LIETUVIAI AUKSO KASYKLOSE 


Juozo Kralikausko knyga Urviniai 
žmonės savo tematika yra vienintelė 
tokia mūsų literatūroje. Tiesa, prieš 
kelias dešimtis metų J. Jonila-Žilius 


savo poezijoje yra įpynęs keletą 
liūdnų motyvų iš mūsų išeivių an- 
gliakasių likimo, tačiau pilnesnio 


kasyklų darbo ir gyvenimo vaizdo 
niekas iki šiol nebuvo davęs. 
Rašytojas J. Kralikauskas su gru- 
pe lietuvių buvo patekęs dirbti Ka- 
nados šiaurėje į aukso kasyklas. Sa- 
vo ir kitų išgyvenimus jis ir supina 
minėtoje knygoje į gyvą pasakoji- 
mą, į vaizdingus aprašymus. Yra 
dvi pagrindinės ašys, apie kurias su- 
kasi knygos pasakojimas — tai iš 
namų išblokšto žmogaus nostalgija 
ir brutali kasyklų darbo ir gyveni- 
mo aplinkuma, žiauri tikrovė. 
Primityvios ir žiaurios darbo są- 
lygos, toki pat atšiaurūs ir primi- 


tyvūs darbo draugai ir vienumos 
jausmas poilsio metu gyvenamuose 
barakuose — stipriai veikia ten pa- 
tekusio žmogaus dvasią. Tą savotiš- 
ką dvasios būseną autorius tapyte 
tapo ryškiais dažais. Štai pora ci- 
tatų, kurios parodo psichologines 
naujųjų auksakasių nuotaikas: 


“Aplinkui tamsu. Prieš tamsą visi 
lygūs: ir jis, ir indėnas, ir akmenys... 
Kažkaip nerealiai atrodo šis čia bu- 
vimas... Ta bežadė tyla, žemės įsčios 
tyla... Kažkokia grėsmė skverbiasi į 
pat širdį iš tos glūdumos, iš tylos 
tamsoje... Kurčiame, juodame inertin- 
gume laikinas ir vienišas pasijunta 
Morkus. Per tūkstančius metų čia 
akmenyje niekas nepakito. Nėra lai- 
ko, jis išnykęs... Laiką atsineša čia 
tik auksakasiai — minutinį, valan- 
dinį laiką — ir išsikeldami su laik- 
rodžia's ji vėl nusineša... Ten pavir- 

šiuj viršum visko yra laikas, kaip 
jūros dugne viršum visko yra Vvan- 
duo... Visa istorija, tos tariamai reikš- 
mingos datos ligi čia nepasiekė. Iš 
čia jos tokios tolimos, lyg antikiniai 
mitai. Va, sėdi taip — aplinkui tyla 


ir tamsa. Ir atrodo — viskas visur 
sustoję, nekinta. Rodos, sėdi čia taip 
nei senas, nei jaunas — sėdi akme- 


nyje tūkstančius metų..." (80 psl.). 


Ir taip kasdieną keturiasdešimt 
lietuvių lenda į žemės gelmes, į bau- 
ginančią tamsą, į pavojus ir grėsmę 
nusileidus daugiau nebeiškilti. Su 
pavojais gal ir apsiprantama, tačiau 
ta sunki būsena įsisunkia į žmogaus 
prigimties gelmes ir nuolatos jį per- 
sekioja: 

“Iš liūdnų eglynų traukia šlamš- 
damas sunkus vakaris. Prisideda 
ūžesiu berželis, tuja ir kadugiai. 
Morkus skaudžiai pajunta pražūties 
tykojimą. Eina, o vis atrodo, kad 
kažkas iš paskos seka. Tai iš ka- 
syklų šis jausmas. Ten požemy ši 
gresiančios pražūties nuotaika, toks 
tykojimas iš tamsos, iš nusikoru- 
sių uolų. Per kelis mėnesius įsisun- 
kia ligi kaulų. Tada jau ir pavir- 
šiuje iš sutemų prisišaukia. Tamsa 
ima atrodyti lyg juoduojanti gelmė. 
Rodos, statysi koją, pražengsi sker- 
sinį ir nugarmėsi'“... (229-30 psl.). 

Ties tomis kasyklų nuotaikomis 
sustojome ilgėliau dėl to, kad tai yra 
pagrindinė knygos gaida, svarbiau- 
siasis elementas, tikriau pasakius, 
visų kitų išgyvenimų sukėlėjas, ref- 
lektuojąs kontrastiniu būdu į visą 
ramios ir šviesios prigimties lietu- 
vio sielą, išaugusią malonioje gam- 
toje ir tarp gerų Žmonių. Tas bru- 
talios ir laukiniškos aplinkumos 
kontrastas dar labiau išryškina tė- 
viškės namų pasiilgimą ir veržimą- 
si prie ten paliktų mylimų žmonių. 

Tėvynės nostalgija šitoje aplinku- 
moje iškyla įvairiais pavidalais. Bu- 
vęs teisėjas Morkus Budrys prisi- 
mena kiekvieną savo mažamečio sū- 
nelio, ten likusio, judesėlį, jo negau- 
sius žodelius. Ir savo mąstymuose 
jis kartoja ir kartoja tuos prisimi- 
nimus, jais nuolatos gyvena, jais 
įprasmina savo juodas tremties die- 
nas... Bet kartu ir kankina jais save. 
Ir taip kiekvienas tų keturiasdešimt 
turi ką nors brangaus savo prisimi- 
nimuose, ir visų jų žaizdos atviros, 
nes visi paliko brangių žmonių ten 
tevynėje, visi ten gražiausias savo 
vaikystės dieneles praleido. Ir šitas 
kankinantis nostalgijos jausmas kar- 
tais nuveda net iki haliucinacijų. Vi- 
si laukia žinelės iš savo artimųjų. 
O kai tokių žinelių ateina, tai jos 
atsivėrusias žaizdas dar tik padidi- 
na..;. Nors ir visokių vyrų yra tarp 
tų keturiasdešimt — ir teisėjų, ir 
ūkininkų, ir šoferis, ir batsiuvys, ir 

laikraštininkas — bet visiems jiems 
yra bendras vienas bruožas; tėvynės 
praradimo tragedija, spaudžianti prie 
žemės ir stumianti į pesimizmą. Ta- 
čiau noras gyventi ir išlikti yra toks 
didelis ir galingas, kad duoda jėgų 
ištverti ir sunkiausiose gyvenimo są- 
lygose. 

Dėl šitos gyvybinės jėgos vedamo- 
ji knygos nuotaika yra gana skaidri, 
viltinga. Jos herojai pilni sąmojų, 
jų pokalbiai traškūs, spalvingi, daž- 
nai kandūs, bet vis dėlto nepikti. 
Tarp kitų kasyklos darbininkų, ku- 
rie čia praleidžia metų metus ir ku- 
rių daugumas yra nužmogėję, lietu- 
viai vis dėlto lyg ir spinduliuoja sa- 
vo dvas'os šviesa. 

Vertindami šią J. Kralikausko kny- 
ga literatūriniu atžvilgiu, suglaustai 
galime iškelti šiuos savumus: 

1. Turinio atžvilgiu knyga yra 
nauja, turininga, duodanti gausios 
tikrovinės medžiagos ir atskleidžian- 
ti vaizduojamų žmonių psichologines 
būsenas, jų pastangas išlikti tikrais 
žmonėmis. 

2. Kai kurie charakteriai. pvz., 
Jacina, Gudelis, švėgžda, Morkūnas, 
Gr'ikenis, atskleidžiami įtikinančia li- 
teratūrine forma. Beletristiškai silp- 
nesnis yra pagrindinis herojus Mor- 
kus Budrys — autoriaus alter-ego, 
dažnai virstąs ryškinamos idėjos at- 
stovu, išreiškiančiu ne tiek savo vi- 
daus virpėjimus, kiek publicistinės 
formos samprotavimus. Pakankamai 
ryškūs ir tie indėnai ar pusindėniai 
bei kiti primityvieji, kurie autoriui 
labau rūpėjo parodyti kaip gyvoji 
aplinkumos dalis. 

3. Vaizdavimo ir pasakojimo bū- 
das — ryškus, gyvas, reljefiškai tik- 


ras. Sakinys — trumpas, taiklus, 
prasmingas ir vaizdus. Tačiau imant 
knygos visumą, randama ir labai 


daug balasto: tai kartojimasis tų pa- 
čių vaizdų. Pats autorius smulkme- 
niškai po kelis kartus aprašinėja, net 
su fotografiniu tikslumu, aplinkumos 


vaizdus ir darbo bei gyvenimo s3- 
lygas, paskui dar leidžia tose pat są- 
lygose veikti vaizduojamiems asme- 
nims. Prie stiliaus trūkumų reikėtų 
priskirti ir tuos nuolatinius ir vis 
tuos pačius atsiminimų vaizdus, ku- 
rie knygos pradžioje, kol nauji, yra 
nepaprastai stiprūs ir įspūdingi, c 
paskui, nuolatos kartojami Morkaus 
lūpomis, pradeda įkyrėti ir netenka 
sugestyvinės jėgos. 


4. Knyga turi daug gerų savybių, 
tačiau jos literatūrinę vertę mažina 
kompoziciniai trūkumai. Labiausiai 
pasigendame stipresnės ir visus epi- 
zodus jungiančios intrygos bei vien- 
tisos fabulos. Vienintelę jungtį su- 
daro tos minėtosios dvi ašys: Ika- 
syklų grėsmė ir veržimasis gyventi 
bei kankinanti nostalgija. Neišnaudc- 
tos yra siūlyte pasisiūlančios intry- 
gos priemonės. Atskiruose epizoduo- 
se gražiai užsimezgo fabula ir intry- 
ga, bet iki galo neištesima. Juk toki 
epizodai, kaip nužudymas kasyklose, 
indėnai, jų meilė ir kerštingumas, 
Morkūno romanas su simpatiškąja 
Rita — tiesiog siūlyte siūlosi į ccn- 
trinę įvykių ašį. Tokics centrinės 
veiksmo ašies nebuvimas visą kny- 
są padaro mozaikinę ir daugiau ap- 
rašomąją negu pasakojamąją. Gal 
tai yra daugelio mūsų autorių silp- 
nybė — kurti “vaizdus, o ne vienti- 
sinį pasakojimą. Į tų eiles rikiuoja- 
si ir J. Kralikauskas. 


5. Gausūs knygos aprašymai turi 
daug reportažinės medžiagos, įdo- 
mios savo tikslumu tremties istori- 
kui, tačiau kenkiančios beletristiniam 
tobulumui. Bet vis dėlto Urviniai žmo- 
nės išs'laiko beletristinėje plotmėje ir 
yra vertingas įnašas į mūsų trem- 
ties laikotarpio literatūrą. 

Išleido Lietuviškos Knygos Klubas, 
1954 metais, 280 psl, kaina $32.75. 
Knygą puošia dail. Petravičiaus ap- 
lankas. 

Pr. Naujokaitis 


ŽMOGAUS BŪTIES PRASMĖ 


Iš spaudos išėjo naujas di. Pr. 
Gaidamavičiaus veikalas: “Milžinas 
— Didvyris — šventasis", išleistas 
tėvų pranciškonų, spaustas pranciš- 
konų spaustuvėje, Brooklyne, 246 pp. 
Metai ir kaina nepažymėti. 

Tai yra antras iš eilės dr. P. Gai- 
damavičiaus veikalas, sprendžiąs 
žmogiškosios būties prasmę. Skirtu- 
mas tera tas, kad “Išblokštasis žmo- 
gus" ribojosi tremtinio būties pras- 
me, o “Milžinas-Didvyris-šventasis" 
sprendžia bendrai žmogaus, kaipo to- 
kio, gyvenimo prasmę. Pirmasis vei- 
kalas buvo rašytas daugiau ontolo- 


giniu metodu, o šisai — daugiau eti- 
niu. Dėl to “Išblokštasis žmogus" da- 
ro mokslinio veikalo įspūdį ir yra 
sunkiau įkandamas, kai tuo tarpu 
"M'lžinas-Didvyris-šventasis" yra po- 
puliarus ir lengvai skaitomas kiek- 
vieno eilinio skaitytojo. 

Autorius pastarajame veikale 
įžvelgia žmogiškąją būtį trejopoj 
plotmėj: medžiaginėj, dvasinėj ir re- 
liginėj. 

Pirmojoj žmogus ribojasi me- 
džiaginiu pasauliu ir puoselėja vita- 
lines vertybes. Jis pataikauja savo 
kūnui ir, išugdydamas savo prigim- 


Kun. Dr. P. Gaidamavičius 


tuosius polinkius, gali tapti milžinas 
kūnu. Jis, kaupdamas žemės turtus, 
gali tapti milžinas turtais ir milži- 
nas technikine pažanga. Jis, vado- 
vaudamasis egoistiniu polinkiu, sten- 
giasi tapti vadoviniu žmogum, arba 
diktatoriumi (homo tyranus). Vita- 
linėje plotmėj žmogus yra dar įau- 
gęs į žemę ir dėl to yra tiktai gy- 
vūnas. Gerai ir sveikai išugdytas kū- 
nas yra žmogiškosios būties tiktai 
pirmasis laipsnis, tiktai pirmoji pa- 
kopa į antrąją sritį — į dvasinę 
plotmę. 


Antroje plotmėj žmogus reiškiasi 
savo dvasinėmis galiomis: protu, va- 
lia, jausmais. Čia žmogus pasireiš- 
kia kaip mokslininkas, kaip meni- 
ninkas, kaip valios didvyris. Šioje 
plotmėj žmogus ištaurina savąją bū- 
ti, jis siekia gėrio ne tiktai sau, bet 
ir visai žmonijai, jis kovoja dėl do- 
rovinių vertybių, jis aukojasi žmoni- 
jos labui ir tuo būdu tampa titanas 
— gėrio nešėjas žmogui. Antroji žmo- 
giškosios būties sritis yra tobulesnė 
už pirmąją, tačiau ji pirmosios ne- 
neigia. Sveikame kūne — sveika sie- 
la. Žmogus tik išimtiniais atvejais ga- 
li aukoti pirmąją sritį dėl antrosios 
labo. Paprastai antroji plotmė yra 
ausštesnioji pakopa, pastatyta ant 
pirmosios. Tuo būdu pirmoji plotmė 
yra pagrindu antrajai. Jos gali būti 
tarpusavyje pilnoj darnoj. Bet juo- 
dvi bendrai imtos žmogiškosios bū- 
ties dar neatbaigia. Jos tiktai paren- 
gia žmogų atsiverti trečiajai plot- 
mei — religijai. 

Religijoje žmogus tiškjimu atsive- 
via dieviškajai tikrovei. Žmogus pri- 
gimties galiomis gali išsiskleisti sa- 
vyje, bet jis negali pakilti virš sa- 
vęs. Tam tikslui žmogus turi atsi- 


Skleisti dieviškajam veikimui — ma- 
lonei. Žmogaus atsiskleidimo ir ma- 
lonės sąveikoj žmogiškoji būtis išei- 
na Už savęs ir pakyla į antgamtę. 
Religinėj plotmėj žmogiškoji būtis 
atbaigiama. šventumas yra Žmogaus 
būties, Dievui padedant, iškėlimas už 
jos ribų. 


Milžinas ribojasi žeme, didvyris 
pasauliu, 0 šventasis antgamtybe. 
Milžiniškumas yra žmogiškosios bū- 
ties pirmoji pakopa, didvyriškumas 
antroji pakopa, šventumas trečioji ir 
paskutinė pakopa. Milžinas būdin- 
gas medžiagos kaupimu, didvyris — 
gėrio siekimu, o šventasis — Dievo 
malonės imlumu. Milžinas yra pa- 
grindas didvyriui, didvyris yra pa- 
grindas šventajam. Milžiną įprasmi- 
na didvyriškumas, didvyrį įprasmina 
šventumas, šventąjį įprasmina Die- 
vo esimas. Milžiniškumas savyje yra 
vitalinės jėgos siautėjimas, didvy- 
riškumas savyje yra žmogaus pa- 
saulyje  angažavimasis, šventumas 
savyje yra Dievo malonės spindesys. 
Milžinas nepakyla augščiau medžia- 
gos, d dvyris nepakyla augščiau as- 
mens, šventasis nepakyla augščiau 
Dievo regėjimo. Milžinas savo esme 
šaukiasi didvyrio, didvyris savo esme 
šaukiasi šventojo. Tai yra žmogiš- 
kosios būties pilnybė. Kitaip imtas 
žmogus tėra dalinis, tėra žmogiško- 
sios būties šukė. Norint sudaryti 
žmogiškos'os būties darną, turi mil- 
žinas dalyvauti didvyryje, turi didvy- 
ris dalyvauti šventajame, turi šven- 
tasis dalyvauti Dievuje. Sustojimas ir 
įsitvirtinimas tiek vitalinėje plotmė- 
je, tiek dvasinėje, nesiekiant religi- 
nės, reiškia prasilenkimą su žmogiš- 
kosios būties prasme. “Todėl žmogiš- 
kajai tikrovei perkeisti yra pašaukti 
ne raumenys, ne armijos, o šventieji" 
(p45213); 


Kalbant apie šio veikalo vertę, 
reikia pabrėžti tai, kad autorius pui- 
kiai įžvelgė žmogiškosios būties pil- 
natvę ir ją mokėjo darniai suklos- 
tyti. Jis neneigia vitalinių vertybių, 
tačiau nestato jų žmogaus būties 
prasme, bet tiktai pakopa į augšies- 
niąją plotmę. Vitalinis žmogaus ug- 
dymas negali tapti jo būties tikslu, 
bet tiktai priemone tapti didvyriu. 
Antrosios — dvasinės — plotmės es- 
mingiausia žymė yra ne mokslas ir 
ne menas, bet didvyriškumas. Tarp 
tiesos, gėrio ir grožio autorius ren- 
kasi gėrį, kaip būdingiausią dvasi- 
nės plotmės momentą. Be gėrio ir 
mokslas gali išvirsti į sauvaliavimą 
ir menas į tuščias formas. Menas 
turi atskleisti gyvenimo tobulumą. 
“Beidėjinis menas, bandąs žaisti me- 
ninėm formom, dengiančiom smuku- 
sį gyvenimą, jam nėra tikrasis me- 
nas" (p. 77). Todėl ir dvasinę plot- 
mę autorius atžymi ne mokslu ir me- 


nu, bet didvyriškumu, atremtų į žmo- 
gaus valios dinamizmą. Tačiau su 
prigimtine energija turi jungtis ant- 
gamtinė malonė, kuri iškelia žmo- 
giškąją prigimtį naujan buviman. 
Tuo būdu autorius ir antrąją žmo- 
gaus būties plotmę laiko ne tikslų, 
bet priemone augštesniajam tikslui 
realizuoti, laiko tik pakopa į trečiąją 
— religinę — plotmę. “Kaip didvy- 
riškumas savo dinamine kova už dva- 
sines vertybes ir savo natūraliniu tau- 
rumu perkeičia milžiną, darydamas 
jį didvyriu, taip antgamtinė malonė, 
perkeisdama didvyrį, daro jį šven- 
tuoju" (p. 130). P. Gaidamavičius, 
akcentuodamas žmogaus pašaukimą 
tapti šventu, nepaneigia nei vitali- 
nių, nei ekonominių vertybių, kaip 
A. Maceina “Saulės Giesmėje", bet 
tik pabrėžia, kad jomis naudotumė- 
mės, kaip priemonėmis, o neapsisto- 
tume jose, kaip prie savo būties tiks- 
lo: “ši regimybė yra savo ezme ne- 
pilnatis, todėl krikščionis negali čia 
sustoti" (p. 221). Tačiau jam nei pi- 
nigas, nei namas nėra nukrikščionė- 
jimo žymė: “Galutinėj perspcktyvoj 
randa savo pilnutinį atkaig'imą ne 
tiktai dvasinis žmogaus pavidalas — 
šventasis, bet ir visa žemės tikrovė, 
nes ji yra jo pasaulis" (p. 225). 
Priešingai, jis laiko žmogiškos bū- 
ties iškrypimu reikalavimą paneigti 
vitalines ir ekonomines vertybes: 
“... nepriimtina askezė, kuri žmogaus 
kūną laiko piktojo padaru, siekia jį 
pražudyti, galimai greičau juo nusi- 
kratyti... Krikščioniškoji askezė 
anaiptol nėra žmogaus vitalinės pri- 
gimties priešas, o jos iškėlėja. Jai 
kūnas yra dvasinio gyvenimo dalyvis, 
kuris dvasios įtakoj turi būti sutau- 
rintas ir palenktas augštesnėm ver- 
tybėm'' (p. 194). “Ir ne tai yra blo- 
ga, kad žmogus tapo toks pajėgus 
ekonominėj srity. Anaiptol. Bloga 
yra tai, kad ekonominės vertybės 
tampa gyvenimo ašimi, kad jos toli 
pervertinamos ir iškeliamos į nedera- 
mas augštumas". (p. 37). “Nėra pri- 
gimtinės srities, kur būtų krikščio- 
niui uždara. Visur yra nutiesti ke- 
liai šventuman ir visur gali spindu- 
liucoti dieviškoji tikrovė. Nuo pasta- 
rosios tolina žmogų ne prigimtinių 
sričių įvairumas, o nuodėmingumas'' 
(p. 143). 


Lygindami P; Gaidamavičiaus 
krikščioniškosios tobulybės sklaidą su 
A. Maceinos samprata, matome, kad 
pirmasis, kalbėdamas bet kuriuo 
žmogiškos'os būties klausimu, turi 
prieš akis krikščioniškosios tobuly- 
bės visumą ir kiekvieną klausimą 
sprendžia darnioje visumos vienybė- 
je. Tuo tarpų A. Moceina metasi į 
sprendžiamo klausimo perdėtą akcen- 
tavimą ir tuo būdu pakenkia krikš- 
čioniškosios tobulybės visumos dar- 


287 


nai. Tačiau A. Maceina yra filoso- 
finiu požiūriu stipresnis, nes jis pa- 
skiras problemas įžvelgia giliau, tu- 
ri daugiau intuicijos ir nepaprastai 
žavų dialektinį stilių. Jis yra filo- 
sofas analitikas, o P. Gaidamavičius 
daugiau filosofas sintetikas. 

“Milžino-Didvyrio-šventojo" veikalo 
autorius, krikščioniškosios tobulybės 
sklaidą paįvairindamas, papuošia fi- 
losofines mintis daugybe įvairios 
minties ir įvairaus plauko mokslinin- 
kų citatomis. Jis panaudoja ne tik 
žymesnius krikščionius filosofus: šv. 
Tomą Akvinietį, Solovjovą, N. Ber- 
diajevą, R. M. Rilkę, J. Maritaininą, 
M. Sechelerį, bet ir nekrikščionis: 
Nietzschę, H. Bergsoną, M. Heideg- 
gerį, K. Jaspersą, J. Sartre; jis nau- 
doja žymesnius teologus: R. Guar- 
dinį, A. Rademacherį, M. J. Schee- 
beną, Adamą, Joną Kryžietį, Didž. 
Teresę; jam praverčia ir žymūs ra- 
šytojai: Dostojevskis, W. Goethe, P. 
Claudel ir daugelis kitų sričių auto- 
rių. Ypač taikliai interpretuota ir 
panaudota M. K. Čiurlionio “Pirami- 
džių Sonata". Nors moksliniu požiū- 
riu veikalo per gausus apkrovimas 
citatomis perdaug atskiedžia mintį ir 
subanalina veikalo rimtį, tačiau, sie- 
kiant populiarumo, tuo yra daug lai- 
mėta: veikalas nenuobodus, skaito- 
mas lengvai ir įdomiai. 

Minties požiūriu sunku būtų ką 
šiam veikalui prikišti. Rašytas ap- 
dairiai ir logiškai. Nebent galėtume 
suabejoti veikalo sistemingumu, 

P. Gaidamavičius žmogiškosios 
būties sąrangą padalino į tris plot- 
mes: vitalinę, dvasinę ir religinę. 
T.krumoje žmogaus būties sąranga 
yra daug painesnė ir sudėtingesnė. 
Būties sąrangoje vitalinė sritis nėra 
pirmoji, bet antreji. Visų mokslų 
sutarimu pirmoji būties plotmė yra 
negyvoji gamta arba medžiaginė 
plotmė. Ir tik po to prasideda vita- 
linė sritis. Be to, ir vitalinė plotmė 
yra daug platesnė, negu kad auto- 
rius ją pavaizduoja. Tiesa, jis pasi- 
sako, kad nesiekiąs šios plotmės pil- 
numos, 0 imąs tik būdingesnes ap- 
raiškas (p. 61). Tegul bus ir taip, 
bet tada vadovinis žmogus reikėjo 
skirti greičiau didvyrio plotmėn, ne- 
gu vitalinėn. Vadystė, nors dažnai 
turi egoistinių sumetimų ir praside- 
da vitalinėj plotmėj, savo esme pri- 
klauso valiai ir dėl to daugiau tiko 
skirti dvasinėn plotmėn, negu vita- 
linėn. 

Iš tiesos, gėrio ir grožio autorius 
daugiau akcentavo gėrio momentą, 
lyg norėdamas ignoruoti tiesos ir 
grožio turinį. Dar klausimas yra, 
kuris iš šių trijų momentų yra vy- 
raujantis. Man rodos, kad protas yra 
pirmaujantis momentas. Faktinėj 
žmonių būties padėtyje gėrio mo- 

mentas yra retesnis už tiesos ir gro- 
žio mcmentą. Žinoma, autorius nu- 
sako ne faktinę padėtį, bet idealią 
— kokia pagal krikščionišką sam- 
pratą turėtų būti. Bet ir tuo atveju 
t'esos momentas turėtų būti vyrau- 
jantis. 

Religinė plotmė yra perdaug ben- 
dro — konstitucinio pobūdžio. Gal 
šio siauro ir kartu bendro apie 
krikščionišką tobulybę veikalėlic rė- 
muose nebuvo galima leistis į pla- 
tesnę sąrangos sklaidą. Bet čia pa- 
sigendame visos eilės krikščioniškos 
būties problemų sprendimo. A. Ma- 
ceina tuo požiūriu yra kur kas pla- 
tesnis “Saulės Giesmėje". 

Dėl veikalo techninės pusės — tu- 
rinyje trūksta puslapių atžymėjimo. 


Dr. P. Celiešius 

Brasil. 1954 m. 234 p. Kaina $5.00. 

Petronėlė Orintaitėt: GROŽVYLĖS 
MEILĖ. Apsakymai ir apybraižos. 
Nidos Knygų Klubo leidinys Nr. 8. 
Londonas, 1955 m. 165 p. 

Kun. Vytautas Pikturna: AMŽINO- 
JI AUKA. Mišios, jų esmė, vaisiai, 
maldos ir apeigos. Viršelis dail. Ro- 
mo Viesulo. Atspaudė pranciškonų 
spaustuvė Brooklyne. Autoriaus lei- 
dinys. 200 p. Kaina $2.00. 


Aloyzas Baronas: SODAS Už HO- 


RIZONTO. Romanas. Lietuviškos 
Knygos klubo leidinys. Chicago, 
1955. 254 p. 


OREMUS — Maldynas, vartojamas 
Lietuvos pranciškonų šv. Kazimiero 
provincijoje. Maldos, apeigos, gies- 
mės lietuvių ir lotynų kalbomis. Pa- 
rengė Tėv. Leonardas Andriekus, O. 
F. M. 294 p. Išleido Tėvai Pranc'ško- 
nai. Atspaudė pranciškonų spaustu- 


vė Brooklyne. 1955 m. Nepardavinė- 
jama. 


Vaitkus: AUKSO RU- 
Lietuviškos Kny- 


Mykolas 
DUO. Eilėraščiai. 


gos klubo leidinys, Chicago, 1955. 
B) 9) 
Antanas Vaičiulaitis: PASAKOJI- 


MAI. Rinktinės novelės. įžanginis Žo- 
dis prof. J. Brazaičio. Viršelio ap- 
lankas "Telesforo Valiaus. Išleido 
Venta. 1955 m. 342 p. 

LUX CHRISTI. Leidžia Kunigų 
Vienybė. Redaguoja kun. V. Rimše- 
lis, M4 LC kuni: Gaučius ir kun. 
A. Miciūnas, M. I. C. 1955 m. nr. 1, 
116 PE 

FREEDOM FOR LITHUANIA. 
Lithuania's Independence Day in the 
Congress of the United States. Iš- 
traukos iš JAV senato ir kongreso 
dienotvarkės. United States Printing 
Office, Washington, 1955. 75 p. 

LITUANUS. Lithuanian Academic 
Youth Bulletin. Leidžia Lietuvių 
Studentų Sąjunga. Redaguoja A. V. 
Dundzila, K. A. Mikėnas, D. J. Va- 
lančiūtė, P. V. Vygantas. 1955 m. 
3-4 nr. 24 p. 

Į Laisvę. 1955. Nr. 6. 

e Iki šiol paskelbti 5 literatūros 
konkursai bei premijos. Įsidėmėti- 
nas premijos komisijoms veikalų 
siuntimo laikas. 

“Draugo" romano konkursui kny- 
gas siųsti iki š. m. lapkričio mėn. 1 
d. šiuo adresu: Draugas, 2334 S. 
Oakley Ave., Chicago 8, Ill. Premi- 
ja — $1,000. 

Lietuviškos Knygos klubo ir atei- 
tininkų Šatrijos meno draugijos pa- 
skelbtai jaunimo literatūros premijai 
rankraščiai ar knygos siunčiami iki 
1956 m. kovo mėn. 1 d. Siųsti “Drau- 
go" adresu. Premija— 3500. 

"Aidų" paskelbtai grožinės litera- 
tūros premijai veikalus siųsti iki 
1956 m. vasario 1 d. Adresas: “Aidų 
redakcija, 304 Anacostia Rd., S. E., 
Washington 19, D. C. Premija — 
5500. 

"Darbininko" scenos veikalo kon- 
kursui rankraščiai siunčiami iki š. 
m. gruodžio mėn. 1 d. Siųsti: Dar- 
bininkas, Dramos konkursui, 630 
Bushwick Ave., Brooklyn 21, N. Y. 
Premija — $500. 

Lietuvių Mokytojų sąjungos pa- 
skelbto prad. mokyklos scenai skirto 
dramos veikalo konkursui rankraš- 
čius siųsti iki 1956 m. gegužės mėn. 
1 d. Adresas: E. Vilimaitė, 5610 S. 
Winchester Ave., Chicago, Ill. Pre- 
mijos: I — $500, II — 3250, 


e Kun. dr. J. Vaišnora, M.I.C., pa- 
rašė knygą “Marijos garbinimas Lie- 
tuvoje amžių bėgyje". Veikalas yra 
mokslinio pobūdžio, paremtas Vati- 
kano ir kitų archyvų šaltiniais. 


| 


E TALASS: 


PAUL EHRLICH 


(100 m. gimimo 


Mokslo pasaulis pernai šventė šim- 
tąsias P. Ehrlicho gimimo sukaktu- 
ves. Ne tik Frankfurte, kur jis dir- 
bo, bet ir Londone, Vašingtone ir ki- 
tur, susirinkę mokslininkai pagerbė 
to didelio mokslininko ir žmonijos 
geradario atminimą. Ehrlichą minė- 
jo ne vienas medicinos mokslas: juo 
didžiuojasi ir chemija ir biologija ne 
mažiau už mediciną. Eilinis inteli- 
gentas ne daug ką žino apie Ehr- 
lichą. O jo moksliniai darbai nesiri- 
boja tik plačiau žinomu salvarsano 
atradimu, nugalėjimu sifilio bacilos, 
spirocheta pallida, surastos Rytprū- 
sių gydytojo Schaudinn, suvokietėju- 
sio lietuvio Šiaudinio. 

Ehrlichas gimė 1854 m. kovo 14 
d. Augšt. Silezijoje, Strehleno mies- 
te, kur jo tėvas, neturtingas žydas, 
turėjo karčiamą. Pasirinkęs medici- 
nos studijas, jis jas apvainikavo 
Leipcigo universitete doktoratu. 


Pradėjęs dirbti Berlyno universite- 
to klinikose, Ehrlichas greit buvo 
paskirtas vyresniuoju gydytoju. Tir- 
damas džiovos ligą, jis pats gavo 
džiovą ir turėjo dvejus metus gydy- 
tis Egipte. Gydytojo darbas jo nedo- 
mino. Jis labiau krypo į grynai 
mokslinį tyrinėjimą. Pabuvęs kelerius 
metus Berlyno universiteto profeso- 
rium, jis visai atsidavė tyrinėjimams, 
pradėjęs mokslinį savo darbą Už- 
krečiamųjų Ligų Institute, pas gar- 
sųji džiovos tyrinėtoją Robertą Ko- 
chą. Vėliau jis buvo paskirtas Kara- 
liškojo Eksperimentinės Terapijos 
Instituto direktoriumi Frankfurte ir 
ten dirbo iki mirties, kartu dirbda- 
mas ir gretimame Gecrg Speyer 
Institute Chemoterapiniams Tyrinė- 


jimams. Ehrlichas pats labai daug 
dirbo ir energingai vadovavo savo 
gausių bendradarbių tyrinėjimams. 


Per 28 savo moai:slinio darbo metus 
jis išspausdino 292/ vcilkalus, skaitė 
daugelį paskaitų Europos ir Ame- 
rikos universitetuose ir padėjo dau- 
geliu: žymių jaunesnių mokslininkų, 
kurie iš įvairių kraštų atvykdavo 
pas ji pasimolty.i. Jis mažai miego- 
davo, nereguliariai ir nedaug valgy- 
davo, rūkydamas vieną cigarą po ki- 
to. Toks įtemptas darbas pakirto jo 


sukakties proga) 


sveikatą, ir 1914 metais jį ištiko 
lengvas apopleksijos smūgis. Vienok 
Ehrlichas nesulėtino savo mokslinio 
darbo. Jis mirė nuo antro priepuolio 
1915 m. rugp. 20 d. Vieni iš pasku- 
tiniųjų jo žodžių buvo: Es waere ja 
cigentlich schade, wenn so vieles, 
was ich im Kopf habe, sang- und 
klanglos mit mir verschwaende."' Dar 
prie gyvos galvos jo moksliniai dar- 
bai buvo tinkamai įvertinti; jam bu- 
vo suteiktas Liebigo vardo medalis 
už jo nuopelnus chemijos srityje jis 
gavo Nobelio premiją. 

Ehrlichas buvo pirmas, kuris ap- 
jungė medicinos ir chemijos moks- 
lus, ir jo darbai bei teorija sudaro 
pagrindą ir įkvėpimą  moderniajai 
medicinos chemijai. Iš jo darbų pla- 
čiausiai žinomas rezultatas sal- 
varsanas (arsphenaminas). Tai ilgų 
tyrinėjimų išdava — 606-asis ištir- 
tas cheminis junginys. Ehrlichas ne- 
sustojo ties tuo pirmu laimėjimu ir 
toliau tyrinėjo, kol priėjęs 914-tą 
chemini junginį — neosalvarsaną — 
surado dar geresnę priemonę kovai 
su sifilio liga. Medicina dėkinga 
Ehrlichui ne tik už naujų vaistų su- 
radimą, naujų faktų ir teorijų nu- 
statyma, bet ir už mokslinį chemijos 
įvedimą į medicinos sritį, siekiant 
bendro tikslo žmonijos sveika- 
tingumo. Chemijos mokslas yra jam 
dėkingas už žymius tyrinėjimus, che- 
mi'os žinių praplėtimą, įvedimą che- 
mijos į naują darbo sritį žmonijos 
gerovei ir, kaip išsireiškė vienas 
chemijos mokslininkas minėjime, su- 
organizuotame Amerikos Chemikų 
Draugijos Ehrlichui pagerbti, už kil- 
nią pamoką, kaip išeiti už siaurų 
specialybės ribų. 

Bet Ehrlichas buvo ir biologas. Jo 
mokslinėje veikloje medicina, chemi- 
ja ir biologija tarpusavy pinasi, vie- 
na kitai padėdamos. 


Išeidamas iš dėsnio “corpora non 
agunt nisi fixata", kurį jis laikė pa- 
grindiniu, Ehrlichas pareiškė įsitiki- 
nimą, kad cheminiai junginiai žmo- 
gaus kūne palieka neveiklūs, jei jie 
kūne nesusiriši su kūno ląstelėmis. 
Jis tą daugiau biologinį klausimą 
rišo su kitu, cheminiu klausimu, ku- 


rį jis jungė su giliomis gyvybinių 
procesų paslaptimis, tai yra — su 
cheminio giminingumo klausimu. Jis 
pvz. klausė, kodėl difterito toksinai, 
įšvirkšti karveliui, nekenkia jam, kai 
tuo tarpu tas pats tų pačių toksinų 
kiekis gali vaikui atnešti sunkią li- 
gą ir net mirtį. Eidamas prie tų 
klausimų aiškinimo, Ehrlichas susi- 
domėjo ir klausimu apie žmogaus 
kūno audinių ir narvelių bei bacilų 
dažymą. Kodėl pvz., sakė jis, vieni 
audiniai nusidažo raudonai, o kiti 
mėlynai? Kodėl narvelio branduolys 
nusidažo vienaip, 0 protoplazma ki- 
taip? Kodėl tos pačios spalvinančios 
medžiagos nevienodai paveikia įvai- 
rias bakterijas? Dar būdamas stu- 
dentų, Ehrlichas išmoko iš savo pus- 
brolio  Weigerto dažyti bakterijas, 
kad palengvintų tyrinėjimą. Ehrli- 
chas bakterijų dažymui pradėjo var- 
toti naujai išrastus anilino dažus. 
Savo puikiu darbu ir rezultatais jis 
susilaukė savo profesorių pasigėrė- 
jimo. Vienas iš pirmųjų jo laimėji- 
mų, pavartojant atitinkamai pritai- 
kytas chemines spalvinančias me- 
džiagas ir metodus, buvo įrodymas, 
kad kraujo sudėtinės dalys yra skir- 
tingos ir ląstelių ir struktūros at- 
žvilgiu. Tas Ehrlicho atradimas su- 
darė pagrindą hematologijai — me- 
dicinos mokslo šakai, tiriančiai krau- 
ją ir jo ligas. 

Vėliau Ehrlichas pradėjo bandy- 
mus, kaip įvesti į gyvą organizmą 
atitinkamus spalvinančius cheminius 
junginius. Jis pvz. įšvirkštė varlei 
metileno mėlynę ir pastebėjo, kad 
ši spalvinanti medžiaga ypatingai 
paveikia nervų medžiagos ląsteles. 
Tai įrodė Ehrlicho teoriją apie che- 
minį paskirų cheminių junginių 
giminingumą su  paskiromis kū- 
no narvelių rūšimis, o kartu turėjo 
ir praktinės reikšmės medicinos 
mokslui. Ehrlichas tuoj pritaikė sa- 


vo atrastą faktą  neuralginiams 
skausmams gydyti. Tai buvo pirmi 
žngsniai mokslinės chemoterapijos 


srityje, kuriuose pasirodė visas Ehr- 
licho sugebėjimas kaip gydytojo, 
chemiko ir biologo. Ehrlichas ne tik 
teoretiškai, moksliškai išaiškindavo 
klausimą, bet ir praktiškai jį pritai- 


kydavo. Jis nustatydavo diagnozės 
būdus, laboratorinę techniką,  iš- 
sprędavo chemines problemas, su- 


kurdavo vaistus. Jo mokslinės teori- 
jos pasirodė nemažiau vertingos už 
jo gydymo priemones ir būdus. Ir 
šiais laikais, tiriant pvz. sulfonamidų 
ir antibiotikų veikimą, sekama Ehr- 
licho schemomis ir hipotezėmis, eina- 
ma jo nurodytais keliais. 

Tarp jo pradinių darbų buvo ir 
imuniteto prieš ligas tyrimai. Jis su- 
rado būdą gaminti tinkamą prieš- 
difteritini antitoksiną. Jis nustatė ir 

išvystė pagrindinius dėsnius ir me- 
todus, kuriais einant vėliau ir kiti 
antitoksinai buvo pagaminti. Jis su- 
formulavo imuniteto teoriją, kuri iki 
šių laikų naudojama chemoterapijos 
tyrinėjimuose. Jo galutinis tikslas, 
kurio jam nebuvo lemta pasiekti, bu- 
vo išaiškinti, kokiu būdu toksinai 
kenkia gyviems narveliams ir kaip 
antitoksinai tam kenkimui pasiprie- 
šina. 

Ehrlichas padėjo pagrindus mo- 
derniajai chemoterapijai ir tvirtai 
tikėjo į jos ateitį. Daugelis moksli- 
ninkų, kurie buvo pasekę jo nuomonę, 
po jo mirties laikui bėgant pradėjo 
skeptiškai žiūrėti į chemoterapijos 


ateitį. Ir tik 1935 paaiškėjo, kad 
Ehrlichas buvo teisus, kai buvo at- 
rastas prontozilas. Vėliau sekė sul- 
fonamidai ir penicilinas ir daugelis 
kitų gydymo priemonių, bet Ehrli- 
chas nesulaukė savo įsitikinimų įgy- 
vendinimo. 

Ehrlicho didybė glūdi ne tik jo 
darbuose ir mokslo laimėjimuose, 
bet ir toje galingoje stimuliuojančio- 
je įtakoje sekančioms mokslininkų 
kartoms, sužadinant jų vaizduotę, jų 
mintį ir pasukant juos naujomis 
kryptimis į naujus minties, tyrimų 
ir rezultatų pasaulius. 


Jonas Rugis 


ESTŲ TAUTOTYRA 


Tautosaka. Žymiausia rūšis yra 
dainos, nors stambių epinių kūrinių, 
kuriais garsūs suomiai, estai neturi. 
Veikalas “Kalevipoeg'' (Kalevo sū- 
nus) nėra liaudiškas, bet 1857-1861 
m. jį sukūrė F. R. Faehlmann ir F. 
R. Kreutzwald liaudies dainų stiliu- 
je, sekdami liaudies sakmėmis apie 
stiprų jaunuolį. Veikalas turėjo dide- 
lės įtakos estų tautiniam atgimimui. 
Estų liaudies dainas, kaip ir lietu- 
viškąsias, galima paskirstyti į dvi 
rūšis: senąsias ir naująsias. Pasta- 
rosios pradėtos kurti nuo 19 a. pra- 
džios religinių giesmių metrikos įta- 
koje. Įdomiausios yra senosios dai- 
nos. Jos neturi nei taisyklingų pos- 
mų, nei rimų, ritmas yra ramus "bo 
susilaikąs, metras daugiausia trochai- 
nis, kartais su daktilinėmis įtarpo- 
mis. Būdingiausios tų senųjų dainų 
poetinės savybės yra aliteracija ir 
asonansai, ir pakartojimas to paties 
turinio kitais žodžiais, arba minties 
paralelizmas. Vyrauja lyriška nuo- 
taika ir tas dainas galima pavadinti 
“moterų lyrika". Dainų turinys duo- 
da ūkininkų tautos gyvenimo vaiz- 
dus ir atskleidžia žmogaus širdies 
troškimus. Visas žmogaus gyveni- 
mas, nuc lopšio iki karsto, atsispin- 
di dainose. Ypač gausios yra ves- 
tuvių dainos, o jautriausios yra naš- 
laičių dainos. Romantiškos meilės 
vaizdavimas dainose yra retas. Es- 
tas yra ramus ir racionalistas, jis 
nėra svajotojas ir romansų riteris, 
tad ir dainose jis yra natūralistas 
šiuo atžvilgiu: dainos daugiausia 
vaizduoja vedusių gyvenimą ir ištiki- 
mybę, arba grynai juslingą erotiką. 
Setukiečiai turi raudų, atsiradusių, 
turbūt, rusų įtakoje, nes kitose Es- 
tijos srityse jų nėra. 


Pasakų ir sakmių atžvilgiu šis 
kraštas tuo įdomus, kad čia susidu- 
ria ir susimaišo rusų ir germanų 
tradicijos. Vakarų Europos tipo pa- 

sakos yra persvaroje. Pasakos apie 
gyvulius nėra gausios, bet labai daug 
yra magiškų pasakų. Religinės 1e- 
gendos rodo įtaką abiejų bažnyčių: 
Romos ir Bizantijos (apie 107, estų 
yra stačiatikiai). Katalikybė liaudies 
tradicijoms padarė daugiau įtakos, 
negu protestantizmas. Gausios yra 
kilmės sakmės, aiškinančios pasaulio 
kilmę, žmonių, gyvulių ir augalų su- 
tvėrimą, jų ypatumų atsiradimą. 
Nors estų tautos gyvenimas buvo 
gana sunkus, tačiau jie sukūrė arba 
perėmė daug humoristinių pasakoji- 
mų arba anekdotų. Sakmėse apie 
tam tikras vietas dažnai randame 
tikrų istorinių įvykių atgarsius (Žr. 
F. Bienemann, Livlaendisches Sagen- 
buch, 1887). Mitologiškos sakmės pa- 
sakoja apie numirėlius, namų ir van- 
dens dvasias, milžinus, velnius, pa- 
slėptus pinigus ir kt. Estų sakmėse 
dar randame ypatingas būtybes, šun- 
galvius ir vienaakius sutvėrimus, 
pusiau žmones ir pusiau šunis, pana- 
šius į graikų kentaurus. Jie gyveną 
pasaulio krašte, bet nuolatcs užpul- 
dinėją, žudą ir ėdą žmones. Nuo jų 
apsiginti galima esą tik tam tikrais 
augalais (lot. Rhamnaceae), kurių 
kvapas juos nubaidąs. šungalvius ži- 
no ir latviai, labai retai jie temini- 
mi lietuvių. 


Mitologijoje labai sunku išskirti 
senas tradicijas nuo vėlyvesnių prie- 
maišų, germaniškų ir slaviškų. Tau- 
tinio atgimimo metu buvo išgalvota 
daug nebuvusių dievų ir mitų, arba 
buvo paimti ir suestinti suomių mi- 
tologiniai vardai. Vėliau buvo apsi- 
valyta nuo šio balasto. O. Loorits 
taip aptaria estų mitologiją: “Ani- 
mizmas (gamtos suasmenimas) ir 
mManizmas (prosenių gerbimas) yra 
Pagrindinės estų religinio  gyve- 
venimo sąvokos. Net šamanizmas 
yra žinomas labai išsigimusioje for- 
moje, tuc tarpu politeizmas neužima 


žymesnės vietos... Moderni pažiūra 
apie pirmykštį monoteizmą ir idėja 
apie vieną vyriausį dievą negali būti 
patvirtinta estų liaudies tradicijų... 
Estų liaudies religija greičiau yra 
panteistinio pobūdžio ir galima kal- 
bėti apie tam tikrą dinamizmo rū- 
šį... Magiškas galvojimas išliko labai 
gyvas iki šių dienų..!' (Grundzuege 
TA 1007 


Dabar fiziško dangaus skliauto ir 
bendrinis dievybės pavadinimas yra 
Jumal (plg. suom. Jamula, lapių 
Jubmel ar Ibmel). Senas dangaus 
dievo pavadinimas gali būti Taara 
(mini Livonijos Kronika 1200 m., 
plg. vogulų  Num-Torem, ostjakų 
Num-Tūrem, lapių Turms). Griaus- 
tinis turi daug vardų: Uku (skoli- 
nys iš suomių), Pikker ir Pikne 
("ilgasis"), Aeike ("senis"), Kou. 
Tai vis griausmo ir žaibo vaizdūs ap- 
tarimai, bet trūksta antropomorfinių 
bruožų. Tačiau griaustinis buvo ger- 
biamas ir jam aukojama, buvo kal- 
bamos maldos į Pikker (1644 m. šal- 
tinis). Bendras vardas gamtos dievy- 
bėms yra “haldjas" (plg. suom. “hal- 


tia"). Namų globėjas vadinamas 
“majashaldjas"" (plg. lat. 'majas 
kungs"). Gamtos elementų globėjai 
dar vadinami '“motinomis", “tėvais" 


ir "dukterimis", pvz., paeva tutar — 
“saulės duktė", tuleema “žemės 
motina", maaema — “jūros moti- 
na"; yra dar “gyvulių tėvas“, “miš- 
ko tėvas" ir kt. (plg. lat. “meža 
tevs"). Vandens dievybės, vyriškos 
ir moteriškos, yra germanų kilmės, 
tai visokie “'nakk" (plg. šved. “nac- 
ken''), jais pavirsta skenduoliai, visi 
jie pavojingi gyviesiems. Labai po- 
puliarūs yra turtų nešėjai, vadina- 
mi įvairiais vardais: “kratt'"', “tont", 
"puuk" (plg. liet. “pūkys", lat. “pū- 
kis"). Tikėjimai apie šias būtybes, 
nešančias savo šeimininkui pieną, 
grūdus ir pinigus, visuose Pabaltijo 
kraštuose yra labai panašūs, vardai 
ir tradicijos aiškiai germaniškos kil- 
mės (plg. liet. aitvaras). Velnias ir- 
gi turi daug vardų, senų ir naujų: 
"vanapagan" (senas stabmeldys), 
"aio" (senolis), “kurat' (kairys), 
"juudas" (plg. lat. “juods"), “saks" 
(vokietis), “poostel'' (apaštalas) ir 
kt. Blogas burtininkas vadinasi 
"noid" (plg. lapių “noide" — šama- 
nas), 0 geras — “tark" (išminčius). 
Cerųjų galia pareina nuo žinojimo 
piktų dvasių kilmės ir jų prigimties, 
tada jas laiko savo valdžioje, gali 
nuo jų apginti žmones, gydyti ligas, 
pranašauti ateitį. 


Žmogaus rankų darbo stabai, 
"metsik", “peko" ir “tonn" minimi 
nuo 17 a. iki pat mūsų dienų 


(1933). Jie būdavo slepiami klėtyje, 
jiems aukojama ir tikima, kad jie 
duoda laukams derlių ir apsaugo 


RŪPINTOJELIS BAŽNYČIOJE 


Skulptorius Vytautas Kašuba šią 
vasarą baigė iš medžio skaptuoti 
didelę Kristaus Rūpintojėlio statulą, 
skirtą Toronto lietuvių Prisikėlimo 
bažnyčios didžiajam  altoriui. šis 
įvykis, mūsų religinio meno istorijo- 
je nekasdienis, daugeliu atžvilgiu yra 
vertas Žodžio. 

Rūpintojėlis, nors kilęs iš religinių 
versmių ir susijęs su lietuvių tautos 


būtimi, niekad nebuvo šlovinamas 
bažnyčiose. Tik vienas tėra žinomas 
atsitikimas, kad Kristui šiame pavi- 
dale atsivėrė durys šventovėn. Vysk. 
M. Valančius savo “Žemaičių vysku- 
pystėje" pamini, jog 1818 m. Lauk- 
kiemės apylinkėje Kristus Rūpintojė- 
lis, išgarsėjęs stebuklais, buvo įneš- 
tas į parapinę bažnyčią ir, žmonėms 
maldaujant, teikė daug malonių. Ki- 


bandas. Naminių gyvačių gerbimas 
minimas 17 a. ir ilgai išsilaikė (plg. 
liet.) Ažuolai ir liepos irgi buvo 
gerbiami (Russow 1578 m.). 

Įdomiausi tikėjimai yra apie mi- 
rusius, senos finno-ugriškos kilmės. 
Mirusiems buvo aukojama, jie maiti- 
nami, puotaujama ant kapų, vėlėms 
pakuriamos pirtys. Mirusių gyvenimo 
vieta vadinasi Hiiela, o šventas go- 
jus, kuriame laidojama — "Toonela 
(plz. suom. Tuonela). Ano pasaulio 
valdovas yra senis Tooni, kur jis tu- 
ri savo namus ir laukus, šeimininkau- 
ja, kaip čia žemėje. Žmogaus siela, 
“mardus"' ar “marras", yra nema- 
toma, kas ją pamato — greit mirs. 
Mirusių nesibijota, jie dažnai padė- 
davę gyviesiems, tačiau neturėjo bū- 
ti įžeidžiami. Krikščioniškai germa- 
niškai įtakai veikiant, atsirado tikė- 
jimas į kerštingą ir demonišką numi- 
rėlį. 

Estų mitologiškų tikėjimų pagrin- 
dą sudaro finno-ugriškos tradicijos, 
vėliau atskiestos skoliniais iš gotų, 
vokiečių, švedų, latvių ir rusų. Se- 
niausias tradicijas išlaikė setukiečiai 
krašto pietuose. Liaudies medicina ir 
kasdieniniai burtai yra vokiškos kil- 
mės. 

Folkloristika. Pradžią davė vokie- 
čiai estofilai, įsteigę 1838 m. Estų 
Mokslo Draugiją (Gelehrte Estnische 
Gesellschft) ir leidę visą eilę veika- 
lų, ypač garsius Verhandlungen d. 
GEG. Kritiškai reikia žiūrėti į visą 
eilę vokiškai išleistų veikalų apie 
estų papročus ir tikėjimus, dainų ir 
pasakų tekstus, nes ten pateko daug 
prasimanymų ir pagražinimų. Prie 
jų pridera stambūs J. W. Boecler, F. 
J. Wiedemann, F. R. Kreutzwald, H. 
Jannsen ir A. H. Neus veikalai. 
Mokslišką tautosakos rinkimą ir lei- 


dimą pradėjo Jakob Hurt (1839- 
1907). Nuo 1888 m. jis su savo pa- 
dėjėjais surinko apie 124,000 psl. už- 
rašytos įvairios tautosakos ir išleido 
du gerai paruoštus dainų rinkinius: 
Vana kannel (Senos kanklės, 2 t., 
1875, 1886) ir Setukeste laulud (Se- 
tukiečių dainos, 3 t., 1904-1907). Ki- 
tas didelis tautosakos rinkėjas buvo 
M. J. Eisen (1857-1934), jo tautosa- 
kos rankraščiai siekia 90,000 psl. 
Liaudies melodijas rinko O. Kallas 
(1868-1947), jo rinkinys turi 20,000 
psl. Nuo 1927 m. veikė Estų Tauto- 
sakos Archyvas (Eesti Rahvaluule 
Archiv), kuriam vadovavo Dr. Oskar 
Loorits. Kartu su ankstyvesniais rin- 
kiniais, šis archyvas 1941 m. turėjo 
711,500 psl. surašytos tautosakos, 
didžiausią pasaulyje vienos tautos 
rinkinį. Archyvas leido monografijų 
seriją Toimetused ir kt. leidinius. O. 
Loorits yra autorius daugelio studijų 
apie estų ir lybių tautosaką. Gerą 
dainų antologiją išleido M. Veske 
(Eesti rahvalaulud, 2 t. 1879-1883), 
o melodijų antologiją H. Tempere 
(Eesti rahvaviiside, 1935). Medžiagi- 
nę kultūrą tyrinėjo I. Manninen (žr. 
jo Die Sachkultur Estlands, 2 t., 
1931-33), liaudies meną T. Kadak 
(Eesti rahvakunst, 1936). Estų Tau- 
tos Muziejus buvo surinkęs didelius 
etnografinius rinkinius. 

Bendram  susivokimui apie estų 
tautosaką tinka (svetimomis kalbo- 
mis): C. T. Kallas, Estonian Folk- 
lore (žr. Folk-Lore, 1923, 34, 100-116); 
M. J. Eisen, Estnische Mythologie, 
1925; O. Loorits, Estnische Volks- 
dichtung und Mythologie, 1932; (2) 
Grundzuege des estnischen Volks- 
glaubens I-II, 1949-1953; C. von 
Stern, Estnische Volkssagen, 1935. 


Dr. Jonas Balys 


to panašaus atsitikimo, rodos, nebe- 
pasitaikė — Kristus šioje išvaizdoje 
visą laiką pasiliko Lietuvos laukuose 
bei giriose. 

Klausiant, kodėl taip atsitiko, at- 
sakymo ilgai nereikia jieškoti. Rū- 
pintojėlis, kaip ir kitos liaudies 
skulptūros, negavo vietos bažnyčiose 
dėl savo didelio išorinio paprastumo, 
Sunkiau yra permanyti, kodėl paties 
motyvo nepaisė labiau išsiprusinę 
skulptoriai.  Rūpintojėlius darė be- 
moksliai kaimiečiai, turį įgimtą kū- 
rybos dovaną, bet neįgiję teorinių 
žinių apie meną. Jų kūriniai buvo 
rasti per grubūs ir netinkami baž- 
nyčioms. šiuo atžvilgiu jiems nepa- 
lanki pažiūra viešpatavo visą Lietu- 
vos istorijos laikotarpį po krikšto, 
nepriklausomybės metais ir tebėra 
jaučiama šiandien. Kurį laiką net 
tarp pačių lietuvių dailininkų, moks- 
lo ragavusių svetimose žemėse, dėl 
Rūpintojėlio ir apskritai tautodailės 
kirtosi nuomonės. Pagaliau buvo 
įžvelgta, kokie meno lobiai slypi to- 
se paprastose statulėlėse. Jas pra- 
dėta lasyti į muzėjus ir didžiuotis 
prieš pasaulį. 

Negalima sakyti, jog meniniu po- 
žiūriu išėjo į bloga, kad Rūpintojėlis 
pasiliko už bažnyčios durų. Pirmiau- 
siai jo statulėlės, taip gausiai išdės- 
tytos miškuose, kartu su kitais 1e- 
liginiais tautodailės kūriniais, nuo- 
stabiai išpuošė Lietuvą, padaryda- 
mos ją savotišku muzėjumi. Mūsų 
šalis neišgalėjo ir vargu kada išga- 
lės įsigyti didžiųjų pasaulio daili- 
ninkų darbų, bet ji išliks turtinga 
ir garsi tais kaimiečių sukurtais re- 
liginiais paminklais — Rūpintojėliais, 
kryžiais, sopulingomis motinomis ir 
šventaisiais. Droždamas šias statu- 
lėles ne bažnyčioms, bet savo lau- 
kams senų gadynių lietuvis jautėsi 
visiškai laisvas. Jis čia niekieno ne- 
varžomas, išreiškė tai, ką turėjo sa- 
vo širdyje. O ta širdis gi visuomet 
buvo perpildyta sielvartu. Jį reikėjo 
kur nors išlieti. 

Lietuvis, priėmęs krikštą, Išgany- 
toją pamatė daugelyje pavidalų. čia 
jam atsivėrė gausios Viešpaties ken- 
tėjimų ir garbingojo gyvenimo sce- 
nos. Vienok kančia jam pasirodė ar- 
timesnė. Kristus ant kryžiaus, ant 
sopulingos Motinos kelių; Kristus, 
vadinamas Nazarietis, virve surišto- 
mis rankomis; Kristus nešąs kryžių 
ir pagaliau Rūpintojėlio išvaizdoje 
labiausiai patraukė lietuvio širdį. Vi- 
sus tuos Viešpaties gyvenimo epizo- 
dus jis atidžiai stebėjo kitų pavaiz- 
duotus paveiksluose bei skulptūrose 
ir patsai užsidegė kurti. Kūrė, gali- 
ma sakyti, niekieno neskatinamas, 
kai kada net draudžiamas, pailsęs 
nuo sunkių darbų, be atlyginimo — 
nešamas to vieno vidinio impulso: 


291 


Rūpintojėlis, buvęs tarptautinėje 
dekoratyvinio meno parodoje 
Moncoje 1925 m. 


išreikšti religinę idėją taip, kaip jis 
pats jaučia. Tenka pripažinti, jog 
lietuvis, atsirėmęs tikėjimu, išreiškė 
ją dogmatiškai nesužalotą, ir taip 
originaliai, kad tie darbai įgijo lietu- 
viško pobūdžio ir tapo pagrindu re- 
liginio-tautinio meno tolimesniam 
klestėjimui. 

Kristuje Rūpintojėlyje mūsų žemės 
žmogus itin daug sutelkė kūrybinės 
liepsnos ir didžiai ji pamėgo vaiz- 
duoti. Tas pats Išganytojas yra ir 
ant kiemo bei lauko kryžių; tas pats 
ant koplytstulpių. Ir čia prasiveržia 
lietuvio jausmas, bet ne tokia srove. 
Krucifiksas vaizduoja patį pagrindi- 
nį krikščionybės momentą — atpir- 
kimą ir yra apspręstas nusistovėju- 
sios tradicijos. Šioj tautodailės šakoj 
lietuvis labiau siekia iškelti kryžių 
iki milžiniškų proporcijų ir išpuošti 
tautiniais ornamentais. Kryžius ima- 
Mas Žmogaus gyvenimo simboliu, kur 
skausmas išskaidrinamas grožiu. Iš 
tikrųjų krucifiksą neretai nustelbia 
turtinga lietuviška ornamentika. Ant 
sopulingos Motinos kelių Išganyto- 
jas yra antraeilėje padėtyje — iške- 
liama Marija, skausmo karalienė, 
Knistus gi kituose pavidaluose — Na- 
zariečio, su kryžiumi ant pečių, 
krikštijamas šv. Jono, laiminąs pa- 
saulį, palyginti, nėra toks dažnas mū- 
sų tautodailėje. 

Rūpintojėlis nuostabiai susiderino 
su lietuvio sielos nuotaikomis, čia ir 

laisvės daugiau. Rymojąs Kristus yra 
tik nežymi kančios detalė su simbo- 
line gaida. Jis beveik visur su erš- 
kėčių vainiku, dažnai apnuogintas, 
kartais su raudonu drabužiu ar bent 
apsiaustu, perpildytas skausmo bei 
rūpesčių, dešine ranka parėmęs gal- 
vą, apkritęs kraujo lašais. Toks vaiz- 
das gyvai primena Kristų po nupla- 
kimo. Rūpintojėlis yra mūsų savo- 


tiškas Ecce Homo. Vėlesni žmonių 
pasakojimai, kad Išganytojas, ke- 
liaudamas po pasaulį, sugraudintas 


vargo, atsisėdęs ant akmens pai.sėti, 
apsiverkęs ir parimęs, o žmonės iš 
dėkingumo pradėję jį vaizduoti šito- 
je situacijoje, tas statulėles praturti- 
na naujomis prasmėmis. Tuo labiau- 
siai iškeliamas nuolatinis Kristaus 
buvimas su mumis. Jis savo realia 
būtimi yra Eucharistijos paslaptyje 
bažnyčiose, savo galybe gi visur. Su- 
sigraudinimas bei rūpestis veide iš- 
reiškia Viešpaties meilę ir apvaizdą. 
Toks Kristus lietuviui atrodė savas, 
mielas ir artimas, nes taip panašus 
į ji patį, palinkusį į liūdesį ir susi- 
mąstymą. 

Čia itin įdomiai atsiskamba šv. Po- 
vilo balsas laiške žydams, kad Išga- 
nytojas tapo į mus viskuo panašus, 
išskyrus nuodėmę (Plg. Žyd. 2, 17; 
4, 15). Iš tikrųjų tas panašumas ne- 
išsemiamas. Kristuje telkiasi kalinio, 
ligonio, svečio-keleivio, tremtinio, iš- 
alkusio, ištroškusio, apnuoginto žmo- 
gaus dalia (Plg. Mat. 25, 34). Kiek- 
vienas Jame gali rasti panašumo. 
Tai yra dieviško visuotinumo pažy- 
mys Atpirkėjo asmenyje. To panašu- 
mo nuliūdusiame Kristuje ypač daug 
galėjo rasti lietuvis, tas belaisvis ir 
kalinys savo gimtoje žemėje. Ir ji- 
sai gi dienas naktis pasirėmęs mąs- 
tė, kaip atidirbs dvaruose nusilpu- 
siomis jėgomis, kaip benutrauks nuo 
kasdienės duonos grūdą sėjai, kaip 
pakels fizinio ir dvasinio plakimo 
kirčius. Tą visą savo rūpesti ir 
skausmą jisai ir stengėsi suščti į 
kenčiantį Kristų, lyg kokio palen;- 
vinimo jieškodamas savo naštai, Rū- 
pintojėlis yra autentiška mūsų tau- 
tos dvasios išraiška. Išorinis darbas 
gali atrodyti grubus, bet jame slypi 
tiek daug jausmo. Užtai tos statulėlės 
įgijo visuotinio pripažinimo net sve- 
timtaučiuose, kuriems mūsų buitis 
nšra gerai pažįstama. 

Čia minėtina 1925 m. tarptautinė 
dekoratyvinio meno paroda Moncoje, 
Italijoje, <kur mūsų liaudies menas 
susilaukė nuoširdaus svetimšalių kri- 
tikų įvertinimo. Dienraštis Il Mat'no 
ilustrato rašė: “Medžio statulėlės 
yra Nepaprastai įdomios, tiek meno, 
tiek etnografijos atžvilgiu... Gilus 
jausmas vedė šiuos drovius dailides:, 
kuriuose atsispaudė visos tautos sie- 
la... Iš tikryjų tenka pabrėž'i, kad, 


tarp kitko, besižavint tomis lietuvių 
primityvų  statulėlėmis, dar giliai 
stebina ir tas jų pažymys — jose 
glūdi daugelis motyvų, daugelio nuo- 
taikų pradžia, iš kurios plaukia ul- 
tramodernistinis stilius, įsiliedamas į 
tas geometrines lytis, kurios vaini- 
kuoja paskutinius mūsų gadynės lai- 
mėjimus". Apie Išganytoją Rūpinto- 
jėlio išvaizdoje tenai šitaip atsilie- 
piama: “Sustabdykime savo žvilgsnį 
ties Kristumi Rūpintojėliu. Statulėlė, 
drožta stambiais mostais, tačiau kiek 
skausmo yra kankinio veide, kiek il- 
gesio, kokio sopulingo pajautimo be- 
galybė" (P. Galaunė, Lietuvių liau- 
dies menas, 199-200 psl.). 


To paties skausmo, ilgesio ir so- 
pulingo pajautimo šiandien lietuvių 
tautoje yra gal net apsčiau, nei pra- 
eityje. Ji, sužeista ir religine ir tau- 
tine prasme, stovi išnaikinimo pavo- 
juje. Tai ar neverta bent tremtyje 
gyvenantiems lietuviams mesti giles- 
nį žvilgsnį į Kristų Rūpintojėlį, ku- 
ris yra tapęs tautos skausmo, lūkes- 
čių ir vilčių simboliu? Ar ne laikas 
būtų pagalvoti ir apie jo kulto ug- 
dymą? Pagal laiko aplinkybes tau- 
tose išsiskleidžia įvairūs garbinimai, 
įnešdami daug atgaivos į jų gyveni- 
mą. Bažnyčia sveiko liaudies pamal- 
dumo niekuomet nedraudė. Priešin- 
gai — jį net skatina. Tai ypačiai 
žymu  kanonizacijų bylose, kurios 
pradedamos tada, kai liaudyje ima 
reikštis pamaldumas kandidatui į 
šventuosius. Kristaus Rūpintojėlio 
garbinimas nekelia problemų. Jis jau 
turi gilias šaknis mūsų tautoje. Čia 
juk yra lietuviškas Ecce Homo, visu 
savo pobūdžiu atitinkąs religinę dva- 
sią, o kentėjusiam Kristui gi Bažny- 
čia atiduoda pagarbą įvairiuose jo 
kančios momentuose. Gali būti net 
Dievo valia, kad Jis, šiame pavidale 
išaugštintas mūsų tautoje, teiktų jai 
ypatingą palaimą ir išgelbštų nuo 
pražūtics. Be to, šiuo žygiu dar v'e- 
nu atžvilgiu būtų praturtintas Kris- 
taus kultas. 

Toronto Prisikėlimo parapijos baž- 
nyčiai Pranciškonų provincijolo Tėv. 
Jurgio Gailiušio iniciatyva padaryta- 
sis Rūpintojėlis yra gera pradžia, su- 
kant šia linkme. Skulptorius, jį kur- 
damas, turėjo prieš akis tiek lietu- 
viškos tautodailės pobūdį, tiek baž- 
nyčioms skiriamų statulų tradicijas. 
Tuos du dalykus jam gražiai pasise- 
kė suglausti ir suderinti. Kristaus 
Rūpintojėlio bruožai čia sumaniai iš- 
Tyškinti. Užakcentuotas erškėčių vai- 
nikas, žaizdos. Statulai pritaikyti 
moderniškos klasikinės skulptūros 
dėsniai, atsijungiant nuo primityvaus 
grubumo, kuris buvo vyriau ią kliū- 
timi Rūpintojėliui pa'ekti į bažny- 
čias. Tačiau skausmo, ilgesio, ciel- 
varto šiame Kristuje sudėta nema- 


žiau, kaip senosiuose jo pavyzdžiuo- 
se. Padaryta viskas, kas tokiu atve- 
ju įmanoma, 

Rūpintojėlis yra didelis — 5 pėdų 
augščio, medyje. Tai bene didžiau- 
sias lietuviškas skulptūrinis kūrinys, 
iškilęs išeivijoje. Jis yra didelis ir 
savo vidine galia bei savo reikšme 
šią mūsų tautos baisią valandą. 


Tėv. L. Andriekus, O. F. M. 


MIREĖ 
PETRAS KIAULĖNAS 


Rugpjūčio 15 d. New Yorke mirė 
Petras Kiaulėnas, vienas iš pačių žy- 
miausių jaunosios kartos lietuvių 
dailininkų, apie 10 metų sirgęs sun- 
kia kraujo vėžio liga. 

Velionis buvo gimęs 1909 m. sau- 
sio 10 d. Nanaškių kaime, Rokiškio 
apskrityje. Iš Kupiškio gimnazijos 
stojo į Kauno Meno Mokyklą. Ją 
baigęs, 1934 m. gavo valstybinę sti- 
pendiją studijuoti užsienyje. Nuvyko 
į Romą ir įstojo į Karališkojo Meno 
Akademiją, kurią baigė 1937 m. Iš 
ten, taip pat remiamas valstybės, 
persikėlė į Paryžių tolimesnėms stu- 
dijoms. Čia jis Augštojoje Valstybi- 
nėje Dekoratyvinio Meno Mokykloje 
pasirinko architektūrą, o Paryžiaus 
universitete urbanistiką. Studijas bai- 
gė 1942 m. įsigydamas architekto 
diplomą. 

Jau Paryžiuje Petras Kiaulėnas 

tapyboje pasiekė laimėjimų. Praėjus 
porai metų po baigimo studijų, jis 
surengė parodą Visconti galerijoje, o 
dar po dviejų metų — Chardin ga- 
lerijoje. Tuo laiku meno kritikas 
Maurice Scherer parašė apie jo kū- 
rybą monografiją. 
“Neilgai trukus, dailininkas emig- 
ravo į Ameriką ir apsigyveno Chi- 
cagoje. Čia sykiu su žmona architek- 
te reiškėsi statyboje, bet neatitolo ir 
nuo tapybos. Sukūrė nemažai pa- 
veikslų, kuriuose vis labiau ryškėja 
jo meninis individualumas. Chicago- 
je susirgo nepagydoma liga, tačiau 
kūrybiškai nepalūžo. Tenka stebėtis 
jo dvasia, kuri, silpstant fizinėms 
jėgoms, taip našiai skleidėsi, apsi- 
reikšdama originalumu. Didžioji da- 
lis Petro Kiaulėno darbų yra piešta 
ligoje. Ypač paskutinieji jų stebina 
savo brandumu. Dailininko didžiau- 
sias troškimas buvo — pagyventi 
ilgiau, kad galėtų kurti, 

Bet liga nepaleido ir jį pribaigė 
pačiame amžiaus vidudienyje. Mirė, 
aprūpintas bažnyčios sakramentais. 
Palaidotas rugpjūčio 19 d. šv. Ka- 
zimiero kapinėse už New Yorko. Ve- 
lionies bičiuliai, norėdami pagerb'i 


Petras 


jo atminimą, planuoja surengti jo 
darbų parodą ir išleisti monografiją. 

Petras Kiaulėnas labiausiai gilino- 
si į spalvą. Kūrė impresionizmo dva- 
sioje. Apie jo kūrybos pobūdį pasku- 
tiniu laiku išsamiai rašė meno kri- 
tikas Gordon Brown. Jo straipsnis 
atspausdintas praėjusių metų “ Aidų"? 
4 numeryje. 

LTA: 


«e Rugpjūčio 20 d. Pr. Lavienės 
vasarvietėje Stony Brook pagerbtas 
dail. Adomas Varnas 75 metų am- 
žiaus sukakties proga. Apie jo kū- 
rybą bei asmenį kalbėjo V. K. Jo- 
nynas. Jubiliatas susilaukė nemažai 
sveikinimų. Pagerbimą surengė New 
Yorko Liet. Bendruomenės kultūros 
taryba. 

e Lietuvių Dailės Institutas ruz- 
pjūčio mėnesį Toronte turėjo metinį 
suvažiavimą. Jo pirmininkas yra 
dail. Telesforas Valius. 

«e Bern. Brazdžionis išvyko į Los 
Angeles, kur redaguoja “Lietuvių 
Dienas". 


Kiaulėnas 


V. Maželio nuotr. 


o Liepos 25 d. Toronte mirė buvęs 
Lietuvos Operos solistas Kostas 
Orantas. Jis operoje dainavo nuo 
1930 iki 1942 metų. 

o Sol. Prudencija Bičkienė priimta 
į Čikagos operą. 

« Nekalto Pr. Seserų koplyčia pa- 
šventinta rugpjūčio 21 d. Jos vidų 
išdekoravo dail. K. Varnelis. 

e Birželio 4 d. Brooklyne sureng- 
tas Aldonos Šlepetytės baleto studi- 
jos vakaras. Pastatyta “Karalienės 
vardinės", vieno veiksmo dviejų pa- 
veikslų baletas. 

e Jurgis Jankus parašė naują ro- 
maną “Nuostabus krepšis", kuris 
jau spausdinamas. Leidžia "Terra. 
Taip pat šiai leidyklai autorius ati- 
davė ir savo veikalą “Pušis". Jį ma- 
noma išleisti trijuose tomuose. 

e A. Vaičiulaičio pasakų knygą 
“Auksinė kurpelė" spausdina Venta 
Vokietijoje. Iliustravo V. K. Jony- 
nas. Knyga turės 300 puslapių. 

«e A. šešplaukis-Tyruolis parengė 
lietuvių literatūros chrestomatiją že- 
mesniųjų klasių mokiniams. Leidžia 
Bendrija Vokietijoje. 

PO DIDŽIŲJŲ KONFERENCIJOS 


Karo grėsmė ir jo nepopuliarumas 


Komunistai turi ilgų dešimtmečių 
patirti: santykiuose su anglosaksų 
kraš'ais, Jie žino, kad tuos kraštus 
vargu ar įmanoma sukomunistinti, 
bet jie taip pat žino, kad tų kraš- 
tų sistemos nėra palankios betko- 
kiam preventyviniam karui. Tai įga- 
lina komunistus žaisti nervais ligi 
gana augšto laipsnio. Toks žaidimas 
ėjo visą dešimtmetį, jis eis kiek skir- 
tinga forma toliau. 

Turėdami jėgos persvarą Europoje, 
rusų komunistai lig šiol gąsdino ka- 
ru, kuris nėra populiarus ne tik an- 
glosaksuose, bet ir pas juos pačius. 
Vienu pagrindinių komunistinės vi- 
daus agitacijos šūkių buvo pavijimas 
ir pralenkimas Amerikos. Taigi ei- 
linis rusas ir šiandien gerai žino, 
kad Ameriką reikia pavyti, kad tai 
galingas ir turtingas kraštas, kad 
tas kraštas yra toli už vandenų ir 
kad su juo kariauti nebūtų lengva ir 
Rusijai. Eiliniam rusui negali būti ir 
nėra paslėptos strateginės ir apsi- 
ginklavimo pirmenybės, kurias turi 
amerikiečiai. Užtai nežiūrint eilę me- 
tų trukusios agitacijos ir kalbų apie 
amerikiečių kraugeriškumą bei gro- 
buoniškumą,  sukomunistintos Rusi- 
jos Žmogus, pats suvargęs ir alka- 
nas, nenusiteikė labai kovingai ame- 
rikiečių atžvilgiu. Su tuo dalyku ne- 
gali nesiskaityti realistai Rusijos val- 
dovai, kokiais pasirodė sėdį postali- 
ninės Rusijos komunistinės valdžios 
viršūnėse. 

Kai gąsdinimas karu nebepadėjo, 
komunistai pradėjo šypsenos, malo- 
naus sugyvenimo laikotarpį, stengda- 
miesi išlaikyti stalininę imperiją ir 
išnaudoti laiką savo naudai. "Taip 
atsirado vadinamasis rusiškasis “new 
lock". Per tą patį laiką Jungtinė- 
se Amerikos Valstybėse gerokai su- 
stiprėjo antikomunistinės nuotaikos, 
bet tuo pačiu laiku sustiprėjo ir įta- 
ka, kurią visokiais keliais į šį kraš- 
tą atneša Didžiosios Britanijos pri- 
tyrę politikai. Praradę pusiausvyros 
gadynę, kuri padėjo jiems ilgus me- 
tus turėti savo įtakoj didelę dalį 
Europos tautų ir valdyti pasaulio 
vandenis, šios apsukrios tautos žmo- 
nės dabar siekia panašios pusiausvy- 

ros kūrimu išlyginti JAV ir Rusijos 
santykius ir įgyti trečiosios galybės 
vaidmenį jųjų tarpe. 


Nepasakysime, kad šios pastangos 
neduotų vaisių. Ne tik buvusioji de- 
mokratinė, bet ir šiandieninė respub- 
likoniškoji JAV vyriausybė veikia 
gana sutartinai su britais. Pačiose 
JAV šalia antikomunistinių nuotaikų 
vyrauja pagrįsta atominio karo bai- 
mė ir stoka karingumo, kai reikia 
kurioj pasaulio daly ryžtis veiks- 
mams. Tos nuotaikos veikia ir vado- 
vybę. 

Dabartinis JAV prezidentas Ei- 
senhoweris, pats prityręs karys ir 
išmintingas politikas, labai skaitosi 
su pavojais, kurie gali ištikti ne tik 
jo kraštą, bet ir visą pasaulį gali- 
mo konflikto atveju. Jis taip pat ži- 
no, kad komunistinė propaganda vi- 
sur vaizduoja amerikiečius, kaip mū- 
sų laikų kolonistus, imperialistus, ka- 
ro kurstytojus ir panašiai, ir kad 
ypač tarp spalvotų tautų toji pro- 
paganda turi savo įtaką. Reikėjo 
jieškoti naujų būdų efektyviai pasi- 
priešinti tai propagandai. Ir taip 
buvo leistasi į vadinamąją didžiųjų 
konferenciją, kuria savaip buvo su- 
interesuoti ne tik patys didieji da- 
lyviai, bet ir kitos tautos, pirmoj ei- 
16j Vokietija. 


Iš poros mėnesių perspektyvos 
žvelgiant, yra aiškų, kad nežiūrint 
formalaus nesutarimo nei vienu 


klausimu, toji konferencija turės sa- 
vo vietą istorijoj. Tos konferencijos 
pradininku buvo Winston Churchill. 
Tačiau pasenęs ir nebespčięs sulauk- 
ti būdamas valdžioj, šis senas britų 
politikas galėjo džiaugtis, kad jo 
vaidmenį konferencijoje atliko pre- 
zidentas Eisenhoweris. Atvykęs pir- 
mą kartą kaip prezidentas į tokio 
mąsto konferenciją, Eisenhoweris 
matomai turėjo pagrindinį tikslą iš- 
mušti iš komunistų rankų taikingu- 
mo ginklą ir perimti iniciatyvą į 
savo rankas. Prezidento Eisenhowe- 
rio asmuo tikrai buvo centrinis toje 
konferencijoje. Jo laikysena buvo 
įdomi, įspūdinga. Didele dalimi jis 
pasiekė pasistatytą tikslą — pasaulis 
šiandien žino Amerikos taikingus 
norus. Rusai atvyko šypsodamiesi, la- 


bai mandagūs ir sykiu pasiryžę nė 
vienu klausimu nenusileisti. Prilei- 
džiama, kad šaltojo karo įtempimas 
nuo tos konferencijos pamažės. Prieš 
akis stovi eilė tarpvalstybinių vizi- 
tų, kurių metu bus daug kalbama 
apie pasaulio taiką ir mažai bus už- 
simenama apie pavergtųjų tautų li- 
kimą. 


ženevos rezultatų komentarai 


Tų komentarų yra buvę labai daug 
ir įvairių. Jų buvo nemaža ir mūsų 
spaudoj. Šia proga norime pateikti 
mintis, kurias dėstė žinomasis šio 
krašto žurnalistas Stewart Alsop tuoj 
po konferencijos. I 

Jis sekė konferenciją pačioje Že- 
nevoje ir paskelbė savo nuomonę 
straipsniu, pavadintu “Dar ne laikas 
ats'kvėpti". Pirmiausia pabrėžiama, 
kad Ženevoje patylomis sutikta su 
status guo ir kad oficialiuose ameri- 
kiečių sluogsniuose nemėgstama už- 
siminti apie šią tikrovę. Valst. sekro- 
terius Dulles ilgai priešinosi Chur- 
chillo sumanymui kviesti tokią kon- 
ferenciją, gerai žinodamas, kad bus 
neišvengiama sutikti su esama tik- 
rove. Jis atvirai aiškino, kad tokioje 
konferencijoje visų didžiųjų valsty- 
bių atstovų, vienas kitam besišyp- 
sančių, bus padarytos fotografijos, 
kad tas fotografijas rusai mielai pl5- 
tis tarp jų pavergtų tautų ir kels 
tose tautose pagrįstą mintį, jog jų 
išlaisvinimas yra pamirštas ir dėl to 
pasipriešinimas okupantams sunkiau 
pateisinamas. Pagal Stewart Alsop, 
dabar tokių paveikslų yra gausybė 
ir, jeigu anksčiau Dulles buvo teisus, 
tai tie paveikslai nieko gera nežada 
užimtiems kraštams. Tas pats žur- 
nalistas mano, kad iš tikrųjų tų š2- 
lių buvc atsisakyta tada, kai 1952 
m. birželio mėn. nebuvo paremti če- 
kų ir vokiečiu sukilimai. Nuo tc lai- 
ko tiems kraštams nebereikėio jo- 
kių fotografijų. Jie ir taip žinojo, 
kad amerikiečiai nesirengia dėl jų 
kariauti, kad propagandinės ar rvia- 
kiminės kalbos apie išlaisvinimą jų 
negali išgelbėti. Tiesa, preziden'as 
pradžioj gražiai savo kalboj užsimi- 
nė apie pavergtų tautų išlaisvinimą, 
bet vėliau tai buvę palaikyta dau- 
giau formaliniu dalyku ir apie jį ne- 
buvę kalbama, nes rusams nepatiko. 
Yra pagrindc prileisti, jog ir rusai 
su tuo skaitosi, kad dėl užim*ų kraš- 
tų nebus vartojama jėga. 

Taip išvedžioja Stewart Alsop. 

Iš kitos pusės ir rusams tenka su- 
tikti su status guo. Anksčiau jie la- 
bai garsiai gąsdino ir sakė, kad re- 
aguos karu, jeigu bus leista apsi- 
ginkluoti Vakarų Vokietijai. Dabar 
toks gasdinimas jau nebetinka ir, at- 
rodo, rusai jieško kitų kelių susi- 
tvarkyti su vokiečiais tiesiogiai. Pri- 


leidžiama, kad rusai mėgins dar de- 
šimt metų laikyti kietai suėmę ryti- 
nę Vokietijos dalį ir kad instrukci- 
jos tuo reikalu buvusios duotos tie- 
siai grįžtant iš Ženevos. 


Tuo tarpu vakarinės Vokietijos 
politikus ir visą visuomenę bus nuo- 
lat stengiamasi įtikinti, kad ne ap- 
siginklavimas ir sąjunga su vakarais, 
o tik geri santykiai su Maskva gali 
atnešti Vokietijos suvienijimą. Kol 
K. Adenaueris ir į jį panašūs valdo 
Vokietiją, toks pavojus nėra realus, 
bet kas žino, ką atskleis rytojus. O 
tuo rytojumi ir spekuliuoja rusai. Jie 
tikisi, atleidę įtempimą, gauti dau- 
gau jiems reikalingos ekonominės 
pagalbos iš Amerikos ir progos susi- 
tvarkyti Azijoje. Gi Azijoje glūdi 
daugiau pavojų ir ji yra arčiau 
karštojo karo, kaip Europa. 

Vakariečiai, be abejo, tikisi, kad 
Vakarų Vokietija greitai išaugs į 
pirmaeilę Europos galybę ir kad pa- 
tiems amerikiečiams nebereikės 
griežti pirmuoju smuiku, siekiant Vo- 
kietijos suvienijimo ir užimtų kraš- 
tų išlaisvinimo. Kaikas iš amerikie- 
čų svajoja, kad patys rusų komu- 
nistų vadai,  bevaizduodami pado- 
rius europiečius, iš tikrųjų gali įpra- 
sti tokiais būti. šitoms viltims mažai 
yra pagrindo. Greičiau yra pagrin- 
do tikėti arti šio krašto valdžios sti- 
vinčiam žurnalui “US News and 
World Report“, kuris savo viršelyje 
jau pora savaičių po Ženevos konfe- 
rencijos deda didžiulę antraštę “Šal- 
tas karas eina toliau“ ir išskaičiuo- 
ja eilę židinių, kuriuose pasaulinis 
komunizmas, rusų diriguojamas, rau- 
siasi po tautų gyvenimo pamatais. 

Tokie yra spaudos išvedžiojimai. 

Bet oficialų poženevinį Amerikos 
nusistatymą apibūdino patsai prezi- 
dentas Eiseshoweris, rugpjūčio 24 
dieną kalbėdamas Philadelphijoje. Jis 
taip pareiškė: 

“Mes tada (Ženevoje) teigėme — 
ir visados to laikysimės, — kad ne- 
gali būti tikros taikos, sutinkant su 
status guo, kuriame mes randame 
skriaudą daugeliui tautų, milžinišku 
mastu vykdomą priespaudą prieš 
žmones"... 2 

Kad ženevos dvasia atneštų svVei- 
kų nuotaikų, ji privalo prisidėti ati- 
taisant skriaudas, laikantis žmogaus 
teisiu ir nutraukiant komunistų di- 
versiją, kurstomą pasaulyje, — sa- 
kė prezidentas Eisenhowerls. 

Paskui jis taip pareiškė: 

“Giliau. nepagalvojus, troškimas 
išvengti karo galėtų nunešti į tiesiosį 
ar netiesiogį sutikimą, kad dabar- 
tinės neteisybės ir skriaudos būtų 
įamžintos. Mes neprivalome daly- 
vauti kokiame nors panašiame ap- 
gauliame susitarime. Taip pasielgda- 
mi, mes paniekintume savo sąžinę. 


Akyse tų, kurie kenčia nuo neteisy- 
bės, mes taptume jų prispaudėjų ben- 
drininkais. Istorijos teisme mes bū- 
tume išpardavę žmonių laisvę už ap- 
gaulios taikos dubenėlį... Be to, mes 
paruoštume dirvą konfliktams ate'- 
tyje.'? 

Po tų žodžių prezidentas Eisenho- 
weris taip apibūdino tris pagrindines 
salygas pastoviai taikai: 

1. Vokietijos suvienijimas. “Vokie- 
tijos suskaldymo negalima pateisinti 
jokiais argumentais, pagrįstais sie- 
nų klausimu ar kalbine ar rasine kil- 
me", pažymėjo prezidentas Eisenho- 
meris, 

2. Laisvė tautoms, kurios yra pa- 
vergtos Rytų Europoje. “Pavergtų 
tautų užvaldymo nebegalima patei- 
sinti jokiais įrodinėjimais, kad tai 
esą reikalinga saugumo sumetimais," 
pabrėžė prezidentas. 

3. Padaryti galą komunistų penk- 


tosios kolonos veiklai. “Labai gali- 
mas daiktas, — sakė prezidentas Ei- 
senhoweris, — kad priežastys šiems 


ir kitiems žmogaus bei tautų teisių 
pažeidinėjimams glūdi įtarinėjimų ir 
nuogastavimų junginyje. Tai paryš- 
kina reikalą, pateisinti to negalima. 
Būdami teisūs prieš kitus ir patys 
prieš save, mes niekados negalime 
sutikti su tomis skriaudomis, kaip 
dalimi taikos, kurios mes trokštame 
ir siekiame... Mes niekados nepriva- 
lome sutikti su neteisybe prieš silp- 
nuosius, prieš nelaiminguosius, prieš 
nuskriaustuosius, gerai suprasdami, 
kad jeigu sutiktume su teisingumo 
visiems principo pažeidimu, negalė- 
tume teisingumo pagrįstai reikalauti 
nei sau“. 


Pavergtųjų viltys 


Taigi, jos ir toliau yra sudėtos į 
pagrindinį tautų laisvės ramstį — 
JAV. Nors su skausmu širdy skaito- 
me žurnale “US News and World 
Report", kad pavergtos tautos, lai- 
komos komunistų valdžioj prieš tau- 
tų norą, artimiausiu perijodu gali 
būti primirštos ir paliktos jų pačių 
likimui, tačiau ne visai norime tam 
tiketi. Oficiali Valst. Departamento 
nuomonė tebėra nepasikeitusi. Tai 
rugpjūčio 24 d. patvirtino patsai Ei- 
senhoweris. Viešoji opinija yra mums 
gana palanki. Svarbu ją išlaikyti ir 
sukelti aštresnę reakciją, jei būtų 
kokių tikrai pavojingų mums reiški- 
nių šio krašto politikoje. Tvirt na- 
ma, kad nebuvo jokių slaptų susita- 
rimų, ir nėra pagrindo tam netikėti. 
Iš esmės neturėtų kas pasikeisti, tik 
laikas gali pailgėti. 

Tas laikas yra mūsų, pavergtųjų 
tautų, didžiausias priešininkas. O gi 
anglosaksų pol'tikos ratas sukasi ga- 
ne lėtai ir atsargiai. Mūsų interesas 
yra to rato sukimąsi palengvinti ir 


tuo pačiu pagreitinti. Tai mums tuo 
geriau seksis, kuo vieningesni būsi- 
me savo tarpe, kuo sutartiniau dirb- 
sime su kitų pavergtų tautų  žmo- 
nėmis ir kuo daugiau pasitikėjimo 
turėsime šio krašto opinijoje. 

Vienas JAV lietuvių veikėjas, čia 
gimęs ir augęs, vieno vizito metu 
pas labai augštą šio krašto valdžios 
žmogų, po oficialaus priėmimo pri- 
ėjęs pasikalbėjo privačiai ir papras- 
ta firma pasiteiravo, kaip iš tikrųjų 
bus su ta mūsų Lietuva. Atsakymas 
buvo — tikrai bus išlaisvinta, tik ne 
taip greitai. 

Pradėję jau šešioliktuosius Tėvy- 
nės pavergimo metus, Mes skaudžiai 
klausomės tokių pareiškimų, sakomų 
tikrai gera valia, Tačiau mūsų rei- 
kalai yra tik mažytė dalelė didžiojo 
pasaulio politikos rato, kuriam su- 
kantis praeina dešimtmečiai daug 
greičiau, negu mes to norėtume, ne- 
atnešdami laukiamų permainų. Ne- 
prarasdami vilties sulaukti greito 
įvykių pasikeitimo mūsų naudai, da- 
rytume klaidą, jeigu ruoštume pla- 
nus laisvės kovai, nesiskaitydami su 
tos kovos užtrukimo pavojais. 


K. Mockus 


KIEKVIENAM LIETUVIUI 
ŽINOTINA 


Kiekvienam lietuviui žinotina, kad 
Chicagos mieste veikia Vliko išlaiko- 
mas Pasaulio Lietuvių Archyvas, ku- 
ris renka ir saugo viso pasaulio lie- 
tuvių istorinę medžiagą. Todėl kiek- 
vienas lietuvis prašomas atsiųsti 
įstaigai archyvinę, bibliografinę ir 
muzėjinę medžiagą. 

Kad būtų lengviau orientuotis, ką 
reikia siųsti, žemiau patiekiamas 
siųstinų dalykų sąrašas: 


1. Archyvinė medžiaga: organiza- 
cijų protokolų knygos, kongresų, 
konferencijų ir kitų suvažiavimų 
protokolai ir kt. Vienuolynų, parapi- 
jų, crganizacijų, įstaigų, įmonių ir 
pavienių asmenų archyvai ir kt. 

Laikraščių iškarpos. Rengtų paro- 
dų, vaidinimų ir minėjimų — akade- 
mijų plakatai, biletai, kvietimai, pro- 
gramos, katalogai ir kt. Laimėjimų 
moksle, sporte ir kitur pažymėjimai. 
Pasakytų kalbų, giesmių, dainų ir 
muzikos plokštelės (records) bei 
magnetiniu būdu užrašymai (tape re- 
cord'ngs, wire recordings). Įvairių 
įvykių filmos, fotografijų negatyvai 
ir klišės. Rankraščiai, laiškai, laiškų 
blankai ir vokai su lietuviškais vaiz- 
deliais ir lietuviškais įrašais. Lietu- 
viškos atvirutės. Parašyti atsimini- 
mai, veiklos istorijos ir kt. 

e Liepos 17 d. atidarytame Eucha- 
ristiniame kongrese Rio de Janeiro 
mieste Brazilijoje dalyvavo būrelis 
lietuvių dvasininkų iš JAV — vysk. 
V. Brizgys, prelatai: I. Albavičius, 
J. Balkūnas, kunigai: A. Juška, B. 
Sugintas. Kongresas tęsėsi T dienas. 
Popiežių atstovavo kard. Aloisi Ma- 
sella. Taip pat ir pats Popiežius 
kongresui pasakė kalbą radijo ban- 
gomis. Lietuviai aktyviai dalyvavo 
kongreso darbuose bei iškilmėse. Mi- 
nėtini kryžiaus keliai pavergtųjų 
tautų atstovų, kuriems vadovavo 
vysk. V. Brizgys, ir lietuviškas sky- 
rius religinio meno parodoje. Išsa- 
mus kongreso aprašymas bus atei- 
nančiame “Aidų" numeryje. Kongre- 
se dalyvavo apie 300,000 žmonių. 


e Liepos 2-3 d.d. Amerikos Liet. 
Bendruomenės tarybos suvažiavime 
New Yorke valdybos pirmininku iš- 
rinktas Stasys Barzdukas.Jam pa- 
vesta sudaryti valdyba. Į prezidiu- 
mą išrinktas Jonas šlepetys, pirm., 
dr. Jonas Puzinas, vicepirm., dr. M. 
Gimbutienė, sekretorė. 

o Liepos 10 d. Chicagoje prakasta 
žemė naujam marijonų vienuolynui 
ir spaustuvei. 

e Liepos 23 naktį Chicagoje mirė 
dr. Antanas Garmus. Velionis buvo 
socialdemokratų veikėjas. Atėjus ko- 
munistams, jis buvo paskirtas Kau- 
no miesto burmistru ir “liaudies sei- 
mo" nariu. Dr. A. Garmus viešai 
prieštaravo Lietuvos įjungimui į So- 
vietų Sąjungą. 

o Vokietijos Liet. Bendruomenės 
pirm. P. Zundės pranešimu, lietu- 


viai šiame krašte turi 4 chorus, 20 
vargo mokyklų su 338 mokiniais. 
Vokietijoje lietuvių vaikų esą 1,500, 
bet lituanistinį švietimą gauna tik 
500. Iš jų 160 lanko Vasario 16 gim- 
naziją. 

«e Elta praneša, kad rugpjūčio 12 
d. posėdyje Reutlingene “Vlikas, at- 
sižvelgdamas į tai, jog Vliko birže- 
lio 6 d. nutarimas, kuriuo buvo nu- 
statyta praplėsti bendradarbiavimo 
bazę, įtraukiant naujų jėgų, nėra 
įvykdomas ir tuo, vykdomųjų orga- 
nų atsistatydinimo motyvams atkri- 
tus, nutarė palikti senąją padėtį: vi- 
sus vykdomuosius organus palikti 
tuos pačius". Taip pat nutarta Vliko 
sesiją padaryti Amerikoje. Į ją vyks 
pirmininkas ir 2 vykdomosios tary- 
bos nariai. Pagaliau Vlikas nutarė 
iš grupių atstovų JAV sudaryti vy- 
riausią Loką, kuris sušauktų pasau- 
lio lietuvių bendruomenės seimą. 


e Nuo šios vasaros potvinių dau- 
giausia nukentėjo Waterburio mies- 
to lietuviai. Žuvo keli asmenys. Dau- 
gelis neteko pastogės. Bendrieji p2- 
tvinių nuostoliai siekia bilijoną 600 
milijonų dolerių. 

o Rugpjūčio 18-28 d.d. prie Nia- 
garos Kanadoje įvyko 8-toji pasau- 
linė skautų stovykla, kurioj dalyva- 
vo ir lietuviai skautai iš Kanados ir 
JAV. Ten paskleista įvairių spaudi- 
nių apie Lietuvą. 

e Popiežius paskyrė kard. Juozapą 
Pizzardo lietuvių Šv. Kazimiero Ko- 
legijos globėju. Balandžio 16 d. kar- 
dinolas atvyko į kolegiją, kur buvo 
nuoširdžiai ir iškilmingai sutiktas. 


2. Bibliografinė medžiaga: lietuvių 
parašyta bet kuria kalba spauda. 
Apie lietuvius kitataučių parašyta 
spauda. Spauda lietuvių išleista bet 
kuria kalba. 

Pastaba: renkama anksčiau išėju- 
sios ir dabar einančios knygas ir 
laikraščių komplektai ar jų dalis 
(rimto turinio ir juokų, spausdinti 
ir ranka rašyti). 

3. Muzėjinė medžiaga: Bažnytinės 
ir organizacijų vėliavos, antspaudai, 
ženklai, šarfai, uniformos ir kt. Įvai- 
riomis progomis gauti ordinai, meda- 
liai ir kiti apsižymėjimo ženklai. Iš 
Lietuvos atsivežti suvenyrai: ginta- 
ras, žemė, pinigai ir kt. Drožiniai, 
audiniai ir kt. Fotografijos, paveiks- 
lai, žemėlapiai, planai, modeliai ir 
kita vaizdinė priemonė. 

Istorinę medžiagą galima siųsti ir 
dideliais kiekiais, nes Šv. Kazimiero 
Seserų Vienuolyno šiai įstaigai duo- 
tose erdviose patalpose vietos yra. 

gaila, Wakaw, Kanada; 


Adresas: Pasaulio Lietuvių Archyvas, 
2601 W. Marguette Rd., Chicago 29, 
MP USAP PLA Direktorius 


AIDŲ RĖMĖJAI 


Aidų garbės prenumeratoriai (su- 
mokėję metams 10 dol.): Dr. J. Sun- 
J. Labens- 
kas, Regina, Kanada; Dr. S. Pet- 
rauskas, Elizabeth, N,. J. 

Aidams aukojo 2 dol.: V. Indru- 
lenas, Chicago, Ill; P. Gasparonis, 
Los Angeles, Calif.; Z. Gerulaitis, 
Cicero, Ill.; V. Elertas, Geneva, Ill. 
Po 1 dol aukojo: M. Variakojienė, 
Detroit, Mich.; V. Matulionis, Cleve- 
land, Ohio; B. Strikaitytė, Toronto, 
Oni Tricys SE Chicaso Ti 
Stasiukonis, Chicago, III. 

"Aidus" Augusdorfo lietuvių sto- 
vyklai užsakė V. Indrulėnas, Chica- 
go, Ill. Administracija visiems nuo- 
širdžiai dėkoja. 


Perskaičius prel. L. Tulabai globėju 
skyrimo raštą, ilgiau kalbėjo vysk. 
V. Padolskis, nušviesdamas Kolegijos 
įsikūrimo bei veikimo dienas. Ši įstai- 
ga prasidėjo ir išaugo kard. Juozapo 
Pizzardo globoje. Jis, būdamas Stu- 
dijų ir Universitetų Kongregacijos 
prefektas, per šią kolegiją parodė 
lietuviams savo neeilinį palankumą. 
Kolegija per dešimtį metų išleido 77 
auklėtinius — 38 kunigus ir 39 klie- 
rikus. Per tą laiką buvo įšventinta 
27 kunigai. Daktaro laipsnį gavo 25 
asmenys. Dabar Kolegijoje gyvena 21 
studentas — 16 kunigų ir 5 Klieri- 
kai. 

o Šią vasarą savo kunigystės 25 
m. sukaktį minėjo Tėv. Benediktas 
Bagdonas, O.F.M., buvęs pranciško- 
nų provincijolas Lietuvoje ir ilgame- 
tis Vytauto bažnyčios rektorius Kau- 
ne. 


e Lietuvos Vyčių organizacija sa- 
vo metiniame suvažiavime Newarke 
šiemet pagerbė Lietuvos reikalams 
daug nusipelniusį amerikietį Ch. 
Kersteną, tyrinėjusį neteisėtą Pabal- 
tijo valstybių pavergimą. Siekiama 
sudaryti fondą, iš kurio pagerbtie- 
siems kasmet būtų galima įteikti 
bent 1000 dol. dovaną. 


o KunigųVienybės seimas šiemet 
įvyko Scrantone. Buvo 2 paskaitos 
— apie ateitininkų įnašą į liet. pa- 
rapijų veiklą ir apie Amerikos lietu- 
vių religinę spaudą. 

e Balfo pirm. kan. J. Končius lan- 
ko lietuvius tremtinius Vokietijoje. 
Jis praneša, kad Amerikos lietuvių 
pagalba dar reikalinga visiems, ypač 
jaunimui ir senimui. 

e Australijos Liet. Bendruomenės 
pirmininku vietoj pasitraukusio L. 
Karvelio išrinktas V. Skrinskas, vi- 
cepirmininkais: V. Simniškis ir V. 
Doniela. 

«e Kolumbijoje Bogotos miesto lie- 
tuviai iš valdžios gavo žemės sklypą 
bažnyčiai ir namams statyti. Tarpi- 
ninkavo inž. Tylius. 

+ Lietuvių Fronto Bičiulių suvažia- 
vimas įvyko liepos 2-4 dienomis Po- 
kagon State Park, Indianos valsty- 
bėje, prie James ežero. Suvažiavimas 
rengtas Čikagos, Detroito, Clevelando 
ir Akrono miestų Fronto nariams. 


+ Liepos pabaigoje Cicere mirė 
kun. Pijus Karalius, buvęs Kalvari- 
jos klebonas, Kybartų gimnazijos di- 
rektorius, Vilkaviškio kunigų semi- 
narijos prokuroras. Tremtyje buvo 
klebonu vienoje iš veikliausių sto- 
vyklų — Schwaebisch Gmuend. 


+ Prel. M. Krupavičius pasitraukė 
iš Vid. Europos Krikščionių Sąjun- 
gos įgaliotinio pareigų Vokietijoje. 
Jo vieton paskirtas kun. dr. L. Gro- 
nis. 


KNYGOS, GAUNAMOS AIDŲ ADMINISTRACIJOJE 


Leonardas Andriekus— ATVIROS MARIOS. Lyrika. Iliustravo 
Telesforas Valius. Išleido Tėvai Pranciškonai. 1955 m. 136 psl. Kaina 2 dol. 


Jonas Grinius—žIiURKIŲ KAMERA. Trijų veiksmų drama. Veikale 
vaizduojama komunistų teroras Lietuvoje, savo žiaurumu viršijąs žmogaus vaizduotę. 
120 psl. “Aidų" leidinys. 1954 m. Kaina 2 dol. 


Antanas Maceina SAULĖS GIESMĖėĖ. 458 psl. Išleido prel. Pr. M. 
Juras. Knygoje originaliai gvikloma šv. Pranciškaus Asyziečio pasaulėžvalga, su- 
jungiant ją su visuotinėmis buities problemomis ir su mūsų gyvenamuoju amžiumi. 
Veikalas laimėjo 1953 m. “Aidų" mokslo premiją. Kaina 5 dol. 


Dr. Pr. Gaidamavičius—MILžŽINAS, DIDVYRIS, šVENTASIS. 
Zmogiškosios pilnaties vizija. 246 psl. Viršelis dail. V. K. Jonyno. Išleido Tėvai Pran- 
ciškonai. 1955 m. Kaina 2 dol. Tai gilių apmąstymų eilė apie žmogų trijose gyvenimo 
plotmėse: vitalistinėje, dvasinėje ir religinėje. 

Nello Vian— šV. ANTANAS PADUVIETIS. Išvertė Antanas Vaičiulaitis. 
Išleido Tėvai Pranciškonai. 1951 m. 144 psl. Kaina 2 dol. Veikale vaizduojamas šv. 


Antano gyvenimas. Geriausia šiuo klausimu knyga lietuvių kalboje. Pažymėtina ir jos 
augšta literatūrinė vertė. 


Juozas Girnius— Laisvė ir būtis. 150 psl. “Aidų" leidinys. 1954 m. Kai- 
na 2 dol. šiame veikale moksliškai nagrinėjamos pagrindinės Jasperso filosofijos te- 
zės, krikščioniškoje šviesoje vertinant jų teigiamas ir neigiamas puses. 

